ആലപ്പാട് ഖനനം: പൊതുമേഖലക്കെതിരായ നീക്കം അനുവദിക്കില്ലെന്ന് ജെ മേഴ്‌സിക്കുട്ടിയമ്മ; ‘തീരം സംരക്ഷിച്ച് ഖനനം’ എന്നതാണ് സര്‍ക്കാര് നയം - The Newsrupt\nആലപ്പാട് ഖനനം: പൊതുമേഖലക്കെതിരായ നീക്കം അനുവദിക്കില്ലെന്ന് ജെ മേഴ്‌സിക്കുട്ടിയമ്മ; ‘തീരം സംരക്ഷിച്ച് ഖനനം’ എന്നതാണ് സര്‍ക്കാര് നയം\nPosted 11 Jan 2019 at 5:37 AM\nആലപ്പാട് കരിമണല് ഖനനവുമായി ഉണ്ടായ പ്രശ്‌നങ്ങളില് വ്യവസായ വകുപ്പ് ഇടപെടുമെന്ന് മന്ത്രി ജെ മേഴ്‌സിക്കുട്ടിയമ്മ. തീരം സംരക്ഷിച്ച് ഖനനം ചെയ്യുക എന്നതാണ് സര്‍ക്കാര് നയം. അത് പാലിക്കേണ്ടത് ഐആര്‍ഇ യുടെ കടമയാണെന്നും പൊതുമേഖലക്കെതിരായ നീക്കം അനുവദിക്കില്ലെന്നും മന്ത്രി പറഞ്ഞു.\n‘തീരം സംരക്ഷിച്ചു മാത്രമേ ഖനനം നടത്തുവെന്നത് സര്‍ക്കാര് നയമാണ്. ആ നയം ഉറപ്പാക്കേണ്ടത് ഐആര്‍ഇയാണ്. പൊതുമേഖലയില് മാത്രമേ ഖനനം പാടുള്ളൂ. സ്വകാര്യ മേഖലയില് ഖനനം അനുവദിച്ചിട്ടില്ല. ഇതേ പ്രശ്നമായിരുന്നു തോട്ടപ്പള്ളിയില് സംഭവിച്ചത്. അവിടെ സ്വകാര്യലോബിയുമായി കരാര് വെച്ചിട്ടായിരുന്നു അവിടെ സമരം നടത്തിയിരുന്നത്. എന്നാല് തോട്ടപ്പള്ളിയിലേതുപോലെ മറ്റാര്‍ക്കോ വേണ്ടിയുള്ള സമരമാണ് ആലപ്പാടിലേതെന്ന് താന് വിശ്വസിക്കുന്നില്ല. ഇവിടെ പ്രശ്നം തീരം സംരക്ഷിക്കുക എന്നുള്ളതാണ്. കരസംരക്ഷിക്കുകയും വേണം പൊതുമേഖലയിലെ മിനറല് സെപ്പറേഷന് നടക്കുകുയും വേണം.\nആലപ്പാട് ഖനനം മൂലം ജനങ്ങള് നേരിടുന്ന പ്രശ്നങ്ങളില് ദേശീയ മനുഷ്യാവകാശ കമ്മീഷന് കേസെടുത്തിട്ടുണ്ട്. കോഴിക്കോട് സ്വദേശി നൗഷാദ് നല്‍കിയ പരാതിയിലാണ് നടപടി. പ്രശ്‌നത്തില് ഇനിയും അധികൃതര് ഇടപെട്ടില്ലെങ്കില് സെക്രട്ടറിയേറ്റ് പടിക്കല് സമരം നടത്താന് സമരസമിതിയും തീരുമാനിച്ചിട്ടുണ്ട്.\nപൊന്‍മന, ആലപ്പാട് എന്നീ ഗ്രാമങ്ങളില് നിന്നായി 40.46 ഹെക്ടറാണ് ഇന്ത്യന് റെയര് എര്‍ത്ത് (ഐആര്‍ഇ) വില കൊടുത്ത് വാങ്ങി കരിമണല് ഖനനം നടത്തുന്നത് .അറുപത് വര്‍ഷമായി ഈ ഭാഗങ്ങളില് ഖനനം നടക്കുന്നു.ഓരോ വര്‍ഷവും കൂടുതല് സ്ഥലം സ്വന്തമാക്കി ഖനനത്തിന്റെ തോത് വര്‍ദ്ധിപ്പിക്കുന്നു. ഖനനം മൂലം വലിയ ഗര്‍ത്തങ്ങളാണ് സ്ഥലത്തുണ്ടായിരിക്കകുന്നത്. നാട്ടുകാരുടെ പരാതികള് ശരിയാണെന്ന റിപ്പോര്‍ട്ട് സമര്‍പ്പിച്ചിട്ടും ഒമ്പത് മാസം പിന്നിട്ടു.\nഖനനം ഗുരുതര പാരിസ്ഥിതിക പ്രശ്നങ്ങളുണ്ടാക്കുന്നുവെന്ന നിയമസഭാ പരിസ്ഥിതി കമ്മിറ്റി റിപ്പോര്‍ട്ട് സര്‍ക്കാര് ഇതുവരെ പരിഗണിച്ചിട്ടില്ല. ഖനനത്തിന് ശേഷമുണ്ടാകുന്ന ഗര്‍ത്തങ്ങള് മണലിട്ട് മൂടണമെന്ന വ്യവസ്ഥയിലും നടപടിയുണ്ടായില്ല. ഏതാണ് 25000 ജനസംഖ്യയുള്ള ഗ്രാമം വെള്ളനാതുരുത്ത് മുതല് അഴീക്കല് മത്സ്യബന്ധന തുറമുഖം വരെ 17 കിലോമീറ്റര് നീളത്തിലും മൂന്ന് കിലോമീറ്റര് വീതിയിലുമായിരുന്നു. അറബിക്കടലിനും ദേശീയ ജലപാതയ്ക്കുമിടയിലുള്ള ഈ തുരുത്തിന്റെ വീതി ഇപ്പോള് ഇരുന്നൂറില് താഴെ മീറ്റര് മാത്രമാണ്.


ആദം ജോആന്: ഡാര്‍ക്ക് ത്രില്ലറിന്റെ ബ്രില്യന്‍സ്\nആദം ജോആന്: ഡാര്‍ക്ക്...\n5 Sep 2017 4:53 AM GMT\nവ്യത്യസ്തമായ ഡാർക്ക് ത്രില്ലർ മോഡിലുള്ള ട്രെയിലറും മറ്റു പരസ്യങ്ങളും ആദം ജോആനെ യുവതലമുറ പ്രതീക്ഷയോടെ കാത്തിരിക്കുന്ന ഫെസ്റ്റിവൽ റിലീസ് ആക്കി മാറ്റിയിരുന്നു. സ്കോട്ട്ലാന്‍ഡിന്റെ ലാന്‍ഡ്സ്കേപ്പ്, പൃഥ്വിരാജിന്റെ ലുക്ക് ഒക്കെ സജീവ ചർച്ചയായി. ഓൺലൈൻ പ്രമോഷൻ സാധ്യതകളെ അത്രകണ്ട് ഉപയോഗിക്കാതെയാണ് ഇത്രയും സാങ്കേതികത്തികവുള്ള ഒരു സിനിമ പ്രേക്ഷകരിലെത്തിയത്.\nആദം (പൃഥ്വിരാജ്) ഒരു പ്ലാന്ററാണ്. ഭൂമിയിലൊരു ഏദൻ തോട്ടം നിർമിച്ച് സ്വർഗമാക്കുക എന്നതിനപ്പുറം മറ്റു താത്പര്യങ്ങളൊന്നും അയാൾക്കുണ്ടായിരുന്നില്ല. യാദൃശ്ചികമായി പള്ളിയിലെ ക്വയർ ഗായിക എമിയെ (മിഷ്ടി) അയാൾ കാണുന്നു. അവർ പ്രണയിക്കുകയും വിവാഹം കഴിക്കുകയും ചെയ്യുന്നു. തുടർന്ന് മധുവിധുവിനായി അമ്മയും സഹോദരനും ഭാര്യയും താമസിക്കുന്ന സ്കോട്ട്ലാന്റിൽ എത്തുന്നു. പിന്നീട് അയാളുടെ ജീവിതത്തെ ആകെ മാറ്റിമറിക്കുന്ന സംഭവങ്ങള് ഉണ്ടാവുന്നു. ഒരു സാധാരണ പ്ലാന്ററിൽ നിന്നും ജീവൻ പോലും പണയപ്പെടുത്തിയ സാഹസികമായ ഒരു ലക്ഷ്യത്തിനു പുറകേ പോകേണ്ടി വരുന്ന ഒരാളായി ആദത്തിനു മാറേണ്ടി വരുന്നു. തുടർന്നുണ്ടാകുന്ന ആകാംക്ഷാഭരിതമായ സംഭവങ്ങളാണ് ജിനു എബ്രഹാം സംവിധാനം ചെയ്ത ഈ സിനിമ.\nടെക്നിക്കൽ ബ്രില്യൻസ് കൊണ്ട് ഇത്രയും അമ്പരിപ്പിച്ച മലയാള സിനിമ ഈയടുത്ത് കണ്ടിട്ടില്ല. എങ്കിലും സിനിമയുടെ ഏറ്റവും ദുർബല ഘടകമായി തിരക്കഥ മാറുന്നു. ഏതാണ്ട് മൂന്നു മണിക്കൂറോളം പ്രേക്ഷകരെ കാഴ്ചകൾ കൊണ്ട് മാത്രം അമ്പരിപ്പിക്കാനുള്ള ശ്രമമായി ചിലയിടങ്ങളിൽ സിനിമ മാറുന്നുണ്ട്. അവസാനത്തെ ഫൈറ്റും ചില പരിണാമ ഗുപ്തികളും വല്ലാത്ത അതിശയോക്തി ഉണ്ടാക്കുന്നുണ്ട്. കുത്തിയ കത്തി വലിച്ചൂരി തിരിച്ചു കുത്തുന്നതു പോലെയുള്ള രംഗങ്ങൾ ആദം ജോആന്റെ മൊത്തം മൂഡിനോ പശ്ചാത്തലത്തിനോ ചേർന്നതല്ല. ഹാർലി ഡേവിസണിലേക്കും വില കൂടിയ ജാക്കറ്റുകളിലേക്കുമുള്ള അമിത ഫോക്കസ് ചിലപ്പോഴൊക്കെ ആ സാങ്കേതികത്തികവിനെ വെറുമൊരു മലയാള സൂപ്പർ സ്റ്റാർ സിനിമ മാത്രമാക്കി ചുരുക്കുന്നു. ഇത്രയുമൊക്കെ കഠിനാധ്വാനം ചെയ്ത് പുറത്തു വന്ന ഒരു സിനിമയെ അത് ദുർബലമാക്കാം.\nനായിക എന്നാൽ നായകന്റെ പ്രണയിനി/ഭാര്യ ആണ് എന്ന സങ്കൽപ്പത്തെ ഈ സിനിമ യാദൃശ്ചികമായോ അല്ലാതെയോ പൊളിച്ചെഴുതുന്നുണ്ട്. ഭാവനയുടെ ശ്വേത, ആദം ജോആന്റെ സഹോദര ഭാര്യയാണ്. ഒരുപാടു സംഘർഷങ്ങളിലൂടെ കടന്നു പോകുന്ന കഥാപാത്രമാണിത്. പ്രിത്വിരാജിന്റെ സ്റ്റൈലിഷ് ടൈറ്റിൽ ക്യാരക്ടർ കൈയ്യടി നേടുന്നുണ്ട്. നരേന് അവതരിപ്പിക്കുന്ന സിറിയക് ഏറെ കാലത്തിനു ശേഷം അയാൾക്കു ലഭിച്ച മുഴുനീള കഥാപാത്രമാണ്. എല്ലാ താരങ്ങളും പശ്ചാത്തല സംഗീതവും സിനിമയുടെ റിഥം അറിഞ്ഞ് അതിനോട് ചേർന്നു നിൽക്കുന്നു.\nസിനിമ ഏറ്റവുമധികം പ്രേക്ഷകരിലേക്കു പടർത്തിയ കൗതുകം ലാന്റ് സ്കേപ്പിങ്ങിന്റെതാണ്. സ്വപ്നാത്മകവും ഭ്രമാത്മകവുമായ ഭൂമികയെ വളരെ ഭംഗിയായി സിനിമയിൽ ഉപയോഗിച്ചിട്ടുണ്ട്. സാധാരണ ഗാനരംഗങ്ങൾ കൊഴുപ്പിക്കാനോ പൊങ്ങച്ചം പറയാനോ ഉപയോഗിക്കുന്ന വിദേശ ലൊക്കേഷൻ സാധ്യതകളേ, മലയാള സിനിമകൾക്കും പൊതുവെ ഇന്ത്യൻ സിനിമകൾക്കു തന്നെയും ഉണ്ടാകാറുള്ളൂ. സിനിമയുടെ മൂഡിനോട് ചേർത്താണ് ആദം ജോആന് സ്കോട്ട്ലാന്റിനെ ഉപയോഗിച്ചിട്ടുള്ളത്. കൗണ്ടി റോഡുകളും അൾത്താരകളും ശവകുടീരങ്ങളും ചതുപ്പുകളുമൊക്കെ മലയാള സിനിമാ കാഴ്ചകൾക്കു പുതുതാണ്. ആ ദൃശ്യങ്ങളുടെ കൗതുകം കൂടി പേറിയാണ് സിനിമ ഓരോ രംഗത്തും സംസാരിക്കുന്നത്. ജിത്തു ദാമോദറിന്റെ ക്യാമറയും സിനിമയുടെ കളർ ഗ്രേഡിങ്ങും എല്ലാം ചേർന്ന് സിനിമ ആവശ്യപ്പെടുന്ന മിസ്റ്റിക്ക് അന്തരീക്ഷം തുടക്കം മുതൽ അവസാന ഫ്രെയിം വരെ നിലനിര്‍ത്തുന്നുണ്ട്.\nസിനിമയുടെ ത്രെഡും മലയാള സിനിമ അധികമൊന്നും പരീക്ഷിക്കാത്തതാണ്. ഹൊറർ, ത്രില്ലർ ഗണങ്ങളെ പരിക്കുകളില്ലാതെ കൂട്ടിയോജിപ്പിച്ചിട്ടുണ്ട്. ബ്ലാക്ക് മാജിക്കും സാത്താൻ സേവയും സമാന സംഭവങ്ങളും ക്രിസ്തീയ പശ്ചാത്തലത്തിൽ മലയാള സിനിമ പരീക്ഷിച്ചു തുടങ്ങുന്നതേയുള്ളൂ. പണ്ട് വിദൂരതയിൽ നിന്നും കേട്ട, വാർത്ത പോലുമല്ലാതിരുന്ന ഇത്തരം വിചിത്ര ക്രൂര ആചാരങ്ങൾ നമ്മുടെ നാട്ടിലും പ്രചരിക്കുന്നതായി വാർത്തകൾ വരുന്നുണ്ട്. ഈയൊരു തീമിന്റെ പുതുമയും സിനിമയുടെ ഹൈലൈറ്റാണ്. അപരിചിതത്വം നിറഞ്ഞ കാഴ്ചകൾ പ്രേക്ഷകരിൽ പലപ്പോഴും ആകാംക്ഷയും കൗതുകവുമുണ്ടാക്കും. ദുരൂഹത നിറഞ്ഞ ഒരന്തരീക്ഷം പൂർണ്ണമായി നിലനിർത്താൻ ഈ പശ്ചാത്തലവും സഹായിച്ചിട്ടുണ്ട്. എസ്രയും ജൂതരും പക്ഷെ ചിലയിടത്തെങ്കിലും ഓർമവരും എന്നതും വസ്തുതയാണ്.\nസാങ്കേതികത്തികവും ഫോട്ടോഗ്രാഫിക്ക് ഫ്രെയിമുകളും സ്റ്റെയിലിഷ് ഹീറോയും ഒക്കെ കാണാനിഷ്ടമുള്ളവർക്ക്, ഹോളിവുഡിലെ ഡാർക്ക് ത്രില്ലറുകൾ ആസ്വദിക്കുന്നവർക്ക് പ്രിയപ്പെട്ട മലയാള സിനിമാ അനുഭവമാകും ആദം ജോആന്.\nAdamJoan malayalamfilm malayalammovies prithviraj


അംഗന്‍വാടിയില് മലവിസര്‍ജനം നടത്തിയ കുട്ടിക്ക് ഉപ്പുമാവിനൊപ്പം മലം പൊതിഞ്ഞു നല്‍കിയെന്നു പരാതി. - Radio Heart Beats | Radio Heart Beats\nകോട്ടയം: അംഗന്‍വാടിയില് മൂന്നുവയസുകാരി വിസര്‍ജിച്ചതിന് അധ്യാപികയും ആയയും മലം പൊതിയിലാക്കി ഉപ്പുമാവിനൊപ്പം വീട്ടിലേക്കു കൊടുത്തുവിട്ടെന്നു പരാതി. പള്ളം വാലേക്കടവ് രാജേഷ് ഭവനില് പി.വി. രാജേഷിന്റെ കുട്ടിക്കാണ് ഈ ദുരനുഭവം.\nകഴിഞ്ഞ 28നാണു പരാതിക്ക് ആസ്‌പദമായ സംഭവം. പള്ളം അംഗന്‍വാടി നമ്പര് 19 ലാണു രാജേഷിന്റെ ഇളയകുട്ടി പോകുന്നത്. സംഭവംദിവസം മൂത്തകുട്ടിയാണ് ഇളയക്കുട്ടിയെ അംഗനവാടിയില്‍നിന്നു കൂട്ടിക്കൊണ്ടുവന്നത്.\nഅംഗനവാടിയില് എത്തിയപ്പോള് ടീച്ചറും ആയയും ചേര്‍ന്നു പാത്രത്തില് ഉപ്പുമാവും പ്ലാസ്‌റ്റിക് കവറില് മറ്റൊരു പൊതിയും കൊടുത്തുവിട്ടു. വീട്ടില്‍വന്നപ്പോള് ടീച്ചര് വഴക്കുപറഞ്ഞെന്നു കുട്ടി വീട്ടുകാരെ അറിയിച്ചു. തുടര്‍ന്നു പാത്രവും പ്ലാസ്‌റ്റിക് കവറും തുറന്നുനോക്കിയ വീട്ടുകാര് ഞെട്ടി. ഉപ്പുമാവിനൊപ്പം പ്ലാസ്‌റ്റിക് കവറില് കൊടുത്തയച്ചതു മലം. അംന്‍വാടി ടീച്ചറെ വിളിച്ച് കാര്യം തിരക്കിയപ്പോള് കുട്ടി മല വിസര്‍ജനം നടത്തിയെന്നും ഇവിടെ ഇങ്ങനെയാണെന്ന മറുപടിയാണു ലഭിച്ചതെന്നും വീട്ടുകാര് പറയുന്നു.\nസംഭവം തിരക്കാനായി പിറ്റേന്ന് അംഗന്‍വാടിയിലെത്തിയ വീട്ടമ്മയ്‌ക്ക് ആയയുടെ ഭീഷണിയും നേരിടേണ്ടതായിവന്നു. അംഗന്‍വാടി ടീച്ചറിന്റെയും ആയയുടെയും പ്രവൃത്തിക്കെതിരേ മനുഷ്യാവകാശ കമ്മിഷന് ഉള്‍പ്പെടെ പരാതി കൊടുത്തിട്ടുണ്ടു രാജേഷ്.


actor-abhishek-bachchan-tests-negative-for-covid-19 | പ്രാർത്ഥിച്ചവർക്കും ആരോഗ്യ പ്രവർത്തകർക്കും നന്ദി; താനും കോവിഡ് മുക്തനായെന്ന് അഭിഷേക് ബച്ചൻ - MarunadanMalayalee.com\nAugust 08, 202003:47 PM IST Permalink\nതാനും കോവിഡ് മുക്തമായെന്ന് വ്യക്തമാക്കി ബോളിവുഡ് താരം അഭിഷേക് ബച്ചൻ. തന്റെ കോവിഡ് ഫലം നെഗറ്റീവായെന്ന് അറിയിച്ച അഭിഷേക് തനിക്ക് വേണ്ടി പ്രാർത്ഥിച്ചവർക്കും നാനാവതി ആശുപത്രിയിലെ ഡോക്ടർമാർക്കും നഴ്സ്മാർക്കും മറ്റു ആരോഗ്യപ്രവർത്തകർക്കും നന്ദി പറഞ്ഞു. ഇതോടെ ബച്ചൻ കുടുംബത്തിൽ എല്ലാവരും കോവിഡ് വിമുക്തരായി.\nജൂലൈ 12നാണ് അമിതാഭ് ബച്ചനും അഭിഷേകിനും രോഗം സ്ഥിരീകരിച്ചത്. തുടർന്ന് മുംബൈ നാനാവതി ആശുപത്രിയിൽ ചികിത്സയിൽ കഴിയുകയായിരുന്നു ഇരുവരും. തൊട്ടുപിന്നാലെ അഭിഷേകിന്റെ ഭാര്യയും നടിയുമായ ഐശ്വര്യ റായിക്കും മകൾ ആരാധ്യയും കോവിഡ് സ്ഥിരീകരിച്ചു. ഇവരും നാനാവതി ആശുപത്രിയിൽ ചികിത്സയിലായിരുന്നു. ഇവരുടെ ഫലം കുറച്ച് ദിവസങ്ങൾക്കുള്ളിൽ തന്നെ നെഗറ്റീവാകുകയും ചെയ്തു.\nഐശ്വര്യ റായിയും മകൾ ആരാധ്യയും കോവിഡ് മുക്തരായി; ഇരുവരും ആശുപത്രി വിട്ടെന്ന് അഭിഷേക് ബച്ചൻ\nഅജ്ഞാത ഗായികേ, നീയെന്റെ ദിവസം ധന്യമാക്കി; കോവിഡ് വാർഡിൽ നിന്നും ആര്യയ്ക്കായി ബച്ചന്റെ കുറിപ്പ്; സഖാവ് കവിതയിലൂടെ ഹിറ്റായി മാറിയ ആര്യ ദയാലിനെ തിരക്കി ബോളിവുഡും; ആര്യയുടെ പാട്ടും ബച്ചന്റെ ട്വിറ്റും വൈറൽ


ജെ.എന്.യു യൂണിയന് തെരഞ്ഞെടുപ്പ്; നിലംപതിച്ച് എ.ബി.വി.പി – Chandrika Daily\nBy chandrika Sunday September 16, 2018 19:31 pm\nജെ.എന്.യു യൂണിയന് തെരഞ്ഞെടുപ്പ്; നിലംപതിച്ച് എ.ബി.വി.പി\nന്യൂഡല്‍ഹി: ജവഹര്‍ലാല് നെഹ്‌റു യൂണിവേഴ്‌സിറ്റി(ജെ.എന്.യു) വിദ്യാര്‍ത്ഥി യൂണിയന് തെരഞ്ഞെടുപ്പില് നാല് സുപ്രധാന സീറ്റുകളിലും ഇടത് അനുകൂല കൂട്ടായ്മക്ക് വിജയം. യുണൈറ്റഡ് ലെഫ്റ്റ് അലയന്‍സ് എന്ന പേരില് ഐസ,…\nന്യൂഡല്‍ഹി: ജവഹര്‍ലാല് നെഹ്‌റു യൂണിവേഴ്‌സിറ്റി(ജെ.എന്.യു) വിദ്യാര്‍ത്ഥി യൂണിയന് തെരഞ്ഞെടുപ്പില് നാല് സുപ്രധാന സീറ്റുകളിലും ഇടത് അനുകൂല കൂട്ടായ്മക്ക് വിജയം. യുണൈറ്റഡ് ലെഫ്റ്റ് അലയന്‍സ് എന്ന പേരില് ഐസ, ഡി.എസ്.എഫ്, എസ്.എഫ്.ഐ, എ.ഐ.എസ്.എഫ് എന്നീ വിദ്യാര്‍ത്ഥി സംഘടനകള് സംയുക്തമായാണ് തെരഞ്ഞെടുപ്പിനെ നേരിട്ടത്.\nബി.ജെ.പി വിദ്യാര്‍ത്ഥി സംഘടനയായ എ.ബി.വി.പിയുടെ ലളിത് പാണ്ഡെയെ പരാജയപ്പെടുത്തി പ്രസിഡന്റ് സ്ഥാനത്തേക്ക് ഐസയിലെ എന് സായ് ബാലാജി തെരഞ്ഞെടുക്കപ്പെട്ടു. 1179നെതിരെ 2,161 വോട്ടുകള്‍ക്കാണ് ബാലാജിയുടെ വിജയം. എ.ബി.വി.പിയുടെ ഗീതശ്രീ ബോറയെ തോല്‍പ്പിച്ച് ഡി.എസ്.എഫിലെ സരിക ചൗധരി വൈസ് പ്രസിഡണ്ടായും എ.ബി.വി.പിയുടെ ഗണേഷ് ഗുര്‍ജാറിനെ വീഴ്ത്തി എസ്.എഫ്.ഐയുടെ അജാസ് അഹമ്മദ് ജനറല് സെക്രട്ടറിയായും തെരഞ്ഞെടുക്കപ്പെട്ടു. യഥാക്രമം 1012ഉം 1123ഉം വോട്ടുകള്‍ക്കാണ് ഇരുവരുടേയും വിജയം. ജോയിന്റ് സെക്രട്ടറിയായി തെരഞ്ഞെടുക്കപ്പെട്ടത് മലയാളി വിദ്യാര്‍ത്ഥിയായ അമുതയാണ്. എ.ബി.വി.പിയുടെ വെങ്കട്ട് ചൗബേയെ 800 വോട്ടിനാണ് അമുത പരാജയപ്പെടുത്തിയത്.\nഎ.ബി.വി.പി പ്രവര്‍ത്തകര് വോട്ടെണ്ണല് റൂമിലേക്ക് ഇരച്ചു കയറുകയും പോളിങ് സാമഗ്രികള് നശിപ്പിക്കാന് ശ്രമിക്കുകയും ചെയ്തതിനെതുടര്‍ന്ന് 15 മണിക്കൂറോളം വോട്ടെണ്ണല് നിര്‍ത്തിവെച്ചിരുന്നു. പുലര്‍ച്ചെ നാലു മണിയോടെയായിരുന്നു എ.ബി.വി.പി നീക്കം. വൈകീട്ട് 6.30നാണ് ഇതേതുടര്‍ന്ന് വോട്ടെണ്ണല് പുനരാരംഭിച്ചത്.\nനരേന്ദ്രമോദിയുടെ നേതൃത്വത്തിലുള്ള ബി.ജെ.പി സര്‍ക്കാറിന്റെ ഫാഷിസ്റ്റ് നിലപാടുകള്‍ക്കെതിരായ ഡല്‍ഹിയിലെ പ്രതിഷേധങ്ങളുടെ കേന്ദ്രബിന്ദു എന്ന നിലയിലാണ് ജെ.എന്.യു ശ്രദ്ധയാകര്‍ഷിക്കുന്നത്.\nCategories: Culture, More, News, Video Stories, Views Tags: abvp, jnu, jnu election, sfi, university election


അഹങ്കാരം മൂത്ത് പ്രായമായ ഒരു അമ്മയെ കളിയാക്കിയ പെൺകുട്ടികൾക്ക് യുവാവ് കൊടുത്ത മറുപടി വൈറലാകുന്നു കയ്യടിച്ച് സോഷ്യൽ മീഡിയ. സാം എന്നാ കണ്ണൂരുകാരൻ യുവാവിന്റെ അനുഭവ കുറിപ്പാണ് ഇപ്പോൾ വളരെയധികം വൈറലായി മാറിക്കൊണ്ടിരിക്കുന്നത്. കുറിപ്പ് എങ്ങനെയാണ് കുറച്ചു ദിവസങ്ങൾക്കു മുൻപ് ഞാൻ ജോലി കഴിഞ്ഞ് ബസ്സിൽ വരികയായിരുന്നു. ഇത് ടി ദൂരേക്ക് ആയതുകൊണ്ടുതന്നെ ബൈക്ക് എടുത്തില്ല. കുറച്ചു ദൂരം കഴിഞ്ഞപ്പോൾ ഒരു സ്റ്റോപ്പിൽ നിന്നും കാണാൻ നല്ല.\nഭംഗിയുള്ള കുറച്ചു പെൺകുട്ടികൾ കയറി അവർ ഡ്രൈവറുടെ നേരെ എതിർവശമുള്ള പെട്ടി സീറ്റിൽ വന്നിരുന്നു. കോളേജ് വിദ്യാർത്ഥിനികൾ ആണെന്ന് തോന്നുന്നു സംസാരിക്കുന്നതിനു തമാശ പറഞ്ഞു ചിരിക്കുന്നതും തുടങ്ങി. അഞ്ചു പേർ കൂടിയ ധൈര്യം അവരിൽ കാണാൻ സാധിക്കും. അല്പം കഴിഞ്ഞ് പ്രായമായ മെലിഞ്ഞ ശരീരപ്രകൃതിയുള്ള ഒരു അമ്മ ബസ്സിൽ കയറി. അവർ ചുരിദാറാണ് ഇട്ടിരുന്നത് അല്പം മേക്കപ്പ് കൂടിയുണ്ടായിരുന്നു . അവരും പെട്ടിട്ടില്ല അടുത്തുവന്ന് നിന്ന് മേലെ പിടിച്ചുകൊണ്ട് ബസ് പോകുന്നതിനൊഅനുസരിച്ച്.\nനിൽക്കാൻ സാധിക്കാതെ നിൽക്കുന്നത് ഞാനും അവരും കണ്ടു. ഒരു ബാഗ് ഉണ്ടായിരുന്നു ആ സ്ത്രീയുടെ കയ്യിൽ അവരുടെ മേക്കപ്പ് കണ്ടിട്ടാണെന്ന് തോന്നുന്നു പെൺകുട്ടികളടക്കം പറഞ്ഞു കളിയാക്കി ചിരിക്കാൻ തുടങ്ങി. ബസ് കുറച്ചു ദൂരം കൂടി പോയി ഇവർ വിചാരിച്ചാൽ അവർക്ക് കൂടി സ്ഥലം കൊടുക്കാമായിരുന്നു പക്ഷേ അവർ അത് ചെയ്തില്ല. ഞാൻ ഡോർ വീട്ടിലായിരുന്നു തൊട്ടടുത്ത സീറ്റിൽ ഉള്ള ആളെ മാറ്റി ഇരുത്തി.\nഅമ്മയെ അവിടെ പിടിച്ചിരുത്തി ചോദിച്ചു അമ്മയ്ക്ക് എവിടെയാണ് പോകേണ്ടത് . അപ്പോൾ കാറ്റിൽ അവരുടെ തലയിൽ ഉണ്ടായിരുന്ന ഷോൾ മാറിപ്പോയി മുടി എന്ന് പറയാൻ മാത്രം ഒന്നും ഉണ്ടായിരുന്നില്ല. സുഖമില്ല അഡ്മിറ്റ് ആകണം ഞാൻ ചോദിച്ചു എന്താണ് പറ്റിയത് ആ അമ്മ പറഞ്ഞു ക്യാൻസറാണ്. തുടർന്ന് അറിയാൻ വീഡിയോ മുഴുവനായി കാണുക.


കോഴിമുട്ട കഴിക്കുമ്പോൾ ശരീരമാകെ തടിച്ചുവീർക്കുന്നു, താറാമുട്ട കുഴപ്പമുണ്ടാക്കുന്നില്ല; അലർജിയെപ്പറ്റി അറിയേണ്ടതെല്ലാം | food allergy article | meditalk | doctor\nFriday 25 January 2019 02:55 PM IST : By സ്വന്തം ലേഖകൻ\nകോഴിമുട്ട കഴിക്കുമ്പോൾ ശരീരമാകെ തടിച്ചുവീർക്കുന്നു, താറാമുട്ട കുഴപ്പമുണ്ടാക്കുന്നില്ല; അലർജിയെപ്പറ്റി അറിയേണ്ടതെല്ലാം\nFriday 25 January 2019 02:55 PM IST\nശരീരത്തിനുള്ളിൽ കടക്കുന്ന വിവിധ പ്രോട്ടീനുകളോട് ശരീരം അമിതമായി പ്രതികരിക്കുന്നതാണ് അലർജി. വായുവിലൂടെയും ആഹാരത്തിലൂടെയും ചർമത്തിലൂടെയും അലർജിക്കു കാരണമാകുന്ന പ്രോട്ടീനുകൾ അഥവാ അലർജനുകൾ ശരീരത്തിനകത്തു കടക്കാം.\nഏറ്റവും കൂടുതൽ ആളുകളെ അലട്ടുന്നത് ഭക്ഷണത്തോടുള്ള അലർജിയാണ്. ഏതാണ്ട് പത്തു ശതമാനം ആളുകൾക്കു വ്യത്യസ്ത തരം ആഹാരങ്ങളോട് അലർജിയുണ്ടെന്നു കണ്ടെത്തിയിട്ടുണ്ട്. ആസ്ത്‌മ, തുടർച്ചയായ തുമ്മലും മൂക്കടപ്പും ജലദോഷവും (അലർജിക് റൈനൈറ്റിസ്), തൊലിപ്പുറമെയുള്ള അലർജി, കണ്ണിനു തുടർച്ചയായ ചൊറിച്ചിലും തടിപ്പും (അലർജിക് കൺജക്റ്റിവൈറ്റിസ്), മരുന്നുകളോടുള്ള അലർജി പോലുള്ള മറ്റ് അസ്വസ്ഥതകളും അലർജിയോടൊപ്പം കാണാറുണ്ട്. ഫുഡ് അലർജിയെക്കുറിച്ചുള്ള ചില സംശയങ്ങളും അവയ്ക്ക് വിദഗ്ധ ഡോക്ടർ നൽകുന്ന മറുപടിയും ഇതാ...\n1. കളർ ചേർത്ത പാനീയങ്ങളും ലഡു, ജിലേബി പോലുള്ള പലഹാരങ്ങളും കഴിക്കുമ്പോൾ ശരീരം ചൊറിഞ്ഞു തടിക്കുന്നു. പ്രതിവിധിയെന്ത്?\nഫുഡ് അലർജിയുടെ ഏറ്റവും സാധാരണ ലക്ഷണമാണ് ശരീരം ചൊറിഞ്ഞു തടിക്കുന്നത്. ചിലർക്ക് കഴിച്ചാലുടൻ ലക്ഷണം പ്രകടമാകുമെങ്കിൽ മറ്റു ചിലർക്ക് രണ്ടു മണിക്കൂറിനു ശേഷമാകും ലക്ഷണങ്ങൾ പ്രകടമാകുക.\nആഹാരത്തിനു നിറം നൽകാനായി ചേർക്കുന്ന വസ്തുക്കളാണ് അലർജിയുണ്ടാക്കുന്നത്. ഈ വസ്തുക്കളെല്ലാം രാസഗുണമുള്ളതാണ്. അതുകൊണ്ടാണ് അവയോടുള്ള ശരീരത്തിന്റെ പ്രതിപ്രവർത്തനത്തിന്റെ ഫലമാണ് ചൊറിച്ചിലും തടിപ്പുമായി ചർമത്തിൽ പ്രകടമാകുന്നത്. സ്കിൻ ടെസ്റ്റ് വഴി എന്താണ് അലർജിക്കു കാരണമാകുന്നതെന്നു കണ്ടുപിടിക്കുകയും അത് ഒഴിവാക്കുകയുമാണ് അതിനുള്ള പ്രതിവിധി.\n2. നാളികേരം ഫ്രിഡ്ജിൽ വച്ച് പിറ്റേന്ന് ഉപയോഗിച്ചാൽ അലർജിയുണ്ടാകുന്നു. ഇതു തടയാനാകുമോ?\nതേങ്ങ പോലെയുള്ള വസ്തുക്കൾ ഫ്രിഡ്ജിൽ സൂക്ഷിച്ചാൽ പോലും അതിൽ ഫംഗസ് അഥവാ പൂപ്പൽ വളരാനുള്ള സാധ്യതയുണ്ട്. അലര്‍ജിയുണ്ടാക്കാൻ നല്ല കഴിവുണ്ട് പൂപ്പലിന്. പക്ഷേ, എല്ലാവർക്കും അലർജി ഉണ്ടാക്കണമെന്നുമില്ല. പഴകിയ തേങ്ങയാണ് അലർജിയുണ്ടാക്കുന്നതെന്ന് മനസ്സിലായാൽ അത്തരം വസ്തുക്കൾ കഴിക്കുന്നത് ഒഴിവാക്കുക മാത്രമേ വഴിയുള്ളൂ.\n3. ചൊറിച്ചിലും അസ്വസ്ഥതയും കാരണം ബീഫ്, മട്ടൺ, പോലെയുള്ള മാംസാഹാരവും ചെമ്മീൻ, ഞണ്ട് പോലുള്ള സീഫുഡും കഴിക്കാനാകുന്നില്ല. എന്താണു പരിഹാരം?\nഅലർജിയുണ്ടാക്കുന്ന ഭക്ഷണം എന്താണെന്നു കണ്ടെത്തി അതൊഴിവാക്കുക മാത്രമാണ് ഫുഡ് അലർജിക്കുള്ള ചികിത്സ. അലർജി ഉണ്ടാക്കാൻ കാരണമാകുന്ന ഏതെങ്കിലും ഭക്ഷണം അറിയാതെ കഴിച്ചു പോയാൽ തൽക്കാലം അതിന്റെ ലക്ഷണങ്ങൾ മാറ്റാൻ മരുന്നുകൾ കഴിക്കാം. അല്ലാതെ, അലർജി പരിപൂർണമായി മാറ്റിയെടുക്കാൻ ഒരു ചികിത്സയും ഇല്ല. അലർജിയുണ്ടെന്നു തിരിച്ചറിഞ്ഞാൽ അത്തരം ഭക്ഷണങ്ങൾ കഴിക്കാതിരിക്കുക തന്നെയാണ് അലർജി വരാതിരിക്കാനുള്ള പോംവഴി.\nഅലർജിയുണ്ടാക്കുന്ന ഭക്ഷണസാധനം തീർത്തും ഒഴിവാക്കുകയാണെങ്കിൽ ചിലപ്പോൾ അഞ്ചോ ആറോ വർഷങ്ങൾ കൊണ്ട് അലർജി മാറാനും സാധ്യതയുണ്ട്. പക്ഷേ, ഇടയ്ക്ക് രുചിച്ചു നോക്കുക പോലും ചെയ്യാതിരുന്നാൽ ശരീരം അതിനോടു പ്രതികരിക്കാതാകും. അതുവരെ ക്ഷമയോടെ കാത്തിരിക്കുകയും അലർജിക്കു കാരണമാകുന്ന ആഹാരം കഴിക്കാതിരിക്കുകയും തന്നെ വേണം. ആ ഘട്ടത്തിലെത്തിയാൽ പണ്ട് അലർജിയുണ്ടാക്കിയ ഭക്ഷണവും ബുദ്ധിമുട്ടുണ്ടാക്കില്ല.\n4. കോഴിമുട്ട കഴിക്കുമ്പോൾ ശരീരമാകെ തടിച്ചു വീർക്കുന്നു. താറാമുട്ട കുഴപ്പമുണ്ടാക്കുന്നില്ല. എന്താണങ്ങനെ?\nഎല്ലാ മുട്ടകളിലും പൊതുവിൽ അടങ്ങിയ ഘടകങ്ങൾ പലതും ഒന്നാണെങ്കിലും താറാമുട്ടയിലെയും കോഴിമുട്ടയിലെയും ചില ആന്റീജനുകൾ തമ്മിൽ വ്യത്യാസമുണ്ട്. ഓരോ വിഭാഗത്തിനും ഓരോ വർഗത്തിനും അനുസരിച്ച് ഇത് വ്യത്യാസപ്പെടാം. ചിലർക്ക് കോഴിമുട്ട കഴിച്ചാൽ കുഴപ്പമുണ്ടാകില്ല, താറാമുട്ടയാകും പ്രശ്നം. ചിലർക്ക് തിരിച്ചും. രണ്ടിലുമുള്ള വ്യത്യസ്ത തരം അലർജനുകളാണ് അലർജിയുണ്ടാക്കുന്നത്. ഇവിടെയും പ്രതിവിധി ആ ഭക്ഷണം ഒഴിവാക്കുക മാത്രമാണ്.\n5. ഭക്ഷണസാധനങ്ങളില‍് രുചി കൂട്ടാൻ ചേർക്കുന്ന അ ജിനോമോട്ടോ അലർജിയുണ്ടാക്കാറുണ്ടോ?\nതീർച്ചയായും. അലർജിയുണ്ടാക്കുന്നതിൽ കുപ്രസിദ്ധി നേടിയ മോണോസോഡിയം ഗ്ലൂട്ടാമേറ്റ് എന്ന രാസവസ്തുവാണ് അ ജിനോമോട്ടോ. ചൈനീസ് ഭക്ഷണത്തിൽ ഭൂരിഭാഗത്തിലും ഈ രാസവസ്തു ചേർക്കാറുണ്ട്. ചിലർക്ക് സോസ്, ഫ്രൈഡ് റൈസ്, നൂഡിൽസ്, മയൊണൈസ് പോലെയുള്ള ചൈനീസ് ചേരുവയുള്ള ഭക്ഷണം കഴിച്ചാലുടൻ ചൊറിച്ചിലും തടിപ്പും ഉണ്ടാകുന്നതിന്റെ കാരണം ഈ രാസവസ്തുവിനോടുള്ള അലർജിയാണ്. മയൊണൈസിലെ മുട്ടയാണ് അലർജിയുണ്ടാക്കുന്നതെങ്കിൽ എഗ്‌ലെസ് മയൊണൈസ് കഴിച്ചു നോക്കാം. എന്നിട്ടും അലർജിയുണ്ടെങ്കിൽ പാടെ ഒഴിവാക്കാം.\nഅജിനോമോട്ടോ അലർജിയുള്ളവർ ചൈനീസ് ഭക്ഷണസാധനങ്ങൾ ഒഴിവാക്കണം. അജിനോമോട്ടോ ചേർക്കാതെ, വീട്ടിൽ സുരക്ഷിതമായ രീതിയിൽ പാചകം ചെയ്തു കഴിക്കാം.\n6. ഗോതമ്പിൽ അടങ്ങിയ ഗ്ലൂട്ടൻ അലർജിയുണ്ടാക്കുന്നത് ഏതെല്ലാം തരത്തിലാകാം? പരിഹാരമില്ലേ?\nഗ്ലൂട്ടൻ ഒരു തരം പ്രോട്ടീൻ ആണ്. ഗോതമ്പ്, ബാർലി പോ ലെ യുള്ള ധാന്യങ്ങളിലാണ് ഇത് കൂടുതലായി കാണുന്നത്. ഗ്ലൂട്ടൻ അലർജിയുള്ളവർ അത് ഭക്ഷണത്തിൽ ഉൾപ്പെടുത്താതിരിക്കുക. ബാർലി ചേർന്ന ചില ബീയറുകളും മറ്റും ഒഴിവാക്കേണ്ടി വരും. മൈദ, ആട്ട, റവ ഇതെല്ലാം ഗോതമ്പിന്റെ ഉൽപന്നങ്ങളായതുകൊണ്ട് അവ ഉപയോഗിച്ചുണ്ടാക്കുന്ന ചപ്പാത്തി മുതൽ ബേക്കറി പലഹാരങ്ങൾ വരെയുള്ളവയെല്ലാം ഒഴിവാക്കി അരി കൊണ്ടുള്ള ആഹാരം മാത്രം കഴിക്കേണ്ടി വരും. അരിയിൽ ഗ്ലൂട്ടൻ ഒട്ടും തന്നെയില്ല.\nഗ്ലൂട്ടൻ എന്ന പ്രോട്ടീൻ കൊണ്ട് വയറിനുണ്ടാകുന്ന അസുഖമാണ് സീലിയാക് ഡിസീസ്. അത് അലർജിയല്ല, ഉദര രോഗമാണ്. അപ്പോഴും ഗ്ലൂട്ടൻ ഇല്ലാത്ത ഭക്ഷണം കഴിക്കുകയാണ് വേണ്ടത്. ഗ്ലൂട്ടൻ അലർജി ഇന്ത്യയിൽ അത്ര പൊതുവായി കാണാറില്ല. യൂറോപ്യൻരാജ്യങ്ങളിലാണിതു കൂടുതലുള്ളത്. നമ്മുടെയിടയിൽ, ഗോതമ്പിലെ മറ്റ് പ്രോട്ടീനുകളാണ് അലർജിക്ക് കാരണമാകുന്നത്.\n7. െഎസ്ക്രീം, പാൽ, പാലുൽപന്നങ്ങൾ ഇവ കഴിച്ചാൽ ടോയ്‌ലറ്റിൽ പോകണമെന്നു തോന്നുന്നു. കാരണമെന്ത്?\nഐസ്ക്രീമിലും പാൽ ചേരുന്നതുകൊണ്ട് അത് പാലിനോടുള്ള അലർജിയാവാൻ സാധ്യതയുണ്ട്. എന്നാൽ അതുപോലെ പാലിലുള്ള ലാക്ടോസ് എന്ന കാർബോഹൈഡ്രേറ്റിനെ ദഹിപ്പിക്കാനുള്ള എൻസൈമുകൾ ശരീരത്തിലില്ലാതെ വന്നാലും ഇതേ അസുഖം കാണാറുണ്ട്. അത് അലർജിയാകണമെന്നില്ല. ലാക്ടോസ് ഇൻടോളറൻസ് എന്നാണിതിനു പറയുന്നത്. വയറിളക്കം മാത്രമാണെങ്കിൽ അത് ലാക്ടോസ് ഇൻടോളറ ൻസ് ആകാം. അലർജിയാണെങ്കിൽ ശരീരം ചൊറിഞ്ഞു തടിക്കുകയും ചെയ്യും.\nചിലരിൽ വായിലും നാക്കിലും ചൊറിച്ചിൽ, വയറുവേദന, ഛർദ്ദി, വയറിളക്കം തുടങ്ങിയ രൂപത്തിലാകും അലർജി പ്രകടമാകുക. ശരീരത്തിൽ ചൊറിച്ചിലില്ലാതെ ദഹനവ്യവസ്ഥയുമായി ബന്ധപ്പെട്ട വയറിളക്കം, ഛർദ്ദി തുടങ്ങിയ ലക്ഷണങ്ങൾ മാത്രമേ ഉള്ളൂ എങ്കിൽ അത് ദഹനപ്രശ്നം കൊണ്ടുണ്ടാകുന്നതാെണന്നു മനസ്സിലാക്കാം. ഇതു രണ്ടിൽ ഏതാണെന്നു തിരിച്ചറിയാൻ പരിശോധനകൾ വേണ്ടി വരും. കുട്ടികളിൽ കാണുന്ന കരപ്പൻ പലപ്പോഴും പശുവിൻ പാലിനോടുള്ള അലർജി മൂലമാകാറുണ്ട്.\nപ്രഫസർ ഡോ. പി. വേണുഗോപാൽ, മേധാവി, പൾമണറി മെഡിസിൻ വിഭാഗം, ഗവ. ടി. ഡി. മെഡിക്കൽ കോളജ്, ആലപ്പുഴ


ഇംഗ്ലണ്ടിനെ ഞങ്ങള്‍ക്ക് ഭയമില്ല: ലിയനാര്‍ഡോ\nതടവുകാരുടെ ജയില് മാറ്റുന്നു\nFriday 22nd June 2012 9:54am\nFriday 22nd June 2012 9:44am\nവാഴ്‌സ: ഇംഗ്ലണ്ട് ടീമിനെയും അവരുടെ തന്ത്രങ്ങളെയും തങ്ങള് ഭയക്കുന്നില്ലെന്ന് ഇറ്റാലിയന് താരം ലിയനാര്‍ഡോ ബൊനുച്ചി. ഇംഗ്ലണ്ട് ടീമിനെതിരെ ആത്മവിശ്വാസത്തോടെ കളിക്കാനുള്ള കരുത്ത് ഞങ്ങളുടെ ടീമിനുണ്ട്. തനതായ ഇറ്റാലിയന് ശൈലിയിലുള്ള കളിയാണ് ഞങ്ങള് പുറത്തെടുക്കാന് പോകുന്നതെന്നും ലിയനാര്‍ഡോ മാധ്യമപ്രവര്‍ത്തകരോട് പറഞ്ഞു.\n”ഇംഗ്ലണ്ട് മികച്ച ടീമാണ്. അവര്‍ക്കെതിരെ പ്രതിരോധത്തിലൂന്നി കളിക്കേണ്ടതുണ്ട്. എങ്കിലും ഞങ്ങളുടെ ടീം സമ്മര്‍ദ്ദത്തിലല്ല. കളിക്കാര് സമ്മര്‍ദ്ദത്തിലാകുന്നത് ടീമിനെ മൊത്തമായി ബാധിക്കും. അപ്പോള് മികച്ച പ്രകടനം പുറത്തെടുക്കാന് സാധിക്കാതെ വരും. ഞങ്ങളുടെ താരങ്ങളെല്ലാം മികച്ച ഫോമിലാണ്.\nഉക്രൈനെതിരെയുള്ള മത്സരത്തില് വെയിന് റൂണിയുടെ കഴിവ് മാത്രമല്ല ഇംഗ്ലണ്ടിനെ വിജയത്തിലേക്ക് നയിച്ചത്. അത് ഒരു ടീമിന്റെ വിജയമാണ്. ഒരു താരം മാത്രം വിചാരിച്ചാല് ജയിക്കാവുന്ന കളിയല്ല ഫുട്‌ബോള്. അതൊരു കൂട്ടായ്മയാണ്. ആ കൂട്ടായ്മയിലൂടെ മാത്രമേ വിജയം നേടാന് സാധിക്കുകയുള്ളൂ”.- ലിയനാര്‍ഡോ പറഞ്ഞു\nമോശം പെരുമാറ്റം: നാല് താരങ്ങള്‍ക്കെതിരെ ഫ്രഞ്ച് ഫുട്‌ബോള് ഫെഡറേഷന്\nWednesday 4th July 2012 12:02pm\nഫ്രഞ്ച് ഫുട്‌ബോള് കോച്ച് ബ്ലാങ്ക് സ്ഥാനമൊഴിഞ്ഞു\nMonday 2nd July 2012 11:35am\nചരിത്രം മാറ്റിയെഴുതി സ്‌പെയിന് വീണ്ടും യൂറോപ്യന് ചാമ്പ്യന്‍മാര്\nMonday 2nd July 2012 3:22am


ഇതിനകം നടത്തിയ ഇടപെടലുകളിലൂടെ 'യുനൈറ്റഡ് എഗന്‍സ്റ്റ് ഹെയ്റ്റ്' ദേശീയ തലത്തില് ശ്രദ്ധിക്കപ്പെട്ടുകഴിഞ്ഞു. ഇത്തരമൊരു വേദിയുണ്ടാക്കിയതിന്റെ ലക്ഷ്യമെന്താണ്? ഏതു തരത്തിലാണ് ഈ സംഘം പ്രവര്‍ത്തിച്ചുകൊണ്ടിരിക്കുന്നത്?\nസംഘ് പരിവാര് അധികാരത്തിലെത്തിയതോടെ വ്യാപകമായിത്തീര്‍ന്ന വര്‍ഗീയ കലാപങ്ങളിലേക്കും ആള്‍ക്കൂട്ട ആക്രമണങ്ങളിലേക്കും രാജ്യത്തിന്റെ ശ്രദ്ധ കൊണ്ടുവരുന്നതിന് രൂപം കൊടുത്ത കൂട്ടായ്മയാണ് യുനൈറ്റഡ് എഗന്‍സ്റ്റ് ഹെയ്റ്റ്. ഇത് ഒരു സര്‍ക്കോറേതര സന്നദ്ധ സംഘടന (എന്.ജി.ഒ) അല്ല. ആ തരത്തില് രജിസ്റ്റര് ചെയ്യുന്നുമില്ല. അതിനു പകരം സമാനമനസ്‌കരെ കൂട്ടി ഓരോ വിഷയങ്ങളിലും സമര സമ്മര്‍ദങ്ങള് രൂപപ്പെടുത്തുന്ന ഒരു കൂട്ടായ്മ എന്ന നിലയില് തന്നെ മുന്നോട്ടുപോകണമെന്നാണ് ഇതില് പ്രവര്‍ത്തിക്കുന്നവരുടെ തീരുമാനം.\nഇതിനകം ഏതെല്ലാം വിഷയങ്ങള് ശ്രദ്ധയില് കൊണ്ടുവരാന് ഈ കൂട്ടായ്മക്ക് കഴിഞ്ഞിട്ടുണ്ട്? ഇടപെടലുകളിലൂടെ എന്തു മാത്രം പ്രതിഫലനമുണ്ടാക്കാന് സാധിച്ചിട്ടുണ്ട്?\nയു.എ.എച്ച് ഇടപെട്ട നജീബ് അഹ്മദിന്റെയും അഖ്‌ലാഖിന്റെയും പെഹ്‌ലു ഖാന്റെയും മിന്‍ഹാജിന്റെയും സഫറിന്റെയുമൊക്കെ കേസുകളില് ജനകീയ പ്രക്ഷോഭങ്ങളുയര്‍ത്തിക്കൊണ്ടുവന്ന് സമ്മര്‍ദം ഒരുക്കുകയാണ് ചെയ്തത്. ഉത്തര്‍പ്രദേശിലും ഹരിയാനയിലുമുണ്ടായ നിരവധി നീതിനിഷേധങ്ങള്‍ക്കെതിരെയും ശബ്ദിക്കുകയുണ്ടായി. ഏറ്റവുമൊടുവില് കശ്മീരീ പെണ്‍കുട്ടികള്‍ക്ക് നേരെ നടന്ന ആക്രമണത്തിലും ശക്തമായി പ്രതിഷേധിച്ചു. നജീബ് അഹ്മദിനു വേണ്ടി നടത്തിയ നീതിക്കായുള്ള പോരാട്ടത്തിന്റെ ഭാഗമായി കേന്ദ്ര ആഭ്യന്തര മന്ത്രാലയത്തിന് മുമ്പില് സമരം നടത്തുകയും സി.ബി.ഐ ആസ്ഥാനം ഉപരോധിക്കുകയും ചെയ്തു. ജുനൈദിനെ കൊലപ്പെടുത്തിയ സംഘ് പരിവാര് പ്രതികളെ സര്‍ക്കാര് അഭിഭാഷകര് സഹായിച്ച ഘട്ടത്തില് യു.എ.എച്ച് നടത്തിയ പ്രക്ഷോഭം ഫലം കണ്ടു. അഡീഷനല് അറ്റോര്‍ണി ജനറല് നവീന് കൗശികിന് സ്വന്തം പദവിയില്‍നിന്ന് രാജിവെക്കേണ്ടിവന്നു. മേവാത്തിലെ കൊലപാതകം ആരുമറിയാതിരുന്ന ഘട്ടത്തില് ദല്‍ഹിയില് വാര്‍ത്താസമ്മേളനം നടത്തി അത് മാധ്യമങ്ങളിലത്തെിച്ചു. ഉത്തര്‍പ്രദേശില് യോഗി ആദിത്യനാഥ് സര്‍ക്കാര് അധികാരമേറ്റ ശേഷം നടത്തിക്കൊണ്ടിരിക്കുന്ന വ്യാജ ഏറ്റുമുട്ടലുകളെ കുറിച്ച് നേഹ ദീക്ഷിത്ത് എന്ന പ്രമുഖ പത്രപ്രവര്‍ത്തകയുടെ നേതൃത്വത്തില് നടത്തിയ വസ്തുതാന്വേഷണത്തിന്റെ വിശദമായ റിപ്പോര്‍ട്ടും ഈയിടെ ഞങ്ങള് പുറത്തുവിട്ടു. പ്രമുഖ സുപ്രീംകോടതി അഭിഭാഷക അഡ്വ. ഇന്ദിരാ ജയ്‌സിംഗ് അടക്കമുള്ളവരുടെ സാന്നിധ്യത്തില് പുറത്തുവിട്ട ഈ റിപ്പോര്‍ട്ടിനെ തുടര്‍ന്ന് യോഗി സര്‍ക്കാറിന് വിശദീകരണവുമായി രംഗത്തു വരേണ്ടിവന്നു. അസമില് എന്താണ് സംഭവിച്ചുകൊണ്ടിരിക്കുന്നതെന്ന് ഇപ്പോള് പുറംലോകം അറിയുന്നുപോലുമില്ല. അടുത്തതായി ലക്ഷ്യമിടുന്നത് അസം സന്ദര്‍ശനമാണ്.\nദല്‍ഹി കേന്ദ്രീകരിച്ച് യുനൈറ്റഡ് എഗന്‍സ്റ്റ് ഹെയ്റ്റ് നടത്തിയ പല സമരങ്ങളിലും മുന്നേറ്റങ്ങളിലും കേരളത്തിലെ സോളിഡാരിറ്റി യൂത്ത് മൂവ്‌മെന്റ് ഭാഗഭാക്കായത് കണ്ടിട്ടുണ്ടെങ്കിലും ഇതാദ്യമാണെന്ന് തോന്നുന്നു ഇരു കുട്ടരും കേരളത്തിനകത്ത് ഒത്തുചേര്‍ന്ന് ഒരു പരിപാടി സംഘടിപ്പിക്കുന്നത്. ഡോ. കഫീല് ഖാനെ കേരളീയ സമൂഹത്തിന് പരിചയപ്പെടുത്തുകയെന്നതിലുപരി ഈ പരിപാടി ഭാവിയിലുള്ള പ്രവര്‍ത്തനങ്ങളിലെ പങ്കാളിത്തത്തിന് നിമിത്തമാകുമോ?\nസോളിഡാരിറ്റി യൂത്ത് മൂവ്‌മെന്റിന്റെ ക്ഷണമനുസരിച്ച്, ഈയിടെ ജയില്‍മോചിതനായ ഡോ. കഫീല് ഖാനോടൊപ്പം വന്ന് കഴിഞ്ഞ മെയ് 11 മുതല് കേരളത്തില് വിവിധ പരിപാടികളില് സംബന്ധിക്കാന് അവസരം ലഭിച്ചു. സോളിഡാരിറ്റി വഴി ആളുകളുമായി നടത്തിയ ആശയവിനിമയം നല്ലൊരു അനുഭവമായിരുന്നു. സോളിഡാരിറ്റിയും യുനൈറ്റഡ് എഗന്‍സ്റ്റ് ഹെയ്റ്റും ഒരുമിച്ചായിരുന്നു ഈ പരിപാടികള് സംഘടിപ്പിച്ചത്. ദല്‍ഹിയിലും പലപ്പോഴും സോളിഡാരിറ്റി യൂത്ത് മൂവ്‌മെന്റ് ഈ കൂട്ടായ്മയുമായി പല സമരവേദികളിലും ഒരുമിച്ചിട്ടുണ്ട്. യുനൈറ്റഡ് എഗന്‍സ്റ്റ് ഹെയ്റ്റിന്റെ പ്രവര്‍ത്തന പരിപാടികള് മിക്കതും സോളിഡാരിറ്റി കേരളത്തില് നടത്തിക്കൊണ്ടിരിക്കുന്ന പരിപാടികളോട് ഏറെ അടുത്തുനില്‍ക്കുന്നതുമാണ്. ഈ സന്ദര്‍ശനത്തിന്റെ ലക്ഷ്യങ്ങളിലൊന്ന്, ഫാഷിസ്റ്റ് ഭരണകൂടം തുടര്‍ന്നുകൊണ്ടിരിക്കുന്ന അനീതികള്‍ക്കെതിരെ യുനൈറ്റഡ് എഗന്‍സ്റ്റ് ഹെയ്റ്റിനും സോളിഡാരിറ്റിക്കും ഒരുമിച്ച് പ്രവര്‍ത്തിക്കാവുന്ന കുടുതല് മേഖലകള് കണ്ടെത്തുക എന്നതു തന്നെയാണ്. ഇത്തരം കൂടുതല് കേസുകളില് സോളിഡാരിറ്റിക്കും ഞങ്ങളുടെ കൂട്ടായ്മക്കും ഒരുമിച്ചു പ്രവര്‍ത്തിക്കാനും അതുവഴി നിരവധി ഇരകള്‍ക്ക് നീതി ലഭ്യമാക്കാനും കഴിയുമെന്ന പ്രതീക്ഷയുണ്ട്.\nഉത്തര്‍പ്രദേശിലെ കാസ്ഗഞ്ച് കലാപത്തില് യുനൈറ്റഡ് എഗന്‍സ്റ്റ് ഹെയ്റ്റ് നടത്തിയ വസ്തുതാന്വേഷണം ശരിക്കുമൊരു വഴിത്തിരിവായിരുന്നു. കലാപത്തിന് കാരണക്കാരായത് മുസ്‌ലിംകളാണെന്ന തരത്തില് മുഖ്യധാരാ മാധ്യമങ്ങള് നല്‍കിക്കൊണ്ടിരുന്ന വാര്‍ത്തകളില്‍നിന്ന് ഭിന്നമായി പല വസ്തുതകളും ഈ അന്വേഷണം പുറത്തുകൊണ്ടുവന്നു. കാസ്ഗഞ്ചില് എങ്ങനെയാണ് ഇത്രയും ഫലപ്രദമായ ഇടപെടല് സാധ്യമായത്?\nഉത്തര്‍പ്രദേശില് കാസ്ഗഞ്ചില് വര്‍ഗീയ കലാപം അരങ്ങേറിയപ്പോള് അമിത് സെന് ഗുപ്തയെ പോലുള്ള പ്രമുഖ മാധ്യമ പ്രവര്‍ത്തകരെയും രാഖി സേഹ്ഗളിനെ പോലുള്ള ആക്ടിവിസ്റ്റുകളെയും റിട്ട. ഐ.ജി എസ്.ആര് ദാരാപുരിയെ പോലുള്ള മുന് ബ്യൂറോക്രാറ്റുകളെയും കൂട്ടി വസ്തുതാന്വേഷണ സംഘമുണ്ടാക്കി കലാപബാധിത പ്രദേശങ്ങളില് പോയി. ലഖ്‌നൗവിലും ദല്‍ഹിയിലും ഒരേ ദിവസം രണ്ട് വ്യത്യസ്ത പരിപാടികള് സംഘടിപ്പിച്ചാണ് ഈ വസ്തുതാന്വേഷണ സംഘത്തിന്റെ റിപ്പോര്‍ട്ട് പുറത്തുവിട്ടത്. റിപ്പോര്‍ട്ടിനെ തുടര്‍ന്ന് സര്‍ക്കാര് വാര്‍ത്താസമ്മേളനം വിളിക്കാനും പ്രതിപക്ഷ പാര്‍ട്ടികള് വിഷയമേറ്റെടുക്കാനും നിര്‍ബന്ധിതമാകുന്ന സാഹചര്യമുണ്ടായി.\nചന്ദന് ഗുപ്ത എന്നൊരാള് ആ വര്‍ഗീയ കലാപത്തില് കൊല്ലപ്പെട്ടത് ഏറെ വിവാദമാവുകയും, മുസ്‌ലിംകളാണ് ചന്ദന് ഗുപ്തയെ കൊലപ്പെടുത്തിയതെന്ന് സംഘ് പരിവാര് സംഘടനകള് ആരോപിക്കുകയും ചെയ്തതാണ് കാസ്ഗഞ്ച് കലാപത്തിലേക്ക് നയിച്ചത്. ചന്ദന് ഗുപ്തയെ കൊലപ്പെടുത്തിയത് മുസ്‌ലിംകള് അല്ലെന്നും തോക്കുമായി പ്രകടനത്തിനിറങ്ങിയ സംഘ് പരിവാര് പ്രവര്‍ത്തകര് വെടിയുതിര്‍ത്ത് ആളുകളെ ഭയപ്പെടുത്തുന്നതിനിടയില് അവരുടെ ഭാഗത്തു നിന്നു തന്നെ സംഭവിച്ച കൊലപാതകമാണെന്നുമുള്ള വസ്തുത പുറത്തുകൊണ്ടുവന്നത് ഈ റിപ്പോര്‍ട്ടായിരുന്നു. ഈ കൊലപാതകത്തിന്റെ പേരിലാണ് നൂറോളം കടകമ്പോളങ്ങള് കവര്‍ച്ച ചെയ്ത് അഗ്നിക്കിരയാക്കി മൂന്ന് ദിവസത്തോളം സംഘ് പരിവാര് കാസ്ഗഞ്ചില് അഴിഞ്ഞാടിയത്.\nഏകപക്ഷീയമായ കലാപമായിരുന്നിട്ടും 120 മുസ്‌ലിംകളെയാണ് കലാപത്തിന്റെ പേരില് ഉത്തര്‍പ്രദേശ് പോലീസ് പിടിച്ച് ജയിലിലിട്ടത്. അവരെ സന്ദര്‍ശിക്കാനോ അവര്‍ക്ക് നിയമസഹായം നല്‍കാനോ ആരും തയാറാകാതിരുന്ന ഘട്ടത്തിലാണ് യുനൈറ്റഡ് എഗന്‍സ്റ്റ് ഹെയ്റ്റിന്റെ വസ്തുതാന്വേഷണ സംഘം അവിടെയെത്തുന്നത്. ജയിലില് കഴിയുന്നവരുടെ ജാമ്യാപേക്ഷകള് തയാറാക്കുകയും അഡ്വ. അസദ് ഹയാത്തിനെ പോലുള്ള അലഹാബാദ് ഹൈക്കോടതിയിലെ മികച്ച അഭിഭാഷകരുടെ സേവനം ഇതിനായി ലഭ്യമാക്കുകയും ചെയ്തു.\nസംഘ് പരിവാര് നടത്തുന്ന തീവെപ്പുകളും മുസ്‌ലിംകള്‍ക്കെതിരെ കുറ്റം ചുമത്തുന്ന പ്രവണതയും അതോടെ അവസാനിച്ചുവെന്ന് മാത്രമല്ല, അതുവരെ പോലീസ് സ്റ്റേഷനെ സമീപിക്കാന് ഭയപ്പെട്ടിരുന്ന മുസ്‌ലിം വ്യാപാരികളെ കൊണ്ട് തീവെപ്പിനെതിരെ പരാതി കൊടുപ്പിക്കാനും അതിന്മേല് 27 എഫ്.ഐ.ആറുകളെങ്കിലും രജിസ്റ്റര് ചെയ്യിക്കാനും അന്നത്തെ വസ്തുതാന്വേഷണ യാത്രക്കായി.\nകടകള് തുറക്കാന് പോലും ഭയന്ന് വീടുകളില് കഴിയുകയായിരുന്ന മുസ്‌ലിംകള് ഈ ആത്മവിശ്വാസത്തിലാണ് പിന്നീട് സാധാരണ ജീവിതത്തിലേക്ക് മടങ്ങിയത്.\nഅതിനു ശേഷം ബിഹാര് കലാപവുമായി ബന്ധപ്പെട്ട വസ്തുതാന്വേഷണം വലിയ രാഷ്ട്രീയ കോളിളക്കമാണ് സൃഷ്ടിച്ചത്. അത്രയും വലിയ രാഷ്ട്രീയ വിവാദത്തിന് റിപ്പോര്‍ട്ട് കാരണമായത് എന്തുകൊണ്ടായിരുന്നു?\nബിഹാറില് വ്യാപകമായി അരങ്ങേറിയ കലാപത്തെ തുടര്‍ന്ന് മുതിര്‍ന്ന മാധ്യമപ്രവര്‍ത്തകന് പ്രകാശ് ഠണ്ടന്റെ നേതൃത്വത്തിലുള്ള വസ്തുതാന്വേഷണ സംഘം പുറത്തുവിട്ട റിപ്പോര്‍ട്ട് വന് കോളിളക്കമാണ് ബിഹാര് രാഷ്ട്രീയത്തിലുണ്ടാക്കിയത്. ബിഹാറില് കലാപത്തിനായി ചുരുങ്ങിയത് ആറ് മാസം മുമ്പേ സംഘ് പരിവാര് നടത്തിയ ആസൂത്രണം പുറത്തുകൊണ്ടുവന്ന റിപ്പോര്‍ട്ട് കലാപത്തിനായി രണ്ട് ലക്ഷം ആയുധങ്ങള് സംസ്ഥാനത്തിനു പുറത്തു നിന്ന് എത്തിച്ച ഞെട്ടിക്കുന്ന വിവരവും പുറത്തുവിട്ടു. ദേശീയ മാധ്യമങ്ങളെല്ലാം വലിയ പ്രാധാന്യത്തോടെ പ്രസിദ്ധീകരിച്ച റിപ്പോര്‍ട്ട് ബിഹാറിലെ പ്രതിപക്ഷ നേതാക്കള് ഒന്നടങ്കം ഏറ്റെടുത്തത് നിതീഷ് കുമാറിന്റെ നേതൃത്വത്തിലുള്ള ജനതാദള് യു - ബി.ജെ.പി സഖ്യ സര്‍ക്കാറിനെ കടുത്ത പ്രതിരോധത്തിലാക്കി. ലാലുവിന്റെ മകനും പ്രധാന പ്രതിപക്ഷമായ ആര്.ജെ.ഡിയുടെ നേതാവുമായ തേജസ്വി യാദവ് 'ടെലഗ്രാഫ്' പത്രത്തില് വന്ന വസ്തുതാന്വേഷണ സംഘത്തിന്റെ റിപ്പോര്‍ട്ട് സംബന്ധിച്ച വാര്‍ത്ത ട്വീറ്റ് ചെയ്തതോടെ ഇത് ദേശീയ തലത്തിലും വലിയ ചര്‍ച്ചയായി. അന്യസംസ്ഥാനത്തു നിന്ന് വലിയ തോതില് വാളുകളെത്തി എന്ന ബിഹാര് ആഭ്യന്തര സെക്രട്ടറിയുടെ വെളിപ്പെടുത്തല് റിപ്പോര്‍ട്ടിനുണ്ടാക്കിയ ആധികാരികതയാണ് നിതീഷ് സര്‍ക്കാറിനെ കുഴക്കിയത്. ഒടുവില് വാളുകളെത്തിയെങ്കിലും രണ്ട് ലക്ഷം വാളുകളെന്ന് പറഞ്ഞിട്ടില്ലെന്ന് ആഭ്യന്തര സെക്രട്ടറിക്ക് വിശദീകരണവുമായി രംഗത്തുവരേണ്ടിവന്നു. ദല്‍ഹിയില് റിപ്പോര്‍ട്ട് പുറത്തുവിട്ട് നടത്തിയ വാര്‍ത്താസമ്മേളനത്തിലും സംഘ് പരിവാറിനെ പിന്തുണക്കുന്ന ഒരു കൂട്ടം മാധ്യമപ്രവര്‍ത്തകര് ന്യൂദല്‍ഹി പ്രസ് ക്ലബില് ബഹളമുണ്ടാക്കി പരിപാടി അലങ്കോലമാക്കാനുള്ള ശ്രമവും നടത്തി. എന്നാല് കോണ്‍ഗ്രസും ആര്.ജെ.ഡിയും വിഷയമേറ്റെടുത്ത് മുന്നോട്ടുപോയി. കത്തിനശിച്ച കടകള്‍ക്ക് നഷ്ടപരിഹാരം നല്‍കാന് നിതീഷ് സര്‍ക്കാര് നിര്‍ബന്ധിതമാവുകയും ചെയ്തു.\nഎട്ടു മാസമായി ജയിലില് കിടക്കുകയായിരുന്ന ഡോ. കഫീല് അഹ്മദ് ഖാന്റെ വിഷയം എങ്ങനെയാണ് പൊടുന്നനെ മാധ്യമങ്ങളില് വലിയ ചര്‍ച്ചയായി വരികയും ഒടുവിലത് കഫീലിന്റെ ജാമ്യത്തില് കലാശിക്കുകയും ചെയ്തത്?\nലഖ്‌നൗവിലെ മനുഷ്യാവകാശ പ്രവര്‍ത്തനങ്ങളില് സജീവ സാന്നിധ്യമായ എസ്.ഐ.ഒ നേതാവ് മസീഹുസ്സമാന് ആണ് കഫീല് എല്ലാവരാലും വിസ്മൃതനായി ജയിലില് കഴിയുകയാണെന്ന കാര്യം ശ്രദ്ധയില്‍പെടുത്തുന്നത്. അതുവരെ ഈ വിഷയത്തില് പുറത്തുനിന്നുള്ളവരെ ഇടപെടീക്കാന് കുടുംബം തയാറായിട്ടില്ലെന്ന് അന്വേഷണത്തില്‍നിന്ന് മനസ്സിലായി. കുടുംബത്തിന്റെ പിന്തുണയില്ലാതെ ഒരു നീക്കവും സാധ്യമല്ലാത്തതിനാല് ആദ്യം അത് നേടിയെടുക്കാനുള്ള ശ്രമങ്ങളാണ് നടത്തിയത്. ഇതിനായി മസീഹുസ്സമാനും ഞാനും ഗോരഖ്പൂരില് പോയി ഡോ. കഫീലിനെ ജയിലില് വെച്ച് കണ്ടു. ഈ വിഷയം ഏറ്റെടുക്കുന്നതില് അദ്ദേഹത്തിന് സമ്മതമുണ്ടെങ്കില് മാത്രം ചെയ്യാമെന്ന വിവരം അദ്ദേഹത്തെ അറിയിച്ചു. കുടുംബത്തിന്റെ സഹായം വേണ്ടി വരുമെന്നും അവര് കൂടി രംഗത്തിറങ്ങേണ്ടി വരുമെന്നും കഫീലിനെ ധരിപ്പിച്ചു. കഫീലിന്റെ ഭാര്യ ഡോ. ശബിസ്തയെയും കുഞ്ഞിനെയും ദല്‍ഹിയിലെത്തിച്ച് ദേശീയ മാധ്യമങ്ങള് വഴി സമ്മര്‍ദം രുപപ്പെടുത്താന് വാര്‍ത്താസമ്മേളനം വിളിക്കണമെന്ന നിര്‍ദേശവും കഫീലിന് മുമ്പാകെ വെച്ചു. ഇത്തരത്തില് ഒരു സഹായ വാഗ്ദാനവുമായി ആദ്യമായി വരുന്നത് നിങ്ങളാണെന്നായിരുന്നു കഫീലിന്റെ മറുപടി. സഹായിക്കുമെന്ന് പ്രതീക്ഷിച്ചിരുന്ന പലരും ജയിലിലേക്ക് തിരിഞ്ഞുനോക്കുക പോലും ചെയ്തില്ലെന്ന് കഫീല് പറഞ്ഞു. ആ കൂടിക്കാഴ്ചയെ തുടര്‍ന്നാണ് കുടുംബവും യുനൈറ്റഡ് എഗന്‍സ്റ്റ് ഹെയ്റ്റിനൊപ്പം കഫീലിന്റെ ജാമ്യത്തിനായി പോരാട്ടത്തിനിറങ്ങിയത്. കഫീലിന്റെ സഹോദരന് അദീലിനൊപ്പം ഏപ്രില് 21-ന് ദല്‍ഹിയിലേക്ക് ഡോ. ശബിസ്തയെയും കുഞ്ഞിനെയും കൊണ്ടുവന്ന് കുറ്റപത്രം പോലും സമര്‍പ്പിക്കാതെ കഴിഞ്ഞ എട്ടുമാസമായി കഫീലിന്റെ ജാമ്യാപേക്ഷ നീട്ടിക്കൊണ്ടുപോയി ജയില് മോചനം തടയാന് യോഗി ആദിത്യനാഥ് നടത്തുന്ന നീക്കങ്ങള് ഡോ. ശബിസ്ത തന്നെ മാധ്യമങ്ങളോട് പറഞ്ഞതും വലിയ വാര്‍ത്തയായി. ഈ വാര്‍ത്തകള്‍ക്കു പിറകെ ഏപ്രില് 24-ന് അലഹാബാദ് ഹൈക്കോടതി കഫീലിന്റെ ജാമ്യാപേക്ഷയില് അനുകൂല വിധി പുറപ്പെടുവിച്ച് അദ്ദേഹത്തെ ജയില്‍മോചിതനാക്കുകയും ചെയ്തു. കഫീല് ഖാന്റെ മോചനത്തിലൂടെ ഫാഷിസത്തിനെതിരിലുള്ള ഒരു പോരാളിയെ കൂടി രാജ്യത്തിന് ലഭിച്ചിരിക്കുന്നു. ജയിലിലേക്ക് പോകും മുമ്പുള്ള മാനസികാവസ്ഥയിലല്ല ഇന്ന് താനെന്നാണ് കഫീല് പറയുന്നത്. ജീവന് അപകടത്തിലായാല് പോലും തന്നെപ്പോലെ ഇരകളാക്കപ്പെട്ടവര്‍ക്കായുള്ള പോരാട്ടമായിരിക്കും ഭാവി ജീവിതമെന്നും അദ്ദേഹം ഉറപ്പുതരുന്നു.\nഅസമിലേക്ക് ഒരു വസ്തുതാന്വേഷണ സംഘത്തെ അയക്കുമെന്ന് താങ്കള് നേരത്തേ സൂചിപ്പിച്ചല്ലോ. അതുമായി ബന്ധപ്പെട്ട കാര്യങ്ങള് എവിടെ വരെയെത്തി?\nഅസമില് ഏകദേശം 40 ലക്ഷത്തോളം പേരെ വോട്ടര്‍പട്ടികയില്‍നിന്ന് നീക്കം ചെയ്ത് അവര്‍ക്ക് ഇന്ത്യന് പൗരത്വം നിഷേധിച്ചിരിക്കുകയാണ്. ഏകപക്ഷീയമായ രീതിയിലാണ് പൗരത്വരേഖകളുടെ പരിശോധനകള് അവിടെ നടക്കുന്നത്. പൗരത്വ പരിശോധനക്കായുള്ള ക്യാമ്പുകളെല്ലാം നടത്തുന്നത് ആര്.എസ്.എസുകാരാണ്. ഇന്ത്യന് മുസ്‌ലിംകളുടെ ഏറ്റവും വലിയ വിഷയമായി അസം മാറുകയാണ്. എന്നിട്ടും ഒരാള് പോലും പൊതുസമൂഹത്തിന് മുമ്പാകെ ഇക്കാര്യം സംസാരിക്കാന് പോലും തയാറാകുന്നില്ല. 40 ലക്ഷം ഇന്ത്യക്കാരെ വോട്ടര്‍പട്ടികയില്‍നിന്ന് നീക്കം ചെയ്തതിനെ കുറിച്ച് ഒരാളും ചോദ്യങ്ങളുയര്‍ത്തുന്നില്ല. മനുഷ്യത്വവിരുദ്ധമായ ഈ നടപടിയുടെ ഏറ്റവും വലിയ ഇരകളായി തീര്‍ന്നിരിക്കുന്നത് സ്ത്രീകളാണ്. എല്ലാ സര്‍ക്കാര് രേഖകളും നിഷേധിച്ച്, ഇവരുടെ പൗരത്വം സംശയാസ്പദമെന്ന് പറഞ്ഞ് അസമില് ഇത്തരമാളുകളെ പ്രത്യേക ജയിലുകളില് പാര്‍പ്പിച്ചുകൊണ്ടിരിക്കുക യാണ്. രേഖകള് പിടിച്ചെടുത്ത ശേഷം വീടുകളിലെത്തുന്ന പോലീസ് സ്ത്രീകളെ ബലാത്സംഗം ചെയ്യുന്ന നിരവധി പരാതികളാണ് ലഭിച്ചുകൊണ്ടിരിക്കുന്നത്. വഴങ്ങിയില്ലെങ്കില് പ്രത്യേക ജയിലുകളില് കൊണ്ടുപോയി തടവിലിടുമെന്ന് ഭീഷണിപ്പെടുത്തിയാണ് ക്രൂരമായ ലൈംഗിക പീഡനങ്ങള്‍ക്കും അതിക്രമങ്ങള്‍ക്കുമിരയാക്കുന്നത്. അങ്ങേയറ്റം വഷളായ അസമിലെ സാഹചര്യം മ്യാന്മറിലെ രോഹിങ്ക്യന് മേഖലയായ രാഖൈനിലേതിന് സമാനമായെന്നാണ് പുറത്തുവരുന്ന ഇത്തരം വിവരങ്ങള് നല്‍കുന്ന സൂചന. അസമില് മുതിര്‍ന്ന മാധ്യമപ്രവര്‍ത്തകരടങ്ങുന്ന ഒരു വസ്തുതാന്വേഷണ സംഘവുമായി പോയി വിവരങ്ങള് പുറത്തെത്തിക്കണമെന്നാണ് ഉദ്ദേശിക്കുന്നത്. കുറേകൂടി ഭാരിച്ച ഈ യാത്രക്കും അന്വേഷണത്തിനുമുള്ള സഹായം സുമനസ്സുകളില്‍നിന്ന് ലഭിക്കുമെന്ന വിശ്വാസത്തിലും പ്രതീക്ഷയിലുമാണ് ഞങ്ങള്.


ആറു വർഷത്തെ പ്രയത്നം; സസ്യാഹാര പ്രേമികൾക്ക് സന്തോഷം നൽകുന്നൊരു വാർത്ത | Egg | Vegan\nആറു വർഷത്തെ പ്രയത്നം; സസ്യാഹാര പ്രേമികൾക്ക് സന്തോഷം നൽകുന്നൊരു വാർത്ത\nമനോരമ ലേഖകൻ September 27, 2019 11:11 AM IST\nവെജിറ്റേറിയൻ ഭക്ഷണരീതിയിലേക്കു മറാൻ ഇഷ്ടപ്പെടുന്നവർക്കൊരു സന്തോഷ വാർത്ത ചെറുപയർ പരിപ്പിൽ നിന്നും മുട്ടയുടെ അതേ രുചിയിലുള്ള വിഭവം വികസിപ്പിച്ചെടുത്തിരിക്കുകയാണ് ഡൽഹി ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ ഗവേഷക വിദ്യാർഥികളും അധ്യാപകരും. മുട്ട ഇഷ്ടപ്പെടുന്ന വെജിറ്റേറിയൻകാർക്ക് മാത്രമല്ല, സസ്യാഹാരത്തിലേക്ക് മാറാൻ ആഗ്രഹിക്കുന്ന നോൺ വെജ് പ്രേമികൾക്കും ഈ കണ്ടുപിടിത്തം ഉപകാരമാകുമെന്ന് ഗവേഷണത്തിന് നേതൃത്വം നൽകിയ അസി. പ്രഫസർ കാവ്യ ദശോറ.\nറവയുണ്ടോ? അഞ്ച് മിനിറ്റിനുള്ളിൽ ചായയ്ക്കൊപ്പം കടി റെഡി\nആറംഗ വിദ്യാർഥി സംഘം ഒരു വർഷമായി ഇതു സംബന്ധിച്ച പരീക്ഷണത്തിലായിരുന്നു. വിദ്യാർഥികളായ കാമാക്ഷി, വിനായക്, യാഷ് എന്നിവരുണ്ടാക്കിയ ഓംലെറ്റിന് നൂറിൽ നൂറു മാർക്ക് തന്നെ രുചിച്ചു നോക്കിയവർ നൽകി. ചെറുപയറിൽ മുട്ടയ്ക്ക് തുല്യമായ പ്രോട്ടീൻ അടങ്ങിയിട്ടുണ്ടെന്ന കണ്ടെത്തലാണ് ഗവേഷണത്തിന് വഴികാട്ടിയായത്. പ്രോട്ടീൻ ഐസൊലേഷൻ സാങ്കേതിക വിദ്യയാണ് ഓംലറ്റ് തയാറാക്കാൻ ഉപയോഗിച്ചത്.\nബ്രേക്ക് ഫാസ്റ്റ് സ്മൂത്തി പെട്ടെന്ന് തയാറാക്കാം\nശരിക്കുള്ള മുട്ടയുടെയും ഇറച്ചിയുടെയും അതേ രുചിയും പ്രോട്ടീൻ മൂല്യങ്ങളും ഇവയ്ക്കുണ്ടാകും. ആരോഗ്യകരമാണെന്നതാണ് മറ്റൊരു പ്രത്യേകത. കൊളസ്ട്രോൾ, മൃഗങ്ങളിൽ നിന്ന് പകരുന്ന പക്ഷിപ്പനി പോലുള്ള രോഗങ്ങളെ കുറിച്ച് ആശങ്ക ഇല്ലാതെ കഴിക്കുകയും ചെയ്യാം. യഥാർഥ മുട്ടയുടെയും മാംസത്തിന്റേയും വിലയിൽ മാർക്കറ്റിൽ ലഭ്യമാകുകയും ചെയ്യും.\nവെജിറ്റബിള് മട്ടൻ, ബീഫ്, ചിക്കൻ എന്നിവ വികസിപ്പിച്ചെടുക്കാനുള്ള ഗവേഷണം ഇവരുടെ നേതൃത്വത്തിൽ പുരോഗമിക്കുന്നുണ്ട്.\nഇവരുടെ വെബ് സൈറ്റിൽ plantmade.in ഗവേഷണത്തേക്കുറിച്ച് കൂടുതൽ വിവരങ്ങൾ ലഭ്യമാണ്.


ചെറുവയല് രാമന്റെ ആരോഗ്യനിലയില് മാറ്റമില്ല - Janayugom Online\nചെറുവയല് രാമന്റെ ആരോഗ്യനിലയില് മാറ്റമില്ല\nBy: Web Desk | Thursday 11 October 2018 9:43 PM IST\nകല്‍പറ്റ: ദുബൈയിലെ പ്രവാസികളുടെ സഹായത്തില് റാഷിദ് ആശുപത്രിയില് ചികിത്സയിലുള്ള ചെറുവയല് രാമന്റെ ആരോഗ്യനിലയില് വലിയ വ്യത്യാസമില്ല. സുഹൃത്തുക്കളുടെ ഫോണില് നിന്ന് ബന്ധുക്കള്‍ക്ക് ഇടക്കിടെ ശബ്ദ സന്ദേശങ്ങള് അയക്കുന്നുണ്ട്. ഇളയ മകന് രാജേഷ് വെള്ളിയാഴ്ച ദുബായിലേക്ക് പോകും. ഉച്ചക്ക് ഒരു മണിക്ക് കോഴിക്കോട് നിന്നുള്ള വിമാനത്തിലാണ് രാജേഷ് പോകുന്നത്.\nദുബായിലെ പ്രവാസി മലയാളികളും കൃഷിമന്ത്രി സുനില് കുമാറുമാണ് രാജേഷിന്റെ യാത്രക്ക് വേണ്ട ക്രമീകരണങ്ങള് ചെയ്തത്. പാരമ്പര്യ നെല്‍വിത്ത് സംരക്ഷകനായ വയനാട് കമ്മന ചെറുവയല് രാമന് ദുബൈയിലെ കൃഷി സ്‌നേഹികള് സംഘടിപ്പിച്ച വയലും വീടും പരിപാടിയില് പങ്കെടുക്കവെ ഹൃദയാഘാതത്തെ തുടര്‍ന്ന് കഴിഞ്ഞ ശനിയാഴ്ചയാണ് ദുബായിലെ റാഷിദ് സ്‌പെഷ്യാലിറ്റി ആശുപത്രിയിലെ തീവ്രപരിചരണ വിഭാഗത്തില് പ്രവേശിപ്പിച്ചത്. ഗുരുതരാവസ്ഥയിലായിരുന്നെങ്കിലും ഇടയ്ക്ക് നല്ല പുരോഗതി ഉണ്ടായി. തിങ്കളാഴ്ച ഐസിയുവില് നിന്ന് മാറ്റുമെന്ന് അറിയിച്ചിരുന്നെങ്കിലും ഇടക്കിടെ ദേഹാസ്വാസ്ഥ്യം ഉണ്ടാകുന്നതിനാല് ഐസിയുവിലാണിപ്പോഴും.\nബന്ധുക്കള്‍ക്ക് ശബ്ദ സന്ദേശങ്ങള് കൂടാതെ ചിത്രങ്ങളും വീഡിയോകളും അയക്കുന്നുണ്ട്. വയനാട്ടിലെ ചില സുഹൃത്തുക്കള് വഴിയാണ് അദ്ദേഹം ദുബൈയിലെ പരിപാടിയില് പങ്കെടുക്കാന് പോയത്. വയനാടന് ജൈവ പൈതൃകം ലോകത്തെ അറിയിക്കാന് ചെറുവയല് രാമന് ബ്രസീലിലും ഓഗസ്റ്റ് മാസം പോയിരുന്നു. ബ്രസീലിലെ ബലേനില് നടന്ന അന്താരാഷ്ട്ര വംശീയ ശാസ്ത്ര കോണ്‍ഗ്രസ്സില് വയനാട്ടിലെ കുറിച്യ സമുദായത്തില് നിന്നുള്ള പാരമ്പര്യ നെല്‍വിത്ത് സംരക്ഷകന് ചെറുവയല് രാമനും പങ്കെടുത്തത്.\nകൃഷി മന്ത്രി വി എസ് സുനില് കുമാര് ഇടപ്പെട്ട് സര്‍ക്കാര് തലത്തിലും വ്യവസായി എംഎ യൂസഫലിയുടെ നേതൃത്വത്തില് പ്രവാസികളും ആവശ്യമായ സഹായങ്ങള് ചെയ്യുന്നുണ്ട്. ഒരാഴ്ചയിലധികം ഇനിയും ആശുപത്രിയില് കഴിയേണ്ടി വരും. ഇതിനിടെ കാര്‍ഷിക സര്‍വ്വകലാശാല ജനറല് കൗണ്‍സില് അംഗം കൂടിയായ രാമന്റെ മുഴുവന് ചിലവും സര്‍ക്കാര് വഹിക്കണമെന്ന ആവശ്യവും ഉയര്‍ന്നിട്ടുണ്ട്. ഇതുവരെ ഏകദേശം പത്ത് ലക്ഷത്തിലധികം രൂപ ചിലവായിട്ടുണ്ട്.\nആരോഗ്യവാനായി ചെറുവയല് രാമന് വയനാട്ടില് തിരിച്ചെത്തി\nചെറുവയല് രാമന് രോഗശയ്യയില് നിന്നും അജ്മാനിലെ പാടശേഖരങ്ങളില് വിത്തിറക്കി\nചെറുവയല് രാമന് സുഖം പ്രാപിച്ച് വരുന്നു\nജീന് ബാങ്ക് ചെറുവയല് രാമന് ദുബായ് ആശുപത്രിയില് ഗുരുതരാവസ്ഥയില്


On Josh App's First Anniversary Sonu Sood, Mouni Roy And Bharat's Top Influencers Launch #EkNumber Challenge - Malayalam Filmibeat\n| Updated: Thursday, August 19, 2021, 0:17 [IST]\nചുരുങ്ങിയ കാലം കൊണ്ട് തന്നെ ആരാധകര്‍ക്കിടയില് തരംഗമായി മാറുകയായിരുന്നു ജോഷ്. ഷോര്‍ട്ട് വീഡിയോ കണ്ടന്റുകളുടെ കാര്യത്തിലും ട്രെന്റ്‌സെറ്റര് വീഡിയോകളുടെ കാര്യത്തിലും ജോഷ് ഇന്ന് മുമ്പിലാണ്. ജോഷ് ആപ്പ് ഒന്നാം വാര്‍ഷിക ആഘോഷിക്കുമ്പോള് അഭിമാനിക്കാനുള്ള ഒരുപാട് നേട്ടങ്ങള് ഇതിനോടകം തന്നെ സ്വന്തമാക്കിയിട്ടുമ്ട്. നിലവില് ഷോര്‍ട്ട് വീഡിയോ ആപ്പ് രംഗത്ത് ഒന്നാമതാണ് ജോഷ് ആപ്പ്. സമൂഹത്തില് വലിയ സ്വാധീനമുള്ളവരും പുത്തന് താരോദയങ്ങളും ജോഷിലുണ്ട്.\nകണ്ടന്റാണ് ജോഷ് ആപ്പിന്റെ മെയിന് എന്നു പറയാം. നിത്യേനെ രണ്ട് ബില്യണ് വീഡിയോകളാണ് ആപ്പില് പ്ലേ ചെയ്യപ്പെടുന്നത്. 20000 ല് പരം കണ്ടന്റ് ക്രിയേറ്റഴ്‌സുണ്ട് ജോഷില് ഇപ്പോള്. പുതിയതും ഫ്രഷുമായ സമീപനത്തിലൂടെയാണ് ജോഷ് ഈ ചുരുങ്ങിയ കാലത്തിനുള്ളില് തന്നെ ഈ മേഖലയില് മുന്നിലെത്തിയതെന്നതും എടുത്ത് പറയേണ്ടതാണ്. താരങ്ങളെ അടക്കം പങ്കെടുപ്പിച്ചു കൊണ്ട്, രാജ്യത്തെ വിഷമഘട്ടത്തില് സഹായിക്കാന് ആരംഭിച്ച #BlueWarrior അടക്കമുള്ള പരിപാടികളിലൂടെ മറ്റെല്ലാവരേയും പിന്നിലാക്കുകയായിരുന്നു ജോഷ്.\n2021 ഓഗസ്റ്റില് ജോഷ് ഒരു വര്‍ഷം പൂര്‍ത്തിയാക്കുകയാണ്. ഈ നേട്ടം എങ്ങനെ ആഘഷിക്കാതിരിക്കും. ഈ അവസരത്തില് ഏക് നമ്പര് എന്ന സ്‌പെഷ്യല് ചലഞ്ചുമായാണ് ജോഷ് ആപ്പ് എത്തിയിരിക്കുന്നത്. അഭിനേതാക്കളായ സോനു സൂദും മൗനി റോയിയും മുന്നില് നയിക്കുന്ന ഈ ക്യാംപയിനില് രാജ്യത്തിലെ മുന്‍നിര ഇന്‍ഫ്‌ളൂവന്‍സേഴ്‌സാണ് പങ്കെടുക്കന്നത്. ഓഗസ്റ്റ് 17 ന് ക്യാംപയിന് കിക്ക് ഓഫ് ചെയ്തിരിക്കുകയാണ്.\nഓഗസ്റ്റ് 20 മുതല് #EkNumber ചലഞ്ച് ലൈവ് ആവുകയാണ്. ഡാന്‍സ്, ഫാഷന്, ഫുഡ്, കോമഡി, ഫിറ്റ്‌നസ് തുടങ്ങി വിവിധ മേഖലകളിലായിട്ടാണ് ക്യാംപയിന് നടക്കുന്നത്. ഇന്ത്യയിലെ ഏട്ട് ഭാഷകളില് നിന്നുമുള്ള നിരവധി പേരാണ് ക്യാംപയിനില് പങ്കെടുക്കാന് എത്തുക.\nഫൈസു, സമീക്ഷ, ഇഷാന്, മധുര, ഷദന്‍് തുടങ്ങിയ ഇന്‍ഫ്‌ളുവേഴ്‌സും കെപിവൈ ബാല, കിംഗ്‌സ് യുണൈറ്റഡ് സുരേഷ്, രണ്‍വിര് ബ്രാര്, രൂഹി സിംഗ് തുടങ്ങിയ താരങ്ങളും പങ്കെടുക്കുന്നുണ്ട്. ഇവരുടെ നേതൃത്വത്തിലാണ് 120 പുതുതാരങ്ങളെ ഷോര്‍ട്ട് ലിസ്റ്റ് ചെയ്യുക. ഇവര് അടുത്ത പത്ത് ദിവസം നീണ്ടു നില്‍ക്കുന്ന മത്സരത്തില് തങ്ങളുടെ യൂണിക് ആയ കണ്ടന്റുകള് കൊണ്ട് മത്സരിക്കും.\n#EkNumber വീഡിയോസ് അപ്പ്‌ലോഡ ചെയ്യാനുള്ള ആറ് ഹാഷ്ടാഗുകള് ഇവയാണ്\nഇനിയാണ് അടുത്ത ചോദ്യം. എന്താണ് സമ്മാനം? വിജയികള്‍ക്ക് ജോഷ് ഓള് സ്റ്റാറിന്റെ ഭാഗമാകാന് സാധിക്കും. അതിലൂടെ അടുത്ത ഏക് നമ്പര് കണ്ടന്റ് ക്രിയേറ്റര് ആകാനും സാധിക്കും. തീര്‍ന്നില്ല. ഓരോ വിജയിക്കും അമ്പതിനായിരം രൂപയും സമ്മാനമായി ലഭിക്കുന്നു. ഇതോടൊപ്പം ടോപ് സെലിബ്രിറ്റികള്‍ക്കും റോള് മോഡല്‍സിനുമൊപ്പം പ്രവര്‍ത്തിക്കാനുള്ള അവസരവും.\nതീര്‍ന്നില്ല, ജോഷിന്റെ ഒന്നാം വാര്‍ഷികം കൂടുതല് കളര്‍ഫുള് ആക്കാനായി ഏക് നമ്പര് മ്യൂസിക് വീഡിയോയും പുറത്തിറക്കിയിട്ടുണ്ട്. ജോഷ് മേം ആജ എന്ന ക്ലിന്റണ് സെറീജോയും ബിയാന്‍ക ഗോമസും ഒരുക്കിയ റാപ്പ് ഗാനമാണ് വീഡിയോയിലുള്ളത്. കൂടാതെ ജോഷ് ഐജി ഫില്‍റ്ററും പുറത്തിറക്കിയിട്ടുണ്ട്.\nOn Josh App's First Anniversary Sonu Sood, Mouni Roy And Bharat's Top Influencers Launch #EkNumber Challenge


മി. ബട്ലേഴ്സ് ഭക്ഷ്യവിപണിയിലേക്ക് | Mr. Butlers diversify their business - Malayalam Oneindia\nമി. ബട്ലേഴ്സ് ഭക്ഷ്യവിപണിയിലേക്ക്\nകൊച്ചി: വീട്ടില് സോഡയുണ്ടാക്കാനുള്ള ഉപകരണവുമായെത്തിയ മിസ്റര് ബട്ലേഴ്സ് ഭക്ഷ്യവിപണിയിലേക്ക് കടക്കുന്നു.\nപഴം, കൈതച്ചക്ക, പേരയ്ക്ക, സപ്പോട്ട തുടങ്ങിയ ഏഴിനം ജാമുകള്, അഞ്ചിനം അച്ചാറുകള്, നാലിനം സ്ക്വാഷുകള്, സോസ് എന്നിവയാണ് മിസ്റര് ബട്ട്ലേഴ്സ് ബ്രാന്‍ഡ് നാമത്തില് വിപണിയിലെത്തുന്നത്. ക്രിസ്മസ്, പുതുവര്‍ഷം എന്നിവയുമായി ബന്ധപ്പെട്ടുണ്ടാകുന്ന വിപണിയിലെ ഉണര്‍വും മുതലാക്കാന് മിസ്റര് ബട്ലേഴ്സ് ലക്ഷ്യമിടുന്നു.\nകമ്പനി ഉല്പന്ന വൈവിധ്യവല്ക്കരണത്തിന്റെ ഭാഗമായാണ് ഭക്ഷ്യസംസ്കരണരംഗത്തേയ്ക്ക് ചുവടുവയ്ക്കുന്നത്. ദ്രവ കാര്‍ബണ് ഡയോക്സൈഡിന്റെ ഉല്പാദനവും വില്പനയുമായാണ് കമ്പനി വിപണിയില് എത്തിയത്. പിന്നീട് വീട്ടില് സോഡാ നിര്‍മ്മാണം എന്ന നവീന ആശയം കേരളത്തില് അവതരിപ്പിച്ച് വന്‍വിജയം കൊയ്തു. പോഷകഗുണങ്ങളും രുചിയും ആരോഗ്യരക്ഷയും കമ്പനിയുടെ പുതിയ ഭക്ഷ്യവിഭവങ്ങളുടെ പ്രത്യേകതയാണെന്ന് മാനേജിംഗ് ഡയറക്ടര് സി.പി. മാമ്മന് പറഞ്ഞു.\nതിരഞ്ഞെടുത്ത മികച്ച ഇനം പഴങ്ങളും പച്ചക്കറികളും സംസ്കരിച്ച് സ്വാഭാവിക നിറങ്ങളും രുചികളും വിറ്റാമിനുകളും ചേര്‍ത്താണ് മിസ്റര് ബട്ട്ലേഴ്സ് വിഭവങ്ങള് തയ്യാറാക്കുന്നതെന്ന് എക്സിക്യൂട്ടീവ് ഡയറക്ടര് സി.പി. മാത്തന് പറഞ്ഞു.\nകേരളത്തില് എറണാകുളം, കോട്ടയം ജില്ലകളില് ആദ്യം ഉല്പന്നങ്ങള് ലഭ്യമാക്കും. ഇപ്പോള് കോയമ്പത്തൂരിലെ ഫാക്ടറിയിലാണ് ഉല്പാദനം നടത്തുന്നത്. കൊച്ചിയില് നടന്ന ചടങ്ങില് സി.പി. മാത്തന് വിപണോദ്ഘാടനം നിര്‍വഹിച്ചു.


ഗൂഗിളിന്റെ ഡ്രൈവറില്ലാ കാര് നിരത്തിലേക്ക്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഗൂഗിളിന്റെ ഡ്രൈവറില്ലാ കാര് നിരത്തിലേക്ക്\non April 29, 2014\tപ്രമുഖ സെര്‍ച്ച് എഞ്ചിന് ഗൂഗിള് വികസിപ്പിച്ച ഗൂഗിള് കാറുകള് നിരത്തിലേക്ക്. നിരവധി വര്‍ഷങ്ങളുടെ പരീക്ഷണങ്ങള്‍ക്ക് ശേഷമാണ് ഗൂഗിള് കാര് നിരത്തിലേക്ക് ഇറങ്ങുന്നത്. നേരത്തെ നടത്തിയ പരീക്ഷണ ഓട്ടം വിജയകരമായിരുന്നു. ഗൂഗിളിന്റെ സിലിക്കന് വാലിയിലെ ആസ്ഥാനത്താണ് പരീക്ഷണ ഓട്ടം നടത്തിയത്. െ്രെഡവറില്ലാതെ സ്വയം നിയന്ത്രിച്ച് സഞ്ചരിക്കുന്ന കാറാണ് ഗൂഗിള് കാര്.\nയാത്ര തുടങ്ങുമ്പോള് കാറിനുള്ളിലെ കമ്പ്യൂട്ടര് സ്‌ക്രീനില് ഒന്ന് സ്പര്‍ശിക്കുക മാത്രം ചെയ്താല് കാര് തനിയെ സഞ്ചരിക്കും. പിന്നീട് വളവുകളോ തിരിവുകളോ ട്രാഫിക് സിഗ്‌നലുകളോ ഒക്കെ വരുമ്പോള് കാറിന് പ്രത്യേക നിര്‌ദ്ദേശം നല്‌കേണ്ടതില്ല. അവ സ്വയം തിരിച്ചറിഞ്ഞ് കാര് നിങ്ങളെ മുന്നോട്ട് നയിക്കും. 12,26000 കിലോമീറ്റര് പരീക്ഷണ ഓട്ടം പൂര്‍ത്തിയാക്കിയ ശേഷമാണ് ഗൂഗിള് കാര് നിരത്തിലേക്ക് എത്തുന്നത്. െ്രെഡവര് ഇല്ലാ കാര് എന്ന് അവകാശപ്പെടുമ്പോഴും കമ്പ്യൂട്ടര് തരുന്ന നിര്‍ദ്ദേശങ്ങള് അനുസരിച്ച് ബട്ടണുകള് അമര്‍ത്താനും മറ്റും ഒരാള് ഡ്രൈവിംഗ് സീറ്റില് ഉണ്ടാകണം.\nഅതുകൊണ്ട് തന്നെ നൂറ് ശതമാനം െ്രെഡവറില്ലാ കാര് എന്ന് ഗൂഗിള് കാറുകളെ വിളിക്കാനാകില്ല. സെന്‍സറുകളും ഹൈപവര് ക്യാമറകളും ഉള്‍പ്പെടെയുള്ള ലോകത്തെ മികച്ച സാങ്കേതികവിദ്യയാണ് ഗൂഗിള് കാറില് അവതരിപ്പിച്ചിരിക്കുന്നത്. ഈ കാറിന്റെ വില എത്രയാണെന്ന് ഗൂഗിള് വെളിപ്പെടുത്തിയിട്ടില്ല.


പുത്തന് കടപ്പുറത്ത് ചാകര | Chakara or mud bank formed in Chavakkad - Malayalam Oneindia\nപുത്തന് കടപ്പുറത്ത് ചാകര\nചാവക്കാട്: മണ്‍സൂണിന്റെ വരവോടെ പതിവുള്ള ചാകരക്കൊയ്ത്ത് ഇക്കുറിയും ചാവക്കാട് കടപ്പുറത്തെ അനുഗ്രഹിച്ചു. ചെമ്മീന് കൊയ്ത്തോടെയാണ് ചാവക്കാട്ടെ പുത്തന് കടപ്പുറത്ത് ചാകര തുടങ്ങിയത്. വന്‍കച്ചവടമാണ് ചാകരയെ തുടര്‍ന്ന് നടന്നത്.\nചൊവാഴ്ചയാണ് ചെമ്മീന് ചാകരയുണ്ടായത്. ചെമ്മീന് കിട്ടുമെന്ന പ്രതീക്ഷയില് ബുധനാഴ്ച കടലിലിറങ്ങിയ വള്ളങ്ങള്‍ക്ക് അന്ന് ചാള മാത്രമേ ലഭിച്ചുള്ളൂ. എന്നാല് വ്യാഴാഴ്ച മത്സ്യത്തൊഴിലാളികള്‍ക്ക് ചെമ്മീന് സമൃദ്ധമായി ലഭിച്ചു.\nവ്യാഴാഴ്ച കടലിലിറങ്ങിയ നൂറോളം വള്ളങ്ങള്‍ക്ക് ചെമ്മീന് ലഭിച്ചു. ചില വള്ളങ്ങള്‍ക്ക് രണ്ട് ലക്ഷം മുതല് അഞ്ച് ലക്ഷം രൂപ വരെ വിലയുള്ള ചെമ്മീന് ലഭിച്ചു. മൊത്തം അരക്കോടിയോളം രൂപയുടെ ചെമ്മീന് കച്ചവടമാണ് നടന്നത്.\nവ്യാഴാഴ്ച രാവിലെ ഇറങ്ങിയ വള്ളങ്ങള്‍ക്ക് കാര്യമായി മത്സ്യമൊന്നും ലഭിച്ചില്ലെങ്കിലും ഉച്ചയോടെ ചാകരയുണ്ടായി. ഉച്ചയോടെ കടലില് പോയ വള്ളങ്ങള് വൈകുന്നേരം വരെ മത്സ്യം കൊണ്ടുവന്നു.\nവെള്ളിയാഴ്ച അവധിയായതിനാല് കടലില് പോവാനാവാത്ത സ്ഥിതിയാണ്. ചാകര വന്ന് വിളിക്കുമ്പോള് കടലില് പോവാനാവാത്തതിന്റെ ഇഛാഭംഗത്തിലാണ് മത്സ്യത്തൊഴിലാളികള്.


സ്കൂളിൽ നിന്നും ഭക്ഷ്യവിഷബാധയേറ്റ 60 കുട്ടികളുടെ നില ഗുരുതരം | Chanakya News\nHome INDIA സ്കൂളിൽ നിന്നും ഭക്ഷ്യവിഷബാധയേറ്റ 60 കുട്ടികളുടെ നില ഗുരുതരം\nസ്കൂളിൽ നിന്നും ഭക്ഷ്യവിഷബാധയേറ്റ 60 കുട്ടികളുടെ നില ഗുരുതരം\nസ്കൂളിൽ നിന്നും ഭക്ഷണം കഴിച്ചതിനെ തുടർന്ന് ഭക്ഷ്യവിഷബാധയേറ്റ 300 കുട്ടികളെയാണ് ആശുപത്രിയിൽ പ്രവേശിപ്പിച്ചത്. സംഭവം നടന്നത് ജാർഖണ്ഡിലാണ്. വിഷബാധയേറ്റ കുട്ടികളിൽ 60 ഓളം പേരുടെ നില അതീവ ഗുരുതരമാണ്. കഴിഞ്ഞ ദിവസം രാത്രിയിൽ കുട്ടികൾക്ക് ശര്ദിയും തലകറക്കവും അനുഭവപ്പെട്ടതിനെ തുടർന്ന് ഹോസ്പിറ്റലിൽ പ്രവേശിപ്പിക്കുകയായിരുന്നു.\nതുടർന്ന് കുട്ടികൾക്ക് ഭക്ഷ്യവിഷബാധയേറ്റ കാര്യം ഹോസ്പിറ്റലിൽ നിന്നും സ്ഥിതീകരിക്കുക ആയിരുന്നു. സംഭവവുമായി ബന്ധപ്പെട്ട് പ്രത്യേക മെഡിക്കൽ സംഘം സ്കൂളിൽ പരിശോധന നടത്തുകയുണ്ടായി. സംഭവത്തിൽ വിദ്യാഭ്യാസ വകുപ്പ് ഇടപെട്ട് ഉത്തരവിട്ടത്തുണ്ട്. കൂടാതെ ഡെപ്യൂട്ടി കമ്മീഷണർ അരവ രാജ്കമൽ ഹോസ്പിറ്റലിൽ എത്തി കാര്യങ്ങളെ കുറിച്ചു അന്വേഷിച്ചിട്ടുണ്ട്. ഈ സ്കൂളിൽ നാനൂറോളം കുട്ടികളാണ് പഠിക്കുന്നത്. അതിലെ മുന്നൂറോളം പേർക്കാണ് ഭക്ഷ്യവിഷബാധ ഏറ്റിരിക്കുന്നത്


സോഷ്യല് മീഡിയ നന്‍മയുടെ തുരുത്തായതിന്റെ മറ്റൊരു മാതൃക; മലപ്പുറത്ത് പപ്പടം വിറ്റ ഉനൈറിന് ലഭിച്ച സഹായം അരക്കോടി കവിഞ്ഞു, ഇനി പപ്പടം വില്‍പനയില്ല | Another model of social media's goodwill in Malappuram - Malayalam Oneindia\nസോഷ്യല് മീഡിയ നന്‍മയുടെ തുരുത്തായതിന്റെ മറ്റൊരു മാതൃക; മലപ്പുറത്ത് പപ്പടം വിറ്റ ഉനൈറിന് ലഭിച്ച സഹായം അരക്കോടി കവിഞ്ഞു, ഇനി പപ്പടം വില്‍പനയില്ല\nUpdated: Fri, Jan 11, 2019, 17:14 [IST]\nമലപ്പുറം: സാമൂഹ്യ മാധ്യമങ്ങള് അപവാദങ്ങള് പ്രചരിപ്പിക്കുന്നവരുടേത് മാത്രമല്ല , നന്‍മയുടെയും മനുഷ്യ സ്‌നേഹത്തിന്റെയും മതിലുകളില്ലാത്ത തുരുത്തു കൂടിയാണെന്ന് തെളിയിക്കുകയാണ് മലയാളികള്. എടക്കര കരുനെച്ചിയിലെ നെച്ചിക്കാടന് ഉനൈര് എന്ന നാല്‍പതുകാരന് ശാരീരിക അവശതകള്‍ക്കിടയിലും കുടുംബം പോറ്റാന് കിലോമീറ്ററുകള് നടന്ന് പപ്പടം വില്‍ക്കുന്നതിന്റെ വീഡിയോ വൈറലായത് മറന്നിട്ടുണ്ടാകില്ല.\nഫേസ്ബുക്കിലൂടെ മാത്രം ലക്ഷം പേര് വീഡിയോ കാണുകയും ഇത്രത്തോളംപേര് ഷെയര് ചെയ്തിട്ടുമുണ്ട്. പതിനാറാം വയസില് ബൈക്കില് നിന്ന് വീണുണ്ടായ അപകടത്തില് കൈകാലുകള്‍ക്ക് ബലക്ഷയം സംഭവിച്ച ഉനൈര് ഒരു കൈയില് ഊന്നുവടിയും മറുകൈയില് പപ്പടക്കെട്ടുമായി ബുദ്ധിമുട്ടുകള് സഹിച്ച് ദിവസവും പത്ത് കിലോമീറ്ററോളം നടന്ന് പപ്പടം വില്‍ക്കുന്ന ദൃശ്യമാണ് ലോകമെമ്പാടും സാമൂഹ്യമാധ്യമങ്ങളിലൂടെ പ്രചരിച്ചത്.\nഅന്‍പത് ശതമാനത്തില് താഴെ മാക്പം കാഴ്ച ശേഷിയുള്ള ഉനൈറിന്റെ പപ്പട വില്‍പന സുശാന്ത് നിലമ്പൂരെന്ന ജീവകാരുണ്യ പ്രവര്‍ത്തകനാണ് യാത്രക്കിടയില് പകര്‍ത്തി പ്രചരിപ്പിച്ചത്. വീഡിയോ കണ്ട് ഉനൈറിന് കാരുണ്യത്തിന്റെ കരങ്ങളുമായി മലയാളികളെത്തി. അദ്ദേഹത്തിന്റെ ബേങ്ക് അക്കൗണ്ടിലേക്ക് ഇതുവരെ എത്തിയത് അരക്കോടി രൂപയുടെ സഹായമാണ്.\nഉമ്മയും ഭാര്യയും രണ്ട് കുട്ടികളും അടങ്ങുന്ന കുടുംബത്തിന്റെ ഏക അത്താണിയാണിന്ന് ഉനൈര്.ഒന്‍പത് മാസം മുമ്പ് പിതാവ് അബ്ദുല്ല മരിച്ചു. രാവിലെ ചുങ്കത്തറയില് പോയി പപ്പടവും വാങ്ങി ഉള്‍പ്രദേശങ്ങളിലൂടെ വില്‍പനക്കിറങ്ങും. ഒരു ദിവസം മിച്ചമുണ്ടാകുക 250 മുതല് 300 രൂപ വരെ മാത്രം. സമീപത്തെ വീടുകളില് ജോലിക്ക് പോയി ഉനൈറിന് ചെറിയ കൈതാങ്ങായിരുന്ന ഉമ്മ ഫാത്വിമക്ക് ഇതിനിടെ ബ്ലഡ് ക്യാന്‍സറും ബാധിച്ചു.\nഇപ്പോള് മൂന്ന് മാസമായി ഇവര് തിരുവനന്തപുരം ആര് സി സിയില് ചികിത്സയിലാണ്. സുമനസുകള് നല്‍കിയ പണം കൊണ്ട് ഉമ്മയുടെ രോഗം ഭേദമാക്കണമെന്നാണ് ഉനൈറിന്റെ ആദ്യത്തെ ആഗ്രഹം. വീടിനടുത്ത് ഒരു പെട്ടിക്കട നടത്തണമെന്നുണ്ടെങ്കിലും സഹായത്തിന് ഉമ്മവേണം. രോഗം മാറി ഉമ്മ വേഗം വരുമെന്ന് തന്നെയാണ് ഉനൈറിന്റെ പ്രതീക്ഷ.\nഅഞ്ച് സെന്റ് സ്ഥലത്തുള്ള പഴയ ഓടിട്ട വീട് മാറ്റി ചെറിയ വീടൊന്ന് വെക്കണം. ഇങ്ങനെ ആഗ്രഹങ്ങള് പലതുണ്ട് ഉനൈറിന്. ബാക്കിയുണ്ടാകുന്ന തുക തന്നേക്കാള് കഷ്ടത അനുഭവിക്കുന്ന പാവപ്പെട്ട രോഗികള്‍ക്ക് നല്‍കണമെന്ന് പറയുമ്പോള് ഉനൈര് തന്റെ ഇല്ലായ്മകളെ മറക്കും. മറ്റുള്ളവരോട് സഹായം അഭ്യര്‍ഥിച്ചു കൂടെ എന്ന ചോദ്യത്തിന് വീഡിയോ ദൃശ്യത്തില് ഇദ്ദേഹം നല്‍കിയ മറുപടി ഹൃദയം തുളക്കുന്നതായിരുന്നു.\nപടച്ചോന് നമുക്ക് കൈയ്യും കാലുമൊക്കെ തന്നില്ലേ, പിന്നെ എങ്ങനെ മറ്റൊരു മനുഷ്യനോട് ചോദിക്കുന്നത്, അത് രണ്ടാം നമ്പറല്ലേ, എന്റെ കൈയും കാലും കൊണ്ട് ഞാന് അധ്വാനിച്ച് ജീവിക്കുമെന്ന ഉനൈറിന്റെ മറുപടിക്കാണ് കേരളം ലൈക്കടിച്ചത്. തന്നെ സഹായച്ചവരോട് ഏറെ നന്ദിയുണ്ടെന്നും അഞ്ച് സമയത്തെ നിസ്‌കാരത്തിലും അവര്‍ക്കായി പ്രാര്‍ഥിക്കാന് മാത്രമാണ് തനിക്ക് കഴിയൂ എന്നും ഉനൈര് പറഞ്ഞു.\nഉനൈര് പപ്പടം വില്‍പന നിര്‍ത്തി, ഇനി ഒരു കടയിടണം\nഉനൈര് പപ്പടം വില്‍പന നിര്‍ത്തി, ഇനി ഒരു കടയിടണം, അല്ലെങ്കില് ചെറിയൊരു ബില്‍ഡിംഗ് ഉണ്ടാക്കി വാടകക്ക് കൊടുക്കണമെന്നാണ് ആഗ്രഹിക്കുന്നതെന്ന് ഉനൈര് വണ് ഇന്ത്യയോട് പറഞ്ഞു. ഉമ്മ ആശുപത്രിയില് ചികിത്സയിലാണ്. ഉമ്മയുടെ ചികിത്സ കഴിഞ്ഞ് ഇതിനെ കുറിച്ച് ആലോചിക്കുമെന്നും ഉനൈര് പറഞ്ഞു. തനിക്ക് ലഭിച്ച സഹായങ്ങളില്‍നിന്നും 20ലക്ഷം രൂപ ഇതിനോടകം തന്റെ നാട്ടുകാരായ മറ്റുചിലരുടെ ചികിത്സകള്‍ക്കായി കൈമാറിയിട്ടുണ്ടെന്നും ഉനൈര് പറഞ്ഞു.\nബൈക്കില് സുഹൃത്തിനൊപ്പം പോയ പ്ലസ്ടു വിദ്യാര്‍ഥി ബസ്സിടിട്ട് മരിച്ചു: സംഭവം മലപ്പുറത്ത്!!\nമോഷണക്കേസിലെ പ്രതികളെ ജാമ്യത്തിലിറക്കാന് വ്യാജ നികുതി ചീട്ട് ഉപയോഗിച്ചു: ഒരാൾ അറസ്റ്റിൽ\nമഞ്ചേരിയിൽ അപൂര്‍വ്വ ശസ്ത്രക്രിയ... വീട്ടമ്മയുടെ കണ്ണില് നിന്നും 15സെന്റീ മീറ്ററില് കൂടുതല് നീളമുള്ള വിരയെ പുറത്തെടുത്തു!!\nഛത്തിസ്ഗഡില് വെച്ച് നടക്കുന്ന മിസ്റ്റര് ഇന്ത്യ ആം റസ്ലിങ്ങ് ചാമ്പ്യന്‍ഷിപ്പില് മലപ്പുറത്തുകാരന് സ്വര്‍ണം\nകല്ലട ബസിനെതിരെ യൂത്ത് കോൺഗ്രസ് പ്രതിഷേധം; കൊണ്ടോട്ടിയിൽ ബസ് തടഞ്ഞു, കല്ലട 'കൊല്ലട'യാക്കി!!\nസ്‌കൂളില് പഠിക്കുമ്പോള് യുവാവ് കാറില് കയറ്റികൊണ്ടുപോയി പീഡിപ്പിച്ചു; വിവാഹ ശേഷം യുവതിയുടെ പരാതി\nmalappuram മലപ്പുറം സോഷ്യൽ മീഡിയ facebook ഫേസ്ബുക്ക് social media\nAnother model of social media's goodwill in Malappuram


റോളിംഗ് ഫ്ളാസ്ക് | RISALA WEEKLY\nArticles · Issue · Issue 1043 · ഓത്ത് പള്ളി\nഞാന് മസ്സില് മൂളിപ്പാട്ടും പാടി ക്ളാസില് കയറാന് ില്‍ക്കുമ്പോള് എന്നെ ഉസ്താദ് സ്വകാര്യമായി വിളിച്ച് ചോദിച്ചു: ‘ിക്ക് ഇന്നലെ എന്തൊക്കെ സമ്മാം കിട്ടി? കാഷ് അവാര്‍ഡ് എത്ര?’ ഞാന് കിട്ടിയ കാഷും അവാര്‍ഡും സമ്മാവുമൊക്കെ വിശദമായി പറഞ്ഞു കൊടുത്തു. അപ്പോള് ഉസ്താദ് കൌശലത്തില് പറഞ്ഞു: ‘ീ ആ ഫ്ളാസ്ക് എടുത്തുകൊണ്ടു വാ!’\nമദ്രസാ ജീവിതത്തിലും പിന്നെയും ഏറെ ഓര്‍ക്കുന്ന ദിമാണ് ബിദിം. ാടാകെ ഉത്സവഛായയിലായിരിക്കും. വിദ്യാര്‍ത്ഥികളുടെ കലാപരിപാടിയും സമ്മാ വിതരണ ചടങ്ങും ഏറെ ആകര്‍ഷകമാണ്. കഴിഞ്ഞ വര്‍ഷങ്ങളിലെ ഉന്നത പഠനിലവാരത്തിുള്ള സമ്മാദാവും അന്നായിരിക്കും.\nഎന്റെ ഓര്‍മയില് ഒരു ബിദിമുണ്ട്. ഞാന് അഞ്ചാം തരത്തില് പഠിക്കുന്ന കാലം. ാലാം ക്ളാസില് എിക്കാണ് ഫസ്റ്. എന്റെ ബിദി പരിപാടി അവതരിപ്പിച്ചു കഴിഞ്ഞപ്പോള് എിക്കുറക്കം വന്നു. തൊട്ടടുത്ത പള്ളിയില് പോയി ന്നായി മയങ്ങി. ഇടക്കിടെ എണീറ്റ് ാക്കും; സമ്മാ വിതരണമായോ എന്ന്. പെട്ടെന്ന് ഉറക്കില് ിന്നാരോ വിളിച്ചു. ചാടിയെഴുന്നേറ്റ് സ്റേജിന്റെ അടുത്തേക്ക് ചെന്നു. സദസ്സിലൊന്നും ആരുമില്ല. സ്റേജില് കയറുന്ന സ്റെപ്പില് രണ്ട് പൂര്‍വ്വവിദ്യാര്‍ത്ഥികള് ില്‍പുണ്ട്. ഉറക്കച്ചടവില് എത്തിയ എന്നോട് അവര് തിരക്കി: ‘എത്രാം ക്ളാസിലെ ഫസ്റാ?’\nഞാന് പറഞ്ഞു : ‘ാലാം ക്ളാസിലെ’.\nഉട എിക്ക് അവര് ഒരു ീല ഫ്ളാസ്ക് എടുത്തു തന്നു. എന്നിട്ടു പറഞ്ഞു : ‘ബാക്കി സമ്മാം മദ്രസാ ഹാളിലാണ്. ഉറക്കച്ചടവിലതും വാങ്ങി മദ്രസ ഹാളിന്നരികെ ില്‍ക്കുമ്പോള് എന്റെ ാലാം ക്ളാസിലെ ഉസ്താദ് വരുന്നു. എന്നോട് ചോദിച്ചു :’ീ എവിടെയായിരുന്നു. മാര്‍ക്കിുള്ള സമ്മാ വിതരണം കഴിഞ്ഞല്ലോ?’\n‘ഇതാ ിന്റെ…’ ഉസ്താദ് പ്ളൈറ്റും ജഗ്ഗും ക്ളാസുമടങ്ങിയ മറ്റു സമ്മാം കൂടി ല്‍കിയപ്പോള് ഞാന് വിചാരിച്ചു: ഫസ്റല്ലേ, അതായിരിക്കും ഫ്ളാസ്ക്കും കിട്ടിയത് എന്ന്.\nവീട്ടിലെത്തി ആവേശത്തോടെ എല്ലാവര്‍ക്കും സമ്മാങ്ങള് കാണിച്ചു കൊടുത്തു.\nഉമ്മ അടക്കം പറഞ്ഞു; ‘ഫ്ളാസ്ക്ക് ഒരുവട്ടം ഉപയോഗിച്ച പോലെയുണ്ടല്ലോ?’ ഞാന് പറഞ്ഞു: ‘പുതിയതാണ് ിങ്ങള് വെള്ളം ഒഴിച്ചതായിരിക്കണം..’\nപിറ്റേന്ന് മദ്രസ്സ അവധി. അടുത്ത ദിവസം മദ്രസ്സ രാവിലെ പത്തു മണിക്ക്; രണ്ടാമത്തെ ഷിഫ്റ്റില്. തെല്ല് ആന്ദത്തോടെ മദ്രസയില് എത്തിയപ്പോള് മുറ്റത്ത് ബഹളം. മദ്രസ്സയുടെ അയല്‍വാസി കൂടിയായ എന്തുക്കയാണ് ബഹളം വെക്കുന്നത്. ‘വൈകുന്നേരമാവുന്നത്ി മുമ്പത് എിക്ക് കിട്ടണം.’\nഞാന് മസ്സില് മൂളിപ്പാട്ടും പാടി ക്ളാസില് കയറാന് ില്‍ക്കുമ്പോള് എന്നെ ഉസ്താദ് സ്വകാര്യമായി വിളിച്ചു. എന്നിട്ട് ചോദിച്ചു: ‘ിക്ക് ഇന്നലെ എന്തൊക്കെ സമ്മാം കിട്ടി? കാശ് അവാര്‍ഡ് എത്ര?’ ഞാന് കിട്ടിയ കാഷും അവാര്‍ഡും സമ്മാവുമൊക്കെ വിശദമായി പറഞ്ഞു കൊടുത്തു. അപ്പോള് ഉസ്താദ് കൌശലത്തില് പറഞ്ഞു: “ീ ആ ഫ്ളാസ്ക് എടുത്തു വാ.”\nാളെ പ്പോരേയെന്ന് ഞാന് ചോദിച്ചു. അല്ല ഇപ്പോ തന്നെയെന്ന് ഉസ്താദും.\nഞാന് വേഗം കൊണ്ടുവന്നു. അത് എന്തുക്കയുടേതാണത്രെ. മകന് ഗള്‍ഫില് ിന്ന് കൊണ്ടുവന്നത്; പുതിയതാണ്. അന്നതില് സദര് ഉസ്താദ്ി ചുടുവെള്ളം കൊണ്ടു വന്നതാണത്രെ… പൂര്‍വ വിദ്യാര്‍ത്ഥികള് എിക്ക് പണിത പാരക്ക് ചീത്ത വാങ്ങിയത് ഉസ്താദുമാര്.\nഎിക്ക് ഉസ്താദ് 100 രൂപ തന്ന് രംഗം മയപ്പെടുത്തി ഫളാസ്ക് വാങ്ങി. ഞാന് അന്തിച്ചു; എന്താണിത്; റോളിംഗ് ട്രോഫിയോ? സാധാരണ സ്പോര്‍ട്സ് മത്സരങ്ങള്‍ക്ക് റോളിംഗ് ട്രോഫിയുണ്ട്. അത് ഒരു വര്‍ഷം വരെ വെക്കാം. അല്ലെങ്കില് അടുത്ത ടൂര്‍ണമെന്റ് വരെ. ഇത് രണ്ടുദിം. പിന്നീട് ഓരോ ബിദിം വരുമ്പോഴും ആ റോളിംഗ് ഫ്ളാസ്ക് ഓര്‍മവരും.\nറോളിംഗ് ഫ്ളാസ്ക് added by vistarbpo on June 15, 2013


യുഡിഎഫ് അല്ല എല്‍ഡിഎഫ് | Editorial | Deshabhimani | Saturday Oct 15, 2016\nയുഡിഎഫ് അല്ല എല്‍ഡിഎഫ്\nവെബ് ഡെസ്‌ക്Updated: Saturday Oct 15, 2016\nഉമ്മന്‍ചാണ്ടി നയിച്ച യുഡിഎഫ് ഭരണം അവസാനിച്ചിട്ട് നാലുമാസമാകുന്നതേയുള്ളൂ. ആ ഭരണകാലത്തെ അനുഭവങ്ങള് മലയാളിയുടെ മനസ്സില് മായാതെ നില്‍പ്പുണ്ട്. അഴിമതിക്കേസില് കോടതി പരാമര്‍ശമുണ്ടായപ്പോള് സ്വമേധയാ രാജി നല്‍കേണ്ടിവന്ന എക്സൈസ് മന്ത്രിയുടെ രാജിക്കത്ത് ഒരാഴ്ച പോക്കറ്റിലിട്ട് നടന്ന് ഒടുവില് മറ്റൊരു കോടതിനടപടി മറയാക്കി രക്ഷപ്പെടുത്തിയ മുഖ്യമന്ത്രിയായിരുന്നു ഉമ്മന്‍ചാണ്ടി. ഏഴ് മന്ത്രിമാര്‍ക്കെതിരെ വിജിലന്‍സ് അന്വേഷണം നടക്കുമ്പോള് ഒരാളെപ്പോലും മാറ്റിനിര്‍ത്തണമെന്ന് തോന്നാതിരുന്ന രാഷ്ട്രീയസംവിധാനമാണ് യുഡിഎഫ്. മുഖ്യമന്ത്രിക്കെതിരെതന്നെ അന്വേഷണമുണ്ടായപ്പോള് സ്വന്തം വകുപ്പ് മറ്റൊരാള്‍ക്കുനല്‍കി അധികാരത്തില് അള്ളിപ്പിടിച്ച നേതാവാണ് ഉമ്മന്‍ചാണ്ടി. തുരുതുരെ പുറത്തുവന്ന തെളിവുകളിലേക്ക് തിരിഞ്ഞുനോക്കാതെ, അന്വേഷണസംവിധാനങ്ങളുടെ കൈയും കാലും കെട്ടിയിട്ട് അഴിമതിക്കാരെ സംരക്ഷിച്ച സര്‍ക്കാരിന്റെ പിടിയില്‍നിന്നാണ് നാലുമാസംമുമ്പ് കേരളം കുതറിമാറിയത്. യുഡിഎഫ് സര്‍ക്കാര് അവശേഷിപ്പിച്ച സര്‍വ തിന്മകളില്‍നിന്നും കേരളത്തെ മുക്തമാക്കാനുള്ള ദൌത്യമാണ് ഇടതുപക്ഷ ജനാധിപത്യമുന്നണി ഏറ്റെടുത്തത്. അത്തരമൊരു കര്‍ത്തവ്യം നിര്‍വഹിക്കുമ്പോള്, അധ്വാനവും പ്രതിബദ്ധതയും മാത്രമല്ല, അളവറ്റ അവധാനതയും ജാഗ്രതയും സൂക്ഷ്മതയും വേണ്ടതുണ്ട്്. അതില്‍നിന്നുള്ള അപഭ്രംശമാണ് പൊതുമേഖലാസ്ഥാപനങ്ങളിലൊന്നിന്റെ മാനേജിങ് ഡയറക്ടര് നിയമനത്തില് സംഭവിച്ച തെറ്റ്. അത് ഉള്‍ക്കൊള്ളുകയും തിരുത്തല്‍നടപടികളുടെ ഭാഗമായി വ്യവസായ മന്ത്രി ഇ പി ജയരാജന് രാജിവയ്ക്കുകയുംചെയ്തിരിക്കുന്നു.\nനിയമനത്തിലെ അപാകവും സ്വജനപക്ഷപാത ആരോപണവും ശ്രദ്ധയില്‍വന്ന ഘട്ടത്തില്‍ത്തന്നെ അര്‍ഹിക്കുന്ന ഗൌരവത്തോടെ മുഖ്യമന്ത്രി പിണറായി വിജയന് പ്രതികരിച്ചു. സിപിഐ എം ജനറല് സെക്രട്ടറി സീതാറാം യെച്ചൂരിയും സംസ്ഥാന സെക്രട്ടറി കോടിയേരി ബാലകൃഷ്ണനും അര്‍ഥശങ്കയ്ക്കിടയില്ലാതെ വ്യക്തമാക്കിയത്, വിഷയം പരിശോധിക്കുമെന്നും വേണ്ട തിരുത്തല് വരുത്തുമെന്നും തിരുത്തല്‍പ്രക്രിയ തുടങ്ങി എന്നുമാണ്. അതിനുശേഷം ചേര്‍ന്ന സംസ്ഥാന സെക്രട്ടറിയറ്റിന്റെ ആദ്യയോഗത്തില് ഇ പി ജയരാജന്‍തന്നെ തെറ്റ് സമ്മതിക്കുകയും രാജിസന്നദ്ധത അറിയിക്കുകയുംചെയ്തു. തന്റെ അടുത്തൊരു ബന്ധുവിനെ ഒരു പൊതുമേഖലാസ്ഥാപനത്തിന്റെ എംഡിയായി നിശ്ചയിച്ച നടപടി തനിക്ക് സംഭവിച്ച തെറ്റാണെന്ന് തുറന്ന് സമ്മതിച്ചുകൊണ്ട്, ഗവര്‍മെന്റിന്റെ പ്രതിച്ഛായ ഉയര്‍ത്തിപ്പിടിക്കാന് മന്ത്രിസഭയില്‍നിന്ന് വിട്ടുനില്‍ക്കാന് താല്‍പ്പര്യപ്പെടുന്നു എന്ന നിലപാടാണ് ഇ പി എടുത്തത്. അതിനാണ് പാര്‍ടി സെക്രട്ടറിയറ്റ് അംഗീകാരംനല്‍കിയത്. യുഡിഎഫ് കാലത്തെ പടുകൂറ്റന് അഴിമതികളും അതുചെയ്തവരെ രക്ഷിക്കാന് നടത്തിയ വഴിവിട്ട നീക്കങ്ങളും ചൂണ്ടിക്കാട്ടിയും അവയോട് താരതമ്യപ്പെടുത്തിയും കൈകഴുകാനല്ല, ആര്‍ജവത്തോടെ ആരോപണങ്ങളെ നിയമത്തിന്റെ പരിശോധനയ്ക്ക് വിടാനാണിവിടെ തയ്യാറായത്്. അതാണ് വ്യത്യാസം.\nപൊതുമേഖലാസ്ഥാപനങ്ങളുടെ തലപ്പത്ത് നിശ്ചിതയോഗ്യതയും പരിചയസമ്പത്തുമുള്ളവരെ കൊണ്ടുവരാനും നഷ്ടക്കണക്കും കെടുകാര്യസ്ഥതയും തിരുത്താനുമാണ് എല്‍ഡിഎഫ് തീരുമാനിച്ചത്. ആ നിലയ്ക്കുള്ള നിരവധി ഇടപെടലുകള് വ്യവസായമന്ത്രി എന്ന നിലയില് ഇ പി ജയരാജന് മുന്‍കൈയെടുത്ത് നടത്തിയിട്ടുണ്ട്–അതിന്റെ ഗുണഫലം ദൃശ്യമാകുന്നുമുണ്ട്. അതിനിടയിലാണ് നിയമനവിവാദം വന്നത്. അതോടെ, വിവാദനിയമനങ്ങളെക്കുറിച്ച് അന്വേഷിക്കാന് ചീഫ് സെക്രട്ടറിക്ക് മന്ത്രിസഭ ചുമതല നല്‍കി. മേലില് ഇത്തരം പ്രശ്നങ്ങളും പരാതികളുമില്ലാതിരിക്കാന് നിയമനിര്‍മാണം നടത്തണമെന്നും തീരുമാനിച്ചു. എംഡി, ജനറല് മാനേജര് നിയമനങ്ങള്‍ക്ക് വിജിലന്‍സിന്റെ ക്ളിയറന്‍സ് സര്‍ട്ടിഫിക്കറ്റ് നിര്‍ബന്ധമാണെന്ന് വ്യക്തമാക്കി. അതോടൊപ്പം ദേശീയതലത്തിലുള്ള വിദഗ്ധ പാനലുണ്ടാക്കി നിയമനങ്ങളുടെ കൃത്യത ഉറപ്പാക്കാനും തീരുമാനമായി. ക്രിയാത്മകമായ ഈ നടപടികള്‍ക്കുപുറമെയാണ് മന്ത്രിയുടെ രാജി. പരാതി ഔപചാരികമായി ശ്രദ്ധയില് വന്നയുടനെ വിജിലന്‍സും ഇടപെട്ടു. നിയമാനുസൃതം അന്വേഷണം പ്രഖ്യാപിക്കാനും അക്കാര്യം കോടതിയില് അറിയിക്കാനും വിജിലന്‍സിന് ആരെയും കാത്തുനില്‍ക്കേണ്ടിവന്നില്ല.\nയുഡിഎഫ് ഭരണകാലത്ത് വിജിലന്‍സ് ഉപയോഗിക്കപ്പെട്ടത് ഭരണാധികാരികളുടെ അഴിമതി സംരക്ഷിക്കാനുള്ള ഏജന്‍സിയായിട്ടാണ്. വിജിലന്‍സിന്റെ തലവന്‍തന്നെ ഇടപെട്ട് കേസ് ഇല്ലാതാക്കാന് ശ്രമിച്ചതുള്‍പ്പെടെ അനേകം ആരോപണങ്ങളാണ് അന്ന് വന്നത്്. വിജിലന്‍സിന്റെ ദുരവസ്ഥ കേരള ഹൈക്കോടതി പരസ്യമായി ചൂണ്ടിക്കാട്ടി. ഇന്ന് വിജിലന്‍സിന് നിയമാനുസൃതം, പരിപൂര്‍ണസ്വാതന്ത്യ്രത്തോടെ പ്രവര്‍ത്തിക്കാനുള്ള അന്തരീക്ഷമുണ്ട്. മുതിര്‍ന്ന മന്ത്രി ഉള്‍പ്പെട്ടതായാലും പരാതി ലഭിച്ചാല് അന്വേഷണമാരംഭിക്കാനുള്ള സ്വാതന്ത്യ്രവുമുണ്ട്–അവിടെയും കാണേണ്ടത് വ്യത്യാസമാണ്. ത്യാഗനിര്‍ഭരമായ രാഷ്ട്രീയപ്രവര്‍ത്തന പാരമ്പര്യമുള്ള, ശരീരത്തില് വെടിയുണ്ട പേറി ജീവിക്കുന്ന ഇ പി ജയരാജനെപ്പോലൊരു നേതാവിന് തെറ്റുസംഭവിക്കുന്നതും മന്ത്രിസഭയില്‍നിന്ന് പോകേണ്ടിവരുന്നതുമായ അവസ്ഥ വ്യസനകരംതന്നെയാണ്. തെറ്റ് അംഗീകരിക്കാനും തിരുത്താനും അദ്ദേഹം സന്നദ്ധനാകുന്നത് ശുഭസന്ദേശം നല്‍കുന്നു. തെറ്റുപറ്റാത്ത മനുഷ്യരില്ല. അത് തിരുത്തി മുന്നോട്ടുപോകുന്നതാണ് പ്രധാനം. അതുകൊണ്ടാണ്, രാജിതീരുമാനമുള്‍പ്പെടെ ഈ വിഷയത്തില് സര്‍ക്കാരിന്റെയും പാര്‍ടിയുടെയും ഇടപെടലുകള് മാതൃകാപരമാകുന്നത്. അത് യുഡിഎഫിന് കണ്ടുപഠിക്കാനുള്ളതല്ല; കണ്ട് ലജ്ജിക്കാനുള്ളതാണ്. ഇതേ രീതിയിലാണ് യുഡിഎഫ് പ്രശ്നങ്ങളെ സമീപിച്ചിരുന്നതെങ്കില് പൊതുപ്രവര്‍ത്തനത്തില് തുടരാന് അര്‍ഹതയുള്ള ഒരു മന്ത്രിപോലും ഉമ്മന്‍ചാണ്ടി സര്‍ക്കാരില് ശേഷിക്കുമായിരുന്നില്ല. കോടിയേരി വ്യക്തമാക്കിയതുപോലെ, നിരവധി രക്തസാക്ഷികളുടെ ജീവത്യാഗത്തിന്റെയും പതിനായിരക്കണക്കിന് സഖാക്കളുടെ ത്യാഗോജ്വലമായ പ്രവര്‍ത്തനത്തിന്റെയും ഫലമായി അധികാരത്തില്‍വന്ന സര്‍ക്കാരാണിത്. ആ പാരമ്പര്യം ഉയര്‍ത്തിപ്പിടിക്കുന്നതില് ഒരു വിട്ടുവീഴ്ചയുമുണ്ടാകില്ല എന്ന പ്രഖ്യാപനമാണ് നിയമനപ്രശ്നത്തിലെ ഔചിത്യപൂര്‍ണമായ ഇടപെടലിലൂടെ ആവര്‍ത്തിച്ചുറപ്പിച്ചത്. ഇതാണ് ശരിയായ വഴി. ഈ വഴിയില്‍നിന്ന് ബഹുദൂരം വ്യതിചലിച്ചതുകൊണ്ടാണ് യുഡിഎഫ് എന്ന മുന്നണിതന്നെ ശിഥിലീകരിക്കപ്പെടുന്നത്


Clint's father MT Joseph's body donated to medical students: ജോസഫിന്റെ ആറടി മണ്ണും ക്ലിന്റിന്; മൃതശരീരം മെഡിക്കൽ വിദ്യാർത്ഥികൾക്ക്\nഏഴ് വയസ് തികയും മുൻപ് മരണത്തിന് കീഴടങ്ങിയ ക്ലിന്റ് എന്ന ചിത്രകാരൻ വരച്ചുതീർത്തത് 30,000 ത്തോളം ചിത്രങ്ങളാണ്\nUpdated: January 18, 2019 9:37:57 am\nകൊച്ചി: മൂന്നര പതിറ്റാണ്ടിലേറെ മകന്റെ ഓർമ്മകളുമായി ജീവിച്ച്, ഒടുവിൽ ജോസഫ് യാത്രയായി. ക്ലിന്റിന് ജനിച്ച നാട്ടിൽ ഒരു സ്മാരകം എന്ന സ്വപ്നം അപ്പോഴും ബാക്കിയായി. എന്നാൽ തന്റെ ആറടി മണ്ണ് കൂടി മകന് വിട്ട്കൊടുത്ത്, മൃതശരീരം മെഡിക്കൽ വിദ്യാർത്ഥികൾക്ക് വേണ്ടി എഴുതിവച്ചാണ് എംടി ജോസഫ് ഓർമ്മയാകുന്നത്.\nകേരളം എക്കാലവും ഓർമ്മയിൽ സൂക്ഷിക്കുന്ന പേരാണ് എഡ്‌മണ്ട് തോമസ് ക്ലിന്റ്. ഏഴ് വയസ് തികയാൻ ഒരു മാസം മാത്രം ബാക്കിനിൽക്കെ, ലോകത്തിന് മുന്നിൽ തന്റെ ചിത്രങ്ങൾ അവശേഷിപ്പിച്ച് ഓർമ്മയായ കുഞ്ഞ്. അവനിപ്പോൾ ഉറങ്ങുന്നത് എറണാകുളത്ത് മഞ്ഞുമൽ സെന്റ് ജോസഫ് പളളി സെമിത്തേരിയിലെ കുടുംബ കല്ലറയിലാണ്.\nRead More: അനശ്വര ചിത്രകാരൻ ക്ലിന്റിന്റെ പിതാവ് എം.ടി.ജോസഫ് അന്തരിച്ചു\nക്ലിന്റിന്റെ ഓർമ്മകളുമായി ജീവിതം തളളിനീക്കിയ എംടി ജോസഫ് ഇന്ന് ഹൃദയാഘാതത്തെ തുടർന്ന് എറണാകുളത്തെ സ്വകാര്യ ആശുപത്രിയിലാണ് അന്ത്യശ്വാസം വലിച്ചത്. പക്ഷെ മകനെ അടക്കം ചെയ്ത കുടുംബ കല്ലറയിൽ തന്നെ അടക്കം ചെയ്യരുതെന്നത് ആ അച്ഛന്റെയും അമ്മയുടെയും തീരുമാനമാണ്.\nമകന് കൊടുക്കാവുന്നത് ആറടി മണ്ണ് മാത്രമാണ്. അതെങ്കിലും അവന് മാത്രമായിരിക്കട്ടെയെന്നത് കേരളത്തിന് അപമാനഭാരത്തോടെയല്ലാതെ ഓർക്കാൻ സാധിക്കില്ല. മഞ്ഞുമ്മലിലെ സെന്റ് ജോസഫ് പളളിയിൽ 45 വർഷത്തേക്കാണ് കല്ലറ അനുവദിച്ചിരിക്കുന്നത്. 1983 ലായിരുന്നു ക്ലിന്റിന്റെ മരണം. ക്ലിന്റിന്റെ ജീവിത കഥ കേട്ടറിഞ്ഞ വിദേശികൾ ഇപ്പോഴും ഈ പളളിയിൽ എത്താറുണ്ട്. അതിനാൽ തന്നെ ജോസഫ്-ചിന്നമ്മ ദമ്പതികളുടെ ആഗ്രഹത്തിന് പളളിയും എതിര് നിൽക്കില്ലെന്ന് വാക്കു കൊടുത്തിട്ടുണ്ട്.\nരണ്ട് വയസിൽ തുടങ്ങിയ ക്ലിന്റ്, മരിക്കുന്നതിന് മുൻപ് 30,000ത്തോളം ചിത്രങ്ങളാണ് വരച്ചുവെച്ചത്. ലോകത്തിന് ഇന്നും വിസ്മയമായി അവശേഷിക്കുകയാണ് ആ കുഞ്ഞുപ്രതിഭ. പിറന്ന നാട് വേണ്ടവിധം അംഗീകരിച്ചിട്ടില്ലാത്ത ക്ലിന്റിനെ ഒരിക്കൽ പോലും ജോസഫ് ആദരവോടെയല്ലാതെ പരാമർശിച്ചിട്ടില്ല. അദ്ദേഹം, ക്ലിന്റ്, മോൻ എന്നീ മൂന്ന് വാക്കുകൾ മാത്രമാണ് അദ്ദേഹം ഓർമ്മകൾ പങ്കുവയ്ക്കുമ്പോഴെല്ലാം ഉപയോഗിച്ചത്.\nമൃതദേഹം മെഡിക്കൽ വിദ്യാർത്ഥികൾക്ക് ദാനം ചെയ്യാനാണ് ജോസഫിന്റെയും ചിന്നമ്മയുടെയും തീരുമാനം. അതിനാൽ തന്നെ വെളളിയാഴ്ച മഞ്ഞുമ്മലിലെ വസതിയിൽ ശുശ്രൂഷകൾ പൂർത്തിയാക്കിയ ശേഷം കോലഞ്ചേരി മെഡിക്കൽ മിഷൻ ആശുപത്രിക്ക് മൃതദേഹം വിട്ടുകൊടുക്കും. ചരിത്രത്തിൽ എക്കാലവും ആ കല്ലറ, മരണമില്ലാത്ത ആ കുഞ്ഞു ചിത്രകാരന്റേത് മാത്രമാകും.\nWeb Title: Clints father mt josephs donated body to medical students


ആനവേട്ട: മുഖ്യപ്രതി മഹാരാഷ്ട്രയില് ആത്മഹത്യ ചെയ്ത നിലയില് :: Janmabhumi Daily\nആനവേട്ട: മുഖ്യപ്രതി മഹാരാഷ്ട്രയില് ആത്മഹത്യ ചെയ്ത നിലയില്\nMonday 20 July 2015 11:06 pm IST\nകൊച്ചി: ആനക്കൊമ്പുവേട്ടയുമായി ബന്ധപ്പെട്ട് വനംവകുപ്പ് തിരഞ്ഞിരുന്ന മുഖ്യപ്രതി കോതമംഗലം കുട്ടമ്പുഴ കൂവപ്പാറ സ്വദേശി ഐക്കരമറ്റം വാസു(54)വിനെ ദുരൂഹസാഹചര്യത്തില് മരിച്ചനിലയില് കണ്ടെത്തി. മഹാരാഷ്ട്രയിലെ സിന്ധുദുര്‍ഗ ജില്ലയിലെ ദോഡാമാര്‍ഗിലുള്ള ഫാം ഹൗസിലാണ് മൃതദേഹം കണ്ടെത്തിയത്. ആനവേട്ടയുമായി ബന്ധപ്പെട്ട് വാര്‍ത്തകള് വന്നതോടെ ഒളിവില് പോയ വാസുവിനായി വനംവകുപ്പ് തെരച്ചില് ശക്തമാക്കിയിരുന്നു. അന്വേഷണം ഉന്നതരിലേക്ക് എത്തുന്ന സാഹചര്യത്തില് വാസുവിന്റെ മരണത്തില് ദുരൂഹതയുണ്ടെന്ന് അന്വേഷണസംഘം പറയുന്നു. ദോഡാമാര്‍ഗില് മൂവാറ്റുപുഴ സ്വദേശിയുടെ കൈതച്ചക്ക ഫാമിലാണ് വാസു ജോലി ചെയ്തിരുന്നത്. ഇയാള്‍ക്കെതിരേ പോലീസ് ലുക്കൗട്ട് നോട്ടീസ് പുറപ്പെടുവിച്ചിരുന്നു. ഇത് മനസിലാക്കിയ ഫാം ഉടമ പണം നല്‍കി വാസുവിനെ പറഞ്ഞുവിട്ടു. പിന്നീട് വാസുവിനെ മരിച്ച നിലയിലാണ് കണ്ടെത്തിയത്. കേസില് വാസുവിന്റെ ബന്ധുക്കളെ നേരത്തെ അറസ്റ്റ് ചെയ്തിരുന്നു. കുടുംബാംഗങ്ങള് നിരപരാധികളാണെന്ന് വ്യക്തമാക്കുന്ന കത്ത് വാസുവിന്റെ മൃതദേഹത്തില് നിന്ന് ലഭിച്ചിട്ടുണ്ട്.\nയുവദമ്പതികള് ആത്മഹത്യ ചെയ്ത നിലയില്\nടെലിവിഷന് താരം ആത്മഹത്യ ചെയ്ത നിലയില്\nഷുക്കൂര്‍വധക്കേസിലെ പ്രതി ആത്മഹത്യ ചെയ്ത നിലയില്\nചെസ്റ്റര് ബെന്നിംഗ്ടണ് ആത്മഹത്യ ചെയ്ത നിലയില്\n30 പീഡനക്കേസുകളിലെ പ്രതി ആത്മഹത്യ ചെയ്ത നിലയില്\nവ്യാപം അഴിമതി: പ്രതികളിലൊരാള് ആത്മഹത്യ ചെയ്ത നിലയില്\nതൃശൂര് പോലീസ് അക്കാദമിയിലെ ;എസ്‌ഐ ആത്മഹത്യ ചെയ്ത നിലയില്\nജോലിസ്ഥലത്തെ മാനസികപീഡനം: മലയാളി നഴ്സ് ആത്മഹത്യ ചെയ്ത നിലയില്


കോര്‍പ്പറേഷന്റെ വീഴ്ചയല്ല ഭൂരിപക്ഷം കുറയാന് കാരണം; വേണമെങ്കില് രാജിവെച്ച് ഒഴിയാന് തയ്യാര്: സൗമിനി ജെയിന് | Azchavattom Online USA\nകോര്‍പ്പറേഷന്റെ വീഴ്ചയല്ല ഭൂരിപക്ഷം കുറയാന് കാരണം; വേണമെങ്കില് രാജിവെച്ച് ഒഴിയാന് തയ്യാര്: സൗമിനി ജെയിന്\nPosted by Azchavattom | Oct 24, 2019 | Latest News\nകൊച്ചി: കാലാകാലങ്ങളായി യുഡിഎഫിന്റെ കോട്ടയായ എറണാകുളം നിയമസഭാ മണ്ഡലത്തില് യുഡിഎഫിന് ഭൂരിപക്ഷം വന്‍തോതില് കുറഞ്ഞതിന്റെ പശ്ചാത്തലത്തില് രാജി സന്നദ്ധത പ്രകടിപ്പിച്ച് കൊച്ചി മേയര് സൗമിനി ജെയിന്. 3673 വോട്ടിന്റെ നിറംമങ്ങിയ ഭൂരിപക്ഷവുമായാണ് ടിജെ വിനോദ് എറണാകുളം മണ്ഡലം നിലനിര്‍ത്തിയത്. 34141 വോട്ടുകള് നേടി എല്‍ഡിഎഫ് സ്ഥാനാര്‍ത്ഥി മനു റോയ് രണ്ടാം സ്ഥാനത്തും എന്‍ഡിഎ സ്ഥാനാര്‍ത്ഥി സിജി രാജഗോപാല് 13351 വോട്ടുകളുമായി മൂന്നാം സ്ഥാനത്തുമാണ്.\nഅതേസമയം, എറണാകുളത്ത് ഭൂരിപക്ഷം കുറഞ്ഞതിന് കാരണം കോര്‍പ്പറേഷന്റെ വീഴ്ചയെന്ന ആരോപണം ശരിയല്ലെന്ന് സൗമിനി ജെയിന് പ്രതികരിച്ചു. ഇക്കാര്യം ബോധ്യപ്പെടുത്താന് ശ്രമിച്ചിട്ടുണ്ട്. പാര്‍ട്ടി പറഞ്ഞാല് രാജി വെക്കാന് തയ്യാറാണെന്നും അവര് പറഞ്ഞു.\nതെരഞ്ഞെടുപ്പ് ദിനത്തിലുണ്ടായ കനത്ത മഴയില് കൊച്ചി നഗരം വെള്ളത്തില് മുങ്ങിയിരുന്നു. പോളിങ് ബൂത്തുകളെ പോലും ഇത് ബാധിച്ചു. വെള്ളക്കെട്ട് കാരണം പോളിംഗ് ശതമാനവും മന്ദഗതിയിലായിരുന്നു. തുടര്‍ന്ന് കോര്‍പ്പറേഷന് ഭരണത്തിനെതിരെ വിമര്‍ശനമുയര്‍ന്നിരുന്നു. കോര്‍പ്പറേഷന് സ്വീകരിച്ച അശാസ്ത്രീയ നടപടികളാണ് കൊച്ചി നഗരത്തിലെ വെള്ളക്കെട്ടിന് കാരണമെന്നായിരുന്നു ആരോപണം. ശക്തമായ മഴയെ തുടര്‍ന്ന് കൊച്ചി നഗരത്തില് ഇടപ്പള്ളി മുതല് എംജി റോഡ് വരെയാണ് കനത്ത വെള്ളക്കെട്ട് രൂപപ്പെട്ടത്. ഒട്ടേറെ ബൂത്തുകളില് വെള്ളം കയറി.\nഎറണാകുളത്തെ പോളിംഗ് ശതമാനം അറുപത് ശതമാനം പോലും തൊടാത്തത് യുഡിഎഫിനെ ആശങ്കയിലാഴ്ത്തിയിരുന്നു. അതേസമയം, നിറം മങ്ങിയതാണെങ്കില് പോലും ഉറച്ച കോട്ടയെന്ന വിശേഷണമുള്ള മണ്ഡലമായ എറണാകുളം നിലനിര്‍ത്താന് കഴിഞ്ഞത് യുഡിഎഫിന് ആശ്വാസം പകരുന്നു. പോളിംഗ് ദിവസത്തെ മഴയും വെള്ളക്കെട്ടും കോര്‍പ്പറേഷനെതിരെയുള്ള ജനരോഷവും വിനോദിന്റെ ഭൂരിപക്ഷം 3673 വോട്ടുകളായി കുറച്ചു.\nPreviousകെ.ആര്.ഗൗരിയമ്മയ്ക്ക് ശേഷം ഒരു പെണ്‍കരുത്ത് കുടി\nNextഇന്ത്യന് താരം യുവരാജ് സിംഗ് വീണ്ടും കളിക്കളത്തിലേക്ക്


CPM ശക്തികേന്ദ്രമായ പയ്യന്നൂരിൽ2വര്‍ഷത്തിനുള്ളില്3ഏരിയാ സെക്രട്ടറിമാർ| three area secretaries take charge in two years at cpm payyunnur area committee – News18 Malayalam\nCPM ശക്തികേന്ദ്രമായ പയ്യന്നൂരിൽ2വര്‍ഷത്തിനുള്ളില്3ഏരിയാ സെക്രട്ടറിമാർ\nവാട്സാപ്പ് വഴി അശ്ലീല സന്ദേശം അയച്ചു എന്ന് ആരോപണം നേരിട്ടതിനാലാണ് 2020 ജൂലൈയിൽ കെ പി മധുവിനെ പാർട്ടി ഏരിയ സെക്രട്ടറി സ്ഥാനത്തു നിന്ന് നീക്കുന്നത്.\nLast Updated : June 18, 2022, 22:27 IST\nസംസ്ഥാനത്തെ സിപിഎം ശക്തികേന്ദ്രങ്ങളില് പ്രധാന മേഖലയാണ് കണ്ണൂരിലെ പയ്യന്നൂര്. രണ്ടു വർഷത്തിനിടെ ഇത് മൂന്നാമത്തെ സിപിഎം നേതാവാണ് പയ്യന്നൂർ ഏരിയാ സെക്രട്ടറിയുടെ ചുമതല ഏറ്റെടുക്കുന്നത്. കെപി മധുവിനും വി കുഞ്ഞികൃഷ്ണനും പിന്നാലെയാണ് ടി വി രാജേഷിന് പയ്യന്നൂർ ഏരിയ സെക്രട്ടറിയുടെ ചുമതല ലഭിക്കുന്നത്.\n2017 ഡിസംബറിലാണ് കെ പി മധു പയ്യന്നൂർ ഏരിയാ സെക്രട്ടറിയായി ചുമതലയേറ്റത്. നിലവിലെ പയ്യന്നൂർ എംഎൽഎ ആയ ടി ഐ മധുസൂദനനുമായി അടുത്ത ബന്ധം പുലർത്തിയിരുന്ന വ്യക്തി കൂടിയായിരുന്നു കെ പി മധു .\nനാട്ടുഗ്രാമം മുത്തത്തി എന്ന വാട്സ്ആപ്പ് ഗ്രൂപ്പിലാണ് വിവാദചിത്രം പ്രത്യക്ഷപ്പെട്ടത്. സിപിഎം പ്രാദേശിക നേതാക്കളും പോഷക സംഘടന അംഗങ്ങളും ഉൾപ്പെട്ടതാണ് ഗ്രൂപ്പ് . ചിത്രം കണ്ടു ഗ്രൂപ്പിലെ മറ്റ് അംഗങ്ങളാണ് പാർട്ടിയിൽ പരാതി ഉന്നയിച്ചത്. തുടർന്ന് പാർട്ടി വിഷയം ഗൗരവതരമായി ചർച്ച ചെയ്തു. ഒടുവിൽ ജില്ലാ സെക്രട്ടറിയേറ്റ് കെ പി മധുവിനെ ഏരിയ സെക്രട്ടറിയുടെ ചുമതലയിൽ നിന്നും മറ്റ് സ്ഥാനങ്ങളിൽ നിന്നും മാറ്റാൻ തീരുമാനിച്ചു.\nജൂലൈ അവസാന ആഴ്ചയിൽ ഒരു ദിവസം രാവിലെ 6.35നാണ് വിവാദചിത്രം നാട്ടുഗ്രാമം മുത്തത്തി എന്ന വാട്സ്ആപ്പ് ഗ്രൂപ്പിൽ എത്തിയത്. ചിത്രം ഡിലീറ്റ് ചെയ്യാൻ ശ്രമം നടത്തിയെങ്കിലും കഴിഞ്ഞില്ല എന്നാണ് പിന്നീട് വ്യക്തമായത്. ഗ്രൂപ്പിലെ മറ്റ് അംഗങ്ങൾ തന്നെയാണ് ചിത്രത്തിന്റെ സ്ക്രീൻഷോട്ട് പുറത്തു വിട്ടത്.\nമധുവിനെ സെക്രട്ടറിസ്ഥാനത്തുനിന്ന് നീക്കിയതോടെ 2020 ഓഗസ്റ്റിലാണ് വി.കുഞ്ഞികൃഷ്ണൻ പയ്യന്നൂർ ഏരിയാ സെക്രട്ടറിയായി ചുതമതലയേറ്റത്. വെള്ളൂർ സഹകരണ ബാങ്ക് സെക്രട്ടറിയായിരിക്കെയാണ് ഏരിയാ സെക്രട്ടറി പദത്തിലേക്കെത്തുന്നത്. കഴിഞ്ഞവർഷം നവംബറിൽ നടന്ന സി.പി.എം. ഏരിയ സമ്മേളനത്തിൽ വി.കുഞ്ഞികൃഷ്ണൻ വീണ്ടും ഏരിയാ സെക്രട്ടറിയായി തെരഞ്ഞെടുക്കപ്പെട്ടു.\nപയ്യന്നൂര് ഏരിയയിലെ പാര്‍ട്ടിക്കകത്ത് നിലനില്‍ക്കുന്ന മാനസിക ഐക്യമില്ലായ്മ പരിഹരിക്കാന് സ്വീകരിച്ച നടപടിയുടെ ഭാഗമായാണ് കുഞ്ഞികൃഷ്ണനെ ചുമതലയിൽനിന്ന് മാറ്റിയതെന്നാണ് സിപിഎമ്മിന്റെ ന്യായീകരണം. മാനസിക ഐക്യം വീണ്ടെടുക്കുന്നതിന് ആണ് ഉയർന്ന ഘടകമായ സംസ്ഥാന കമ്മിറ്റിയിലെ അംഗമായ ടി വി രാജേഷിന് ചുമതല നൽകിയത്. ഈ തീരുമാനം ഏരിയ കമ്മിറ്റി അംഗീകരിച്ചതായും പാർട്ടി കണ്ണൂർ ജില്ലാ സെക്രട്ടറിയേറ്റ് പുറത്തിറക്കിയ പ്രസ്താവനയിൽ വ്യക്തമാക്കുന്നു. തീരുമാനം പിന്നീട് ലോക്കൽ കമ്മിറ്റികളിലും വിശദീകരിച്ചു.\nപയ്യന്നൂരിലെ ഫണ്ട് വിവാദം പാർട്ടിക്കകത്ത് പ്രാദേശികതലത്തിൽ പൊട്ടിത്തെറിക്കാണ് വഴിവെച്ചത്. ഈ പ്രശ്നം പരിഹരിക്കുന്നതിന്റെ ഭാഗമായാണ് ടി വി രാജേഷിന് പാർട്ടി ഏരിയാ സെക്രട്ടറിയുടെ ചുമതല നൽകുന്നത്. തിരഞ്ഞെടുപ്പ് ഫണ്ടിലോ, എ.കെ.ജി ഭവന് നിര്‍മ്മാണത്തിലോ, ധനരാജ് കുടുംബ സഹായ ഫണ്ടിലോ യാതൊരുവിധ പണാപഹരണവും നടന്നിട്ടില്ല എന്ന് പാർട്ടി നേതൃത്വം തറപ്പിച്ച് പറയുന്നുണ്ട് . എന്നാൽ ഇത് പൂർണതോതിൽ വിശ്വസിക്കാൻ താഴെതട്ടിലുള്ള അണികൾക്ക് കഴിഞ്ഞിട്ടില്ല. ടി വി രാജേഷിനെ പോലെ ജനസമ്മതിയുള്ള ഒരു നേതാവിനെ മുന്നിൽനിർത്തി പ്രവർത്തകർക്ക് ഇടയിലെ ആശങ്കകൾ ദൂരികരിക്കുന്നതിന് ഉള്ള ശ്രമത്തിൽ കൂടിയാണ് സിപിഎം .


ജനമൈത്രി പോലീസിന്റെ പച്ചക്കറിക്കൃഷിക്ക് നൂറുമേനി വിളവ്\nSunday, July 21, 2019 Last Updated4Min 33 Sec ago English Edition\nചേര്‍ത്തല: ജനമൈത്രി പോലീസിന്റെ ആഭിമുഖ്യത്തില് നടത്തിയ ജൈവ പച്ചക്കറിക്കൃഷിക്ക് നൂറുമേനി വിളവ്. സ്‌റ്റേഷന് മുന്‍വശം ദേശീയപാതയോരത്താണ് കൃഷി ചെയ്യുന്നത്. സ്‌റ്റേഷനിലെയും ട്രാഫിക് സ്‌റ്റേഷനിലെയും ഉദ്യോഗസ്‌ഥര് ജോലിയിലെ ഇടവേളകളാണ് കൃഷിക്കായി നീക്കി വയ്‌ക്കുന്നത്.\nപയര്, പീച്ചില്, വഴുതന, വെണ്ട, പച്ചമുളക്, തക്കാളി എന്നിവയാണ് കൃഷി ചെയ്യുന്നത്. വിളവെടുക്കന്ന പച്ചക്കറികള് മാര്‍ക്കറ്റ് വിലയേക്കാള് കുറഞ്ഞ നിരക്കിലാണ് വില്‍ക്കുന്നത്. ജനമൈത്രി സി.ആര്.ഒ. സി.ഡി ശിവപ്രസാദ്, സിവില് പോലീസ് ഓഫീസര് രണധീര് എന്നിവരുടെ മേല്‍നോട്ടത്തിലാണ് കൃഷി.\nപോലീസ് ഉദ്യോഗസ്‌ഥരുടെ കൂട്ടായ ശ്രമഫലമായാണ് 100 മേനി വിളവ് ലഭിച്ചതെന്ന് ജോലിയിലെ മാനസിക സംഘര്‍ഷം കുറയ്‌ക്കാന് കൃഷി ഉപകരിച്ചെന്നും സി.ഐ. വി.പി. മോഹന്‍ലാല് പറഞ്ഞു. ഡിവൈ.എസ്.പി എ.ജി ലാല് വിളവെടുപ്പ് ഉദ്‌ഘാടനം ചെയ്‌തു.


'അതേ, ഞാൻ ഓവർ ആക്ടിംഗാ..'- ശ്രദ്ധനേടി 'കനകം കാമിനി കലഹം' വിഡിയോ -\nHome Cinema ‘അതേ, ഞാൻ ഓവർ ആക്ടിംഗാ..’- ശ്രദ്ധനേടി ‘കനകം കാമിനി കലഹം’ വിഡിയോ\n‘അതേ, ഞാൻ ഓവർ ആക്ടിംഗാ..’- ശ്രദ്ധനേടി ‘കനകം കാമിനി കലഹം’ വിഡിയോ\nനിവിന് പോളി കേന്ദ്ര കഥാപാത്രമായെത്തുന്ന പുതിയ ചിത്രമാണ് കനകം കാമിനി കലഹം. ഗ്രേസ് ആന്റണിയാണ് ചിത്രത്തില് നായികയായെത്തുന്നത്. ചിത്രം നവംബർ 12ന് റിലീസിന് ഒരുങ്ങുകയാണ്. റിലീസിന് മുന്നോടിയായി ഒട്ടേറെ സിനിമ വിശേഷങ്ങൾ പ്രേക്ഷകരിലേക്ക് അണിയറ പ്രവർത്തകർ വിഡിയോയിലൂടെ പുറത്തുവിടുകയാണ്. ഇപ്പോഴിതാ, ചിത്രത്തിലെ കഥാപാത്രങ്ങളെ പരിചയപ്പെടുത്തുന്ന വിഡിയോ ശ്രദ്ധനേടുകയാണ്.\nപവിത്രൻ കെ വി എന്ന കഥാപാത്രമായാണ് നിവിൻ പോളി എത്തുന്നത്. ഹരിപ്രിയയായി ഗ്രേസ് വേഷമിടുന്നു. സുരേന്ദ്രനായി ജാഫർ ഇടുക്കിയും ജോബിയായി വിനയ് ഫോർട്ടും വേഷമിടുന്നു. ഓരോ കഥാപാത്രങ്ങളും സ്വയം പരിചയപ്പെടുത്തുന്ന വിഡിയോയാണ് അണിയറപ്രവർത്തകർ പുറത്തുവിട്ടിരിക്കുന്നത്.\nഒടിടി പ്ലാറ്റ്ഫോമായ ഡിസ്നി പ്ലസ് ഹോട്ട് സ്റ്റാറിലൂടെയാണ് ചിത്രത്തിൻറെ റിലീസ്. രതീഷ് ബാലകൃഷ്ണ പൊതുവാൾ ആണ് ചിത്രത്തിൻറെ സംവിധാനം നിർവഹിക്കുന്നത്. സംവിധായകൻ തന്നെയാണ് ചിത്രത്തിന് തിരക്കഥ ഒരുക്കിയിരിക്കുന്നതും. ഡിസ്നി പ്ലസ് ഹോട്ട്സ്റ്റാറിലൂടെ വേൾഡ് പ്രിമിയറായെത്തുന്ന ആദ്യ മലയാള ചിത്രം എന്ന പ്രത്യേകതയും ‘കനകം കാമിനി കലഹം’ എന്ന ചിത്രത്തിനുണ്ട്.\nRead More: പൊട്ടിച്ചിരിപ്പിക്കാൻ ബേസിൽ ജോസഫും കൂട്ടരും; ശ്രദ്ധനേടി ജാന്-എ-മന് മേക്കിംഗ് വിഡിയോ\nവിചിത്രമായ കഥാപാത്രങ്ങളും രംഗങ്ങളുമുൾപ്പെടുത്തിയ ചിത്രത്തിൽ നർമത്തിനും പ്രാധാന്യം നൽകിയിട്ടുണ്ടെന്നാണ് സൂചന. ഫാമിലി എൻറർടെയ്നറായാണ് ചിത്രം ഒരുക്കിയിരിക്കുന്നത് എന്നും സംവിധായകൻ നേരത്തെ വ്യക്തമാക്കിയിരുന്നു.\nStory highlights- Kanakam Kaamini Kalaham characters


കഴിഞ്ഞ ദിവസം സൗദി അറേബ്യയും സഖ്യത്തിന് പിന്തുണ പ്രഖ്യാപിച്ചിരുന്നു.\n19 Sep, 2019 at 06:57 PM\nഅന്താരാഷ്ട്ര നാവികസുരക്ഷ സഖ്യത്തിൻെറ ഭാഗമായി മാറാൻ യു.എ.ഇയും തീരുമാനിച്ചു. സൗദി അറേബ്യയിൽ നടന്ന തീവ്രവാദി ആക്രമണത്തിൻെറ സാഹചര്യത്തിൽ ഗൾഫ് സമുദ്ര സുരക്ഷ ഉറപ്പാക്കാൻ സംയുക്ത നാവിക സഖ്യം അനിവാര്യമാണെന്ന് യു.എ.ഇ വ്യക്തമാക്കി. കഴിഞ്ഞ ദിവസം സൗദി അറേബ്യയും സഖ്യത്തിന് പിന്തുണ പ്രഖ്യാപിച്ചിരുന്നു.\nഹോർമുസ് കടലിടുക്ക് മുഖേനയുള്ള സുരക്ഷിത എണ്ണവ്യാപാരത്തിന് സംയുക്ത സുരക്ഷാ അകമ്പടി ആവശ്യമാണെന്ന് യു.എ.ഇ വ്യക്തമാക്കി. നിലവിലെ വെല്ലുവിളികൾ മുൻനിർത്തിയാണ് സംയുക്ത നാവിക സേനക്ക് പിന്തുണ നൽകുന്നതെന്ന് യു.എ.ഇയുടെ അന്താരാഷ്ട്ര സുരക്ഷാ സഹകരണ വകുപ്പ് ഡയറക്ടർ സാലിം അൽ സാബി അറിയിച്ചു. സമുദ്ര ഗതാഗതം വഴിയുള്ള ആഗോള വ്യാപാരത്തിലുള്ള ഭീഷണികളെ തടയാൻ ഇതുമുഖേന സാധിക്കുമെന്ന പ്രത്യാശയും യു.എ.ഇ പങ്കുവെക്കുന്നു.\nആസ്‌ട്രേലിയ, ബഹറൈന്, യു.കെ എന്നിവ ഉള്‍പ്പെടെ യു.എസ് നേതൃത്വത്തിലുള്ള സഖ്യത്തിലാണ് യു.എ.ഇയും അംഗമാകുന്നത്. വാണിജ്യ കപ്പലുകള്‍ക്ക് സുരക്ഷിതമായ ഗതാഗതം ഉറപ്പുവരുത്തുകയാണ് പുതിയ നീക്കത്തിൻെറ ലക്ഷ്യം. ഇതുവഴി ഹോര്‍മുസ് കടലിടുക്ക്, ബാബുല് മന്ദബ്, ഒമാന് കടല്, അറേബ്യന് ഗള്‍ഫ് എന്നീ സമുദ്രമേഖലകള് സുരക്ഷിതാമാക്കാനാകുമെന്ന് യു.എ.ഇ പ്രതീക്ഷിക്കുന്നു.\nസമുദ്രഗതാഗതം വഴിയുള്ള ആഗോളവ്യാപാരം നേരിടുന്ന ഭീഷണികളെ തടയുന്നതിനും പ്രതിരോധിക്കുന്നതിനുമുള്ള നടപടികളുടെ ഭാഗമായാണിത്. ലോകത്തിലെ ഏറ്റവും തന്ത്രപ്രധാന ജലപാതയായ ഹോര്‍മുസ് വഴിയാണ് പശ്ചിമേഷ്യയില് നിന്നുള്ള എണ്ണ-വാതക കയറ്റുമതിയുടെ 40 ശതമാനവും കടന്നു പോകുന്നത്.


Kannur: Number of people under Coronavirus Observation Has Rapidly Increased | കൊവിഡ് രോഗികളുടെയും നിരീക്ഷണത്തിലുള്ളവരുടെയും എണ്ണം കുത്തനെ ഉയരുന്നു: നിരീക്ഷണത്തിലുള്ളത് 9897 പേർ!! - Malayalam Oneindia\nകണ്ണൂര്: ജില്ലയില് കൊവിഡ് നിരീക്ഷണത്തിലുള്ളവരുടെ എണ്ണം കുത്തനെ ഉയരുന്നു. കൊറോണ ബാധ സംശയിച്ച് ജില്ലയില് നിരീക്ഷണത്തിലുള്ളത് 9897 പേരാണ്. നിരീക്ഷണത്തിലുള്ളവരുടെ എണ്ണം പതിനായിരത്തിലേക്ക് അടുക്കുകയാണ്. എന്നാൽ രോഗികളുടെ എണ്ണം പെരുകിയത് ഒരാഴ്ചയ്ക്കിടെയാണ്. മൂന്ന് രോഗികളും 300 നിരീക്ഷണത്തിലുണ്ടാവുകയും ചെയ്ത സ്ഥാനത്താണ് ഇപ്പോള് 21 രോഗികളും 9897 പേരും നിരീക്ഷണത്തിലുള്ളത്.\nകണ്ണൂര് ഗവ. മെഡിക്കല് കോളേജ് ആശുപത്രിയില് 49 പേരും, അഞ്ചരക്കണ്ടി കൊവിഡ് ചികിത്സാ കേന്ദ്രത്തില് 34 പേരും, തലശ്ശേരി ജനറല് ആശുപത്രിയില് ഏഴുപേരും, കണ്ണൂര് ജില്ലാ ആശുപത്രിയില് 17 പേരും, വീടുകളില് 9790 പേരുമാണ് നിരീക്ഷണത്തില് കഴിയുന്നത്. ഇതുവരെയായി ജില്ലയില് നിന്നും 5314 സാമ്പിളുകള് പരിശോധനയ്ക്കയച്ചതില് 5133 എണ്ണത്തിന്റെ ഫലം ലഭ്യമായി. 4869 എണ്ണത്തിന്റെ ഫലം നെഗറ്റീവാണ്. 181 എണ്ണത്തിന്റെ ഫലം ലഭിക്കാനുണ്ട്.\nകണ്ണൂർ ജില്ലയിൽ പുതുതായി കൊവിഡ് ബാധിച്ചവരിൽ മൂന്ന് പേർ പാനൂർ മേക്കുന്ന് സ്വദേശികളാണ്. കണ്ണൂരിനെ ഞെട്ടിച്ച് കൊണ്ട് ജില്ലയില് 12 പേര്‍ക്കു കൂടി വ്യാഴാഴ്ച്ചയാണ് കൊവിഡ് ബാധ സ്ഥിരീകരിച്ചത്. ഇവരില് ആറു പേര് വിദേശരാജ്യങ്ങളില് നിന്നും അഞ്ചു പേര് മുംബൈയില് നിന്നും എത്തിയവരാണ്. ഒരാള്‍ക്ക് സമ്പര്‍ക്കത്തിലൂടെയാണ് രോഗബാധ.\ncoronavirus kannur ആശുപത്രി ചികിത്സ treatment disease\nKannur: Number of people under Coronavirus Observation Has Rapidly Increased


ഒരു വശത്ത് ചര്‍ച്ച, മറുവശത്ത് പിന്‍വാതില് നിയമനം ; സർക്കാരിന്‍റേത് ഇരട്ടത്താപ്പെന്ന് രമേശ് ചെന്നിത്തല | Global Indian News\nHome Latest news ഒരു വശത്ത് ചര്‍ച്ച, മറുവശത്ത് പിന്‍വാതില് നിയമനം ; സർക്കാരിന്‍റേത് ഇരട്ടത്താപ്പെന്ന് രമേശ് ചെന്നിത്തല\nഒരു വശത്ത് ചര്‍ച്ച, മറുവശത്ത് പിന്‍വാതില് നിയമനം ; സർക്കാരിന്‍റേത് ഇരട്ടത്താപ്പെന്ന് രമേശ് ചെന്നിത്തല\nഇടുക്കി : സമരം ചെയ്യുന്ന ഉദ്യോഗാര്‍ത്ഥികളോട് ചര്‍ച്ച നടത്താന് മുഖ്യമന്ത്രി തയ്യാറാകാത്തതെന്തെന്ന് പ്രതിപക്ഷ നേതാവ് രമേശ് ചെന്നിത്തല. മുഖ്യമന്ത്രിക്ക് ധാര്‍ഷ്ട്യമാണ്. ചര്‍ച്ചയ്ക്ക് ഡിവൈഎഫ്‌ഐയെയാണ് ചുമതലപ്പെടുത്തിയത്. ഒരു വശത്ത് ചര്‍ച്ച നടക്കുമ്പോള് മറുവശത്ത് പിന്‍വാതില് നിയമനങ്ങള് ശക്തിപ്പെടുത്താനുള്ള നീക്കം നടത്തുകയാണ്. സർക്കാരിന്‍റെ ഇരട്ടത്താപ്പാണ് ഇവിടെ വ്യക്തമാകുന്നത്. ഡിവൈഎഫ്ഐ നേതാക്കളുടെ ബന്ധുക്കള്‍ക്ക് അനധികൃതമായി ലഭിച്ച ജോലി ആദ്യം രാജിവെയ്ക്കണം. കുറ്റബോധം കൊണ്ടാണ് ഡിവൈഎഫ്ഐ ചർച്ചയ്ക്ക് തുനിഞ്ഞതെന്നും അദ്ദേഹം ഇടുക്കിയില് മാധ്യമങ്ങളോട് പറഞ്ഞു.\nPrevious articleമാണി.സി.കാപ്പന് എല്‍ഡിഎഫ് വിട്ടു ; ഐശ്വര്യ കേരള യാത്രയില് ശക്തിതെളിയിക്കും’\nNext article‘ഭൂചലനം ആണെന്ന് തോന്നുന്നു, എന്‍റെ മുറി കിടുങ്ങുന്നു’-കുലുക്കമില്ലാതെ സംഭാഷണം തുടർന്ന് രാഹുൽ ഗാന്ധി


ഫാദര് കുര്യാക്കോസിന്റെ മൃതദേഹം കേരളത്തിലെത്തിച്ചു: സംസ്കാരം ഇന്ന്\nഫാദര് കുര്യാക്കോസ് കാട്ടുതറയുടെ മൃതദേഹം ഇന്നലെ വൈകിട്ട് അഞ്ചരയോടെയാണ് നെടുമ്പാശ്ശേരിയിലെത്തിച്ചത്. ചേർത്തല പള്ളിപ്പുറം സെന്റ്മേരീസ് ഫൊറോന പള്ളിയിൽ ഉച്ചകഴിഞ്ഞ്3മണിക്കാണ് സംസ്കാര ചടങ്ങുകൾ.\n25 Oct, 2018 at 01:54 AM\nജലന്ധറിൽ ദുരൂഹ സാഹചര്യത്തിൽ മരിച്ച ഫാദര് കുര്യാക്കോസ് കാട്ടുതറയുടെ മൃതദേഹം ഇന്ന് സംസ്ക്കരിക്കും. ചേർത്തല പള്ളിപ്പുറം സെന്റ്മേരീസ് ഫൊറോന പള്ളിയിൽ ഉച്ചകഴിഞ്ഞ്3മണിക്കാണ് സംസ്കാര ചടങ്ങുകൾ. ജലന്ധർ രൂപതയിൽ നിന്നുള്ള വൈദികരും ചടങ്ങുകളിൽ പങ്കെടുക്കും.\nഫാദര് കുര്യാക്കോസ് കാട്ടുതറയുടെ മൃതദേഹം ഇന്നലെ വൈകിട്ട് അഞ്ചരയോടെയാണ് നെടുമ്പാശ്ശേരിയിലെത്തിച്ചത്. തുടർന്ന് റോഡ് മാർഗ്ഗം രാത്രി9മണിയോടെ ചേർത്തല പള്ളിപ്പുറത്തെ വീട്ടിലെത്തിച്ചു. മരണ വിവരമറിഞ്ഞ് ജലന്ധറിലെത്തിയ സഹോദരങ്ങൾ ഉൾപ്പെടെയുള്ള ബന്ധുക്കളും മൃതദേഹത്തെ അനുഗമിച്ചിരുന്നു. ഇന്ന് ഉച്ചയ്ക്ക് 12ന് സംസ്ക്കാര ശുശ്രൂഷകൾ ആരംഭിക്കും. പള്ളിപ്പുറം സെന്റ് മേരീസ് ഫൊറോനാ പള്ളിയിൽ നടക്കുന്ന ശുശ്രൂഷകൾക്ക് എറണാകുളം-അങ്കമാലി അതിരൂപതാ അഡ്മിനിസ്ട്രേറ്റർ, മാർ ജേക്കബ് മനത്തോടത്ത് നേതൃത്വം നൽകും. ജലന്ധർ രൂപതയിൽ നിന്നുള്ള വൈദികരും ചടങ്ങിൽ പങ്കടുക്കും.\nചേർത്തല പള്ളിപ്പുറം സ്വദേശിയായ വൈദികനെ കഴിഞ്ഞ ദിവസമാണ് ജലന്ധറിൽ മരിച്ച നിലയില് കണ്ടെത്തിയത്. മരണത്തിൽ ദുരൂഹതയുണ്ടെന്ന് കാട്ടി ബന്ധുക്കൾ മുഖ്യമന്ത്രിക്കും, ജലന്ധർ പോലീസിനും,കേരള പോലീസിനും പരാതി നൽകിയിട്ടുണ്ട്.\nJalandhar BishopNun rape casefr kuriakose kattuthara


ban on actress nikita thukral lifted - Malayalam Filmibeat\n| Updated: Monday, April 23, 2018, 12:42 [IST]\nഉത്തരേന്ത്യന് ഖാപ് പഞ്ചായത്തുകളുടെ വിചിത്രമായ തീരുമാനങ്ങള് പലപ്പോഴും വാര്‍ത്തയില് നിറയാറുണ്ട്. അത്തരത്തില് ഒരു വാര്‍ത്ത കന്നഡ സിനിമാ ലോകത്തു നിന്നും പുറത്തു വന്നിരിക്കുന്നു. സദാചാര പോലിസ് കളിയ്ക്കുന്ന ചിലരാണ് ഈ അസാധാരണ തീരുമാനത്തിനു പിന്നിലെന്ന കാര്യം തീര്‍ച്ചയാണ്.\nസിനിമയിലെ അവിഹിത ബന്ധങ്ങളെ കുറിച്ച് പലര്‍ക്കും അറിയാമെങ്കിലും ആരും അതങ്ങനെ പരസ്യപ്പെടുത്താറില്ല. എന്നാലിതാ ഫഹദ് ഫാസിലിന്റെ ആദ്യ നായികയുടെ 'അവിഹിത ബന്ധം' ദേശീയ മാധ്യമങ്ങളില് വരെ വാര്‍ത്തയായി. ഒരു സൂപ്പര്‍താരവുമായി നിയമവിരുദ്ധമായ ബന്ധം പുലര്‍ത്തുന്നുവെന്ന് ആരോപിച്ച് നടിയ്ക്ക് വിലക്ക് ഏര്‍പ്പെടുത്തിയിരിക്കുകയാണ്. അതിനിടെ കടുത്ത പ്രതിഷേധത്തെ തുടര്‍ന്ന് ഈ വിലക്ക് പിന്‍വലിച്ചതായി റിപ്പോര്‍ട്ടുകളുണ്ട്.\nമലയാളികള്‍ക്കും സുപരിചിതയായ നിഖിത തുക്രലയ്ക്ക് സൂപ്പര് താരം ധര്‍ശനുമായി മോശമായ ബന്ധമുണ്ടെന്ന് ആരോപിച്ച് കര്‍ണാടക ഫിലിം പ്രൊഡ്യൂസേഴ്‌സ് അസോസിയേഷന് നടിയെ മൂന്ന് വര്‍ഷത്തേക്ക് വിലക്കി എന്ന് എന് ഡി ടിവി റിപ്പോര്‍ട്ട് ചെയ്യുന്നു.\nപല സിനിമകളിലും ഒന്നിച്ചഭിനയിച്ച ധര്‍ശനും നിഖിതയും തമ്മില് പ്രണയത്തിലാണെന്ന് നടന്റെ ഭാര്യ വിജയലക്ഷ്മി പരാതി പറഞ്ഞതിനെ തുടര്‍ന്നാണ് നടപടി.\nകഴിഞ്ഞ ദിവിസം ധര്‍ശന് ഭാര്യ വിജയലക്ഷ്മിയെ തല്ലിയിരുന്നു. ഈ സംഭവത്തില് ധര്‍ശനെ പൊലീസ് അറസ്റ്റ് ചെയ്തു. വിജയലക്ഷ്മി ആശുപത്രിയിലാണ്. പൊലീസിന് വിജയലക്ഷ്മി നല്‍കിയ പരാതിയില് നിഖിതയുടെ പേര് പരമാര്‍ശിച്ചിട്ടുണ്ട്.\nഇത് മറ്റ് നടീ - നടന്മാര്‍ക്ക് ഒരു പാഠമാകട്ടെ എന്ന് വിലക്ക് തീരുമാനം അറിയിച്ചുകൊണ്ട് കര്‍ണാടക ഫിലിം പ്രൊഡ്യൂസേഴ്‌സ് അസോസിയേഷന് (കെഎഫ്പിഎ) പ്രസിഡന്റ് മുനിരത്‌നം പറഞ്ഞു. ജോലിയില് മാത്രം ശ്രദ്ധ കേന്ദ്രീകരിയ്ക്കുന്ന പ്രൊഫഷണല്‍സിനെയാണ് ഞങ്ങള്‍ക്ക് ആവശ്യമെന്നും അദ്ദേഹം മാധ്യമപ്രവര്‍ത്തകരോട് പറഞ്ഞു.\nപരിഹാസ്യം എന്നാണ് നിഖിത വിലക്കിനെ വിശേഷിപ്പിച്ചത്. തെളിവില്ലാതെയാണ് കെ എഫ് പി എ നടപടിയെടുത്തത്. എന്നോട് ഒരു വാക്ക് പോലും ഇത് സംബന്ധിച്ച് ചോദിച്ചിട്ടില്ല. ഞാനും ധര്‍ശനും മൂന്ന് ചിത്രങ്ങളില് ഒന്നിച്ചഭിനയിച്ചിട്ടുണ്ട്. തീര്‍ത്തും പ്രൊഫഷണലായ ബന്ധം മാത്രമാണ് ഞങ്ങള് തമ്മിലുള്ളത്.\nഈ സംഭവം എന്നെ അങ്ങേ അറ്റം വേദനിപ്പിച്ചു. എനിക്കാരെയും ഒന്നും ബോധിപ്പിക്കേണ്ട ആവശ്യമില്ല. അതുകൊണ്ട് തന്നെ ഈ സംഭവത്തോട് ഒന്നും പ്രതികരിക്കാനില്ല. എന്നെ വിശ്വസിക്കുന്ന, വിശ്വസിച്ച ആരാധകര്‍ക്കും സുഹൃത്തുക്കള്‍ക്കതും കുടുംബാംഗങ്ങള്‍ക്കും നന്ദി- നിഖിത പറഞ്ഞു.\nനിഖിത വിവാഹിതയാണ്. 2016 ഒക്ടോബര് മാസത്തിലാണ് നിഖിതയും മുംബൈ സ്വദേശിയുമായ ഗഗന്‍ദീപ് മാഗോയും തമ്മിലുള്ള വിവാഹം നടന്നത്. വളരെ ആര്‍ഭാടമായി നടന്ന വിവാഹത്തിന്റെ ഫോട്ടോ നിഖിത തന്നെയാണ് ഇന്‍സ്റ്റഗ്രാമിലൂടെ പങ്കുവച്ചത്. എന്നാല് ഇപ്പോള് ഈ വിവാഹ ബന്ധത്തിന്റെ അവസ്ഥ വ്യക്തമല്ല.\n2002 ല് പുറത്തിറങ്ങിയ കൈ എത്തും ദൂരത്ത് എന്ന ചിത്രത്തിലൂടെയാണ് നിഖിത മലയാളത്തിലെത്തിയത്. ഫാസിലിന്റെ മകന് ഫഹദ് ഫാസിലിന്റെ ആദ്യ ചിത്രമെന്ന പ്രത്യേകതയോടെയാണ് ചിത്രം പുറത്തിറങ്ങിയത്. എന്നാല് സിനിമ പരാജയപ്പെട്ടു.\nതുടര്‍ന്ന് ബസ് കണ്ടക്ടര് എന്ന ചിത്രത്തില് മമ്മൂട്ടിയുടെ നായികയായും നിഖിത എത്തി. ബാര്‍ഗ്ഗവ ചരിതം, ഡാഡി കൂള് എന്നീ മമ്മൂട്ടി ചിത്രത്തിലും നിഖിത വേഷമിട്ടിട്ടുണ്ട്.\nഫഹദിനും മമ്മൂട്ടിയ്‌ക്കൊപ്പവും മാത്രമല്ല മോഹന്‍ലാലിനൊപ്പം നിഖിത അഭിനയിച്ചിട്ടുണ്ട്. ഏറെ നാളത്തെ ഇടവേളകള്‍ക്ക് ശേഷം നിഖിത മലയാളത്തില് ചെയ്ത ചിത്രമാണ് മോഹന്‍ലാലിന്റെ കനല്.\nകന്നട സിനിമയാണ് നിഖിതയെ വളര്‍ത്തിയത്. കന്നടയും മലയാളവുമല്ലാതെ തമിഴിലും നിഖിത ശ്രദ്ധേയമായ വേഷങ്ങള് ചെയ്തിട്ടുണ്ട്. ട്രാഫിക് എന്ന ചിത്രത്തിലൂടെ ബോളിവുഡിലും സാന്നിധ്യം അറിയിച്ചു.\nRead more about: nikita ban malayalam film malayalam movie malayalam cinema നിഖിത മലയാളം കന്നട സിനിമ വിലക്ക്\nban on actress nikita thukral lifted


Kerala's Gender-Neutral Uniform: Fathima Thahiliya's responds to critics Goes Viral | ലിബറല് ആങ്ങളമാരുടെ കയ്യടി കിട്ടാനല്ല; എന്റെ ബോധ്യങ്ങളാണ് ഞാന് പറയുന്നത്; മറുപടിയുമായി ഫാത്തിമ തെഹ്ലിയ - Malayalam Oneindia\n14 min ago തർക്കം പരിഹരിച്ച് എഐസിസി: കർണാടകയില് എംഎല്‍സി സ്ഥാനാർത്ഥികളെ പ്രഖ്യാപിച്ചു\nUpdated: Thu, Dec 16, 2021, 13:46 [IST]\nമലപ്പുറം : സംസ്ഥാനത്ത് നടപ്പിലാക്കിയ ജന്‍ഡര് ന്യൂട്രല് യൂണിഫോമിനെതിരെ തുടക്കത്തില് തന്നെ വിമര്‍ശനവുമായി രംഗത്തെത്തിയ ആളാണ് മുന് എം എസ് എഫ് ദേശീയ വൈസ് പ്രസിഡന്റ് ഫാത്തിമ തെഹ്ലിയ . ലിംഗസമത്വ യൂണിഫോം എന്ന ആശയം വിശ്വാസികളുടെ അവകാശത്തെ മുറിപ്പെടുത്തുന്ന കമ്മ്യൂണിസ്റ്റ് മനോഭാവത്തിന്റെ പ്രതിഫലനമാണെന്നാണ് ഫാത്തിമ തെഹ്ലിയ പറഞ്ഞത് .\nശിരോവസ്ത്രം ധരിക്കുന്ന ഒരുപാട് കുട്ടികള് നമ്മുടെ സ്‌ക്കൂളുകളില് പഠിക്കുന്നുണ്ട്. പുതിയ പരിഷ്‌കരണങ്ങളില് ശിരോവസ്ത്രം എത്രത്തോളം പ്രായോഗികമാവുമെന്ന ചോദ്യമാണ് ഫാത്തിമ തെഹ്ലിയ മുന്നോട്ടു വച്ചത് .\nഎന്നാല് തെഹ്ലിയയുടെ നിലപാടിനെതിരെ വ്യാപകമായ പ്രതിഷേധം ഉയര്‍ന്നിരുന്നു. സോഷ്യല് മീഡിയയില് അടക്കം ഫാത്തിമ തെഹ്ലിയയ്‌ക്കെതിരെ വിമര്‍ശനം ഉയര്‍ന്നിരുന്നു. എന്നാല് ഇപ്പോഴിതാ തന്റെ നിലപാടുകളോട് വിയോജിക്കുന്നവര്‍ക്ക് മറുപടിയുമായി രംഗത്തെത്തിയിരിക്കുകയാണ് ഫാത്തിമ തെഹ്ലിയ. ഫേസ്ബുക്ക് പോസ്റ്റിലാണ് തെഹ്ലിയയുടെ മറുപടി.\nലിബറല് ആങ്ങളമാരുടെ കയ്യടി കിട്ടാനല്ല ഞാന് നിലപാട് പറയുന്നത്. എന്റെ ബോധ്യങ്ങളാണ് ഞാന് പറയുന്നത്. വിയോജിക്കുന്നവര്‍ക്ക് മേല് പിന്തിരിപ്പന് ചാപ്പ കുത്തുന്നത് തുടരട്ടെ, പക്ഷേ വയാടപ്പിക്കാം എന്ന് കരുതണ്ട എന്ന് ഫാത്തിമ തെഹ്ലിയ ഫേസ്ബുക്കില് കുറിച്ചു. ആളുകളുടെ സ്വത്വത്തെ സെന്‍സര് ചെയ്യപ്പെടാതെ, മറച്ചുവെക്കപ്പടാതെ, മറ്റൊരാളായി അഭിനയിക്കപ്പെടാതെ, നിങ്ങള്‍ക്ക് നിങ്ങളായി നിലക്കൊള്ളാന് സാധിക്കുക എന്നതാണ് ജന്റര് ഇക്ക്വാലിറ്റിയെന്നും ഫാത്തിമ ഫേസ്ബുക്കില് പറയുന്നു. കുറിപ്പ് വായിക്കാം...\nജന്റര് ന്യൂട്രാലിറ്റി (ലിംഗ നിഷ്പക്ഷത) എന്നതും ജന്റര് സെന്‍സിറ്റൈസേഷന്(ലിംഗ സംവേദനക്ഷമത) എന്നതും രണ്ടും വ്യത്യസ്ത ആശയങ്ങളാണ്. ആളുകളുടെ സ്വത്വത്തെ സെന്‍സര് ചെയ്യപ്പെടാതെ, മറച്ചുവെക്കപ്പടാതെ, മറ്റൊരാളായി അഭിനയിക്കപ്പെടാതെ, നിങ്ങള്‍ക്ക് നിങ്ങളായി നിലക്കൊള്ളാന് സാധിക്കുക എന്നതാണ് ജന്റര് ഇക്ക്വാലിറ്റി.\nഏതൊരു സ്വതത്തേയും ഇല്ലാതാക്കി പൊതുസ്വത്വം എന്ന ഏകീകരണരൂപം മാനദണ്ഡമായി മാറിയാല് അത് മറ്റ് സ്വത്വങ്ങളെ അരികുവല്‍ക്കരിക്കും. ഓരോ വ്യക്തിയുടെ അന്തസ്സിനു ചേര്‍ന്ന, അവരുടെ ശാരീരിക സ്വയംഭരണവും സമഗ്രതയും ഉള്‍പ്പെടുന്ന അവകാശങ്ങള് വക വെച്ച് നല്‍കാനുളള ശ്രമമാണ് സര്‍ക്കാര് നടത്തേണ്ടത്. അല്ലാതെ തിരഞ്ഞെടുക്കാനുള്ള അവകാശത്തെ എടുത്തുകളയലോ പരിമിതപ്പെടുത്തലോ അല്ല!\nമുന്നോട്ടുള്ള അവരുടെജീവിതത്തില് ലിംഗഭേദമില്ലാതെ ഏതൊരു വിദ്യാര്‍ത്ഥിക്കും യൂണിഫോമിന്റെ എല്ലാ ഘടകങ്ങളും ധരിക്കാന് അനുവദിക്കലാണ് ജനാധിപത്യം. അവിടെ ലിംഗനിഷ്പക്ഷതയല്ല ലിംഗ സംവേദനക്ഷമതയാണ് നമ്മുടെ മാര്‍ഗം. ഇത് യു.ജി.സിയുടെ തന്നെ സാക്ഷം കമ്മിറ്റി റിപ്പോര്‍ട്ടിലും കേരളത്തില് നടന്ന കേരള ഹയര് എജുക്കേഷന് കൗണ്‍സിലിനു കീഴില് നടന്ന പഠനങ്ങളിലും പറയുന്നുണ്ട്. ലിബറല് ആങ്ങളമാരുടെ കയ്യടി കിട്ടാനല്ല ഞാന് നിലപാട് പറയുന്നത്. എന്റെ ബോധ്യങ്ങളാണ് ഞാന് പറയുന്നത്. വിയോജിക്കുന്നവര്‍ക്ക് മേല് പിന്തിരിപ്പന് ചാപ്പ കുത്തുന്നത് തുടരട്ടെ, പക്ഷേ വയായടപ്പിക്കാം എന്ന് കരുതണ്ട !\nഅതേസമയം, നേരത്തെ ജന്‍ഡര് ന്യൂട്രാലിറ്റി യൂണിഫോമിനെതിരെ ഫാത്തിമ പങ്കുവച്ച കുറിപ്പ് സോഷ്യല് മീഡിയയിൽ ചര്‍ച്ചയായിരുന്നു. വിശ്വാസപരമായ വസ്ത്രധാരണങ്ങളും ശിരോവസ്ത്രം ധരിക്കുന്ന ഒരുപാട് കുട്ടികള് നമ്മുടെ സ്‌ക്കൂളുകളില് പഠിക്കുന്നുണ്ട്. പുതിയ പരിഷ്‌ക്കരണങ്ങളില് ശിരോവസ്ത്രം എത്രത്തോളം പ്രായോഗികമാവും എന്ന് ചിന്തിക്കേണ്ടതില്ലല്ലോ ?\nഈയിടെയായി ശിരോവസ്ത്രം ധരിക്കാനുള്ള അവകാശങ്ങള്‍ക്ക് വേണ്ടി കോടതിയെ സമീപിച്ചവരെയൊന്നും കാണാതെയാവില്ല ഈ ഉദ്യമത്തിന് സര്‍ക്കാര് തയ്യാറായത്. മറിച്ച് എല്ലാ കാലത്തും വിശ്വാസികളുടെ അവകാശങ്ങളെ മുറിപ്പെടുത്തുന്ന കമ്മ്യൂണിസ്റ്റ്മനോഭാവത്തിന്റെ പ്രതിഫലനം കൂടിയാണിതെന്നായിരുന്നു ഫാത്തിമ കഴിഞ്ഞ ദിവസം ഫേസ്ബുക്കില് കുറിച്ചത്.\nkerala india msf എംഎസ്എഫ് കേരളം\nKerala's Gender-Neutral Uniform: Fathima Thahiliya's responds to critics Goes Viral\nഅബുദാബിയിൽ റെസ്റ്റോറന്റിൽ പാചകവാതക സിലിണ്ടർ പൊട്ടിത്തെറിച്ചു;2മരണം..120 ഓളം പേർക്ക് പരിക്ക്


എം. ടിയുടെ പാദമുദ്രകൾ\nസാദ്ധ്യതകള് ഫലപ്രദമായി ഉപയോഗിച്ച മലയാളത്തിന്‍റെ പ്രിയപ്പെട്ട എഴുത്തുകാരന്. എഴുതി ത്തുടങ്ങുന്ന എഴുത്തുകാര് ക്കെല്ലാം എം.ടിയുടെ ജീവിത മാതൃക ഒരു പാഠപുസ്തകമാണ്. എം.ടി. കൊച്ചുനാളിലേ സ്വപ്നങ്ങള് നെയ്തു. സ്വപ്നങ്ങളും ആഗ്രഹങ്ങളും സഫലമാക്കുന്നതില് ആത്മാര്‍ത്ഥതയോടെ പ്രവര്‍ത്തിച്ചു. വിധി അദ്ദേഹത്തിന് വളരെയേറെ കയ്പുനീര് നല്കിയെങ്കിലും അദ്ദേഹം മലയാളത്തിന്‍റെ ഏറ്റവും ഔന്നത്യവും പ്രതാപവുമുള്ള ഒരെഴുത്തുകാരനായി മാറി. മനുഷ്യരെ സ്നേഹിക്കുകയും അവരില് വിശ്വസിക്കുകയും അവരുടെ ഭാവിയെക്കുറിച്ച് ചിന്തിക്കുകയും അവരെ വിലയിടിച്ച് കാണാന് ശ്രമിക്കാതിരിക്കുകയും ചെയ്യുന്നയാള്‍ക്കേ മഹാനായ എഴുത്തുകാരനാകാന് കഴിയൂ. എം.ടി. വാസുദേവന്‍നായര് അത്തരത്തിലുള്ള ഒരെഴുത്തുകാരനായിരുന്നു. ജീവിതത്തിന്‍റെ സത്യത്തെ കലാപരമായ പ്രതിബിംബങ്ങളില് കഴിയുന്നത്ര വിശാലമായും അഗാധമായും പ്രകടിപ്പിക്കാന് എം.ടിക്കു കഴിഞ്ഞു. സ്വന്തം നാടിനേയും പരിസരങ്ങളേയും പരിസ്ഥിതികളേയും ലോകസാഹിത്യത്തിന്‍റെ പരിക്രമണങ്ങള്‍ക്ക് യോജിച്ച വിധം വരച്ചുവെയ്ക്കാന് എം.ടിയുടെ കൃതികള്‍ക്ക് സാധിച്ചു.\nഎം.ടി, മനുഷ്യാവസ്ഥകളെകുറിച്ച് വിഷാദിയായിരുന്നെങ്കിലും നൈരാശ്യവാദിയായിരുന്നില്ല. ശുഭാപ്തിവിശ്വാസം ജീവിതത്തിലൊരിക്കലും കൈവെടിഞ്ഞില്ല. ഇന്നിന്‍റെ സത്യത്തെ യുഗത്തിന്‍റെ സത്യമായി സമീകരിക്കുന്നതില് എം.ടി വിജയിച്ചു. ജീവിതത്തിലെ സത്യം തന്നെയാണ് കലയിലെ സത്യം എന്ന് ഉദ്ഘോഷിച്ചു. ജീവിതമെന്ന സമസ്യയെ മഹത്തായ സത്യത്തിന് നേര്‍ക്കുള്ള ദര്‍പ്പണമായി കലയില് സാക്ഷാത്കരിച്ചു.\nജീവിതത്തിനോടും എഴുത്തിനോടും സത്യസന്ധത പുലര് ത്തിയ എഴുത്തുകാരന്. പുതിയ എഴുത്തുകാര്‍ക്ക് ദിശാനിര്‍ണ്ണയം നല്കാനും അവരെ മുഖ്യധാരയിലേക്ക് വളര്‍ത്തിക്കൊണ്ടുവരാനും എം.ടി.ക്കു കഴിഞ്ഞിരുന്നു.\nഎം.ടി.യുടെ കഥാപാത്രങ്ങളെല്ലാം ജീവനുള്ളവരാണ്. നമ്മുടെ ഹൃദയത്തില്‍നിന്ന് പറിച്ചു നീക്കാനാവാത്തവിധം ആ കഥാപാത്രങ്ങള് വളര്‍ന്നതിന്‍റെ യഥാര്‍ത്ഥ്യവും ജീവിതവുമാണ് അശോകന് ഏങ്ങണ്ടിയൂരിന്‍റെ "എം.ടിയുടെ പാദമുദ്രകള്" പറയുന്നത്.


൧:൧ ൧:൨ ൧:൩ ൧:൪ ൧:൫ ൧:൬ ൧:൭ ൧:൮ ൧:൯ ൧:൧൦ ൧:൧൧ ൧:൧൨ ൧:൧൩ ൧:൧൪ ൧:൧൫ ൧:൧൬ ൧:൧൭\nഅമിത്ഥായുടെ മകനായ യോനെക്കു യഹോവയുടെ അരുളപ്പാടു ഉണ്ടായതെന്തെന്നാല്\nനീ പുറപ്പെട്ടു മഹാനഗരമായ നീനെവേയിലേക്കു ചെന്നു അതിന്നു വിരോധമായി പ്രസംഗിക്ക; അവരുടെ ദുഷ്ടത എന്റെ സന്നിധിയില് എത്തിയിരിക്കുന്നു.\nഎന്നാല് യോനാ യഹോവയുടെ സന്നിധിയില്‍നിന്നു തര്‍ശീശിലേക്കു ഔടിപ്പോകേണ്ടതിന്നു പുറപ്പെട്ടു യാഫോവിലേക്കു ചെന്നു, തര്‍ശീശിലേക്കു പോകുന്ന ഒരു കപ്പല് കണ്ടു കൂലി കൊടുത്തു യഹോവയുടെ സന്നിധിയില്‍നിന്നു അവരോടുകൂടെ തര്‍ശീശിലേക്കു പോയ്ക്കളവാന് അതില് കയറി.\nയഹോവയോ സമുദ്രത്തില് ഒരു പെരുങ്കാറ്റു അടിപ്പിച്ചു; കപ്പല് തകര്‍ന്നു പോകുവാന് തക്കവണ്ണം സമുദ്രത്തില് വലിയൊരു കോള് ഉണ്ടായി.\nകപ്പല്‍ക്കാര് ഭയപ്പെട്ടു ഔരോരുത്തന് താന്താന്റെ ദേവനോടു നിലവിളിച്ചു; കപ്പലിന്നു ഭാരം കുറെക്കേണ്ടതിന്നു അവര് അതിലെ ചരകൂ സമുദ്രത്തില് എറിഞ്ഞുകളഞ്ഞു. യോനയോ കപ്പലിന്റെ അടിത്തട്ടില് ഇറങ്ങി കിടന്നു നല്ലവണ്ണം ഉറങ്ങുകയായിരുന്നു.\nകപ്പല്‍പ്രമാണി അവന്റെ അടുക്കല് വന്നു അവനോടുനീ ഉറങ്ങുന്നതു എന്തു? എഴുന്നേറ്റു നിന്റെ ദൈവത്തെ വിളിച്ചപേക്ഷിക്ക; നാം നശിച്ചുപോകാതിരിക്കേണ്ടതിന്നു ദൈവം പക്ഷേ നമ്മെ കടാക്ഷിക്കും എന്നു പറഞ്ഞു.\nഅനന്തരം അവര്‍വരുവിന് ; ആരുടെ നിമിത്തം ഈ അനര്‍ത്ഥം നമ്മുടെമേല് വന്നിരിക്കുന്നു എന്നറിയേണ്ടതിന്നു നാം ചീട്ടിടുക എന്നു തമ്മില് തമ്മില് പറഞ്ഞു. അങ്ങനെ അവര് ചീട്ടിട്ടു; ചീട്ടു യോനെക്കു വീണു.\nഅവര് അവനോടുആരുടെനിമിത്തം ഈ അനര്‍ത്ഥം നമ്മുടെമേല് വന്നു എന്നു നീ പറഞ്ഞുതരേണം; നിന്റെ തൊഴില് എന്തു? നീ എവിടെനിന്നു വരുന്നു? നിന്റെ നാടു ഏതു? നീ ഏതു ജാതിക്കാരന് ? എന്നു ചോദിച്ചു.\nഅതിന്നു അവന് അവരോടുഞാന് ഒരു എബ്രായന് , കടലും കരയും ഉണ്ടാക്കിയ സ്വര്‍ഗ്ഗീയദൈവമായ യഹോവയെ ഞാന് ഭജിച്ചുവരുന്നു എന്നു പറഞ്ഞു.\nആ പുരുഷന്മാര് അത്യന്തം ഭയപ്പെട്ടു അവനോടുനീ എന്തിന്നു അങ്ങനെ ചെയ്തു എന്നു പറഞ്ഞു. അവന് അവരോടു അറിയിച്ചിരുന്നതുകൊണ്ടു അവന് യഹോവയുടെ സന്നിധിയില്‍നിന്നു ഔടിപ്പോകുന്നു എന്നു അവര് അറിഞ്ഞു.\nഎന്നാല് സമുദ്രം മേലക്കുമേല് അധികം കോപിച്ചതുകൊണ്ടു അവര് അവനോടുസമുദ്രം അടങ്ങുവാന്തക്കവണ്ണം ഞങ്ങള് നിന്നോടു എന്തു ചെയ്യേണ്ടു എന്നു ചോദിച്ചു.\nഅവന് അവരോടുഎന്നെ എടുത്തു സമുദ്രത്തില് ഇട്ടുകളവിന് ; അപ്പോള് സമുദ്രം അടങ്ങും; എന്റെ നിമിത്തം ഈ വലിയ കോള് നിങ്ങള്‍ക്കു തട്ടിയിരിക്കുന്നു എന്നു ഞാന് അറിയുന്നു എന്നു പറഞ്ഞു.\nഎന്നാല് അവര് കരെക്കു അടുക്കേണ്ടതിന്നു മുറുകെ തണ്ടുവലിച്ചു; എങ്കിലും സമുദ്രം കോപിച്ചു കോള് പെരുകി വന്നതുകൊണ്ടു അവര്‍ക്കും സാധിച്ചില്ല.\nഅവര് യഹോവയോടു നിലവിളിച്ചുഅയ്യോ യഹോവേ, ഈ മനുഷ്യന്റെ ജീവന് നിമിത്തം ഞങ്ങള് നശിച്ചുപോകരുതേ; നിര്‍ദ്ദോഷരക്തം ചൊരിയിച്ച കുറ്റം ഞങ്ങളുടെമേല് വരുത്തരുതേ; യഹോവേ, നിനക്കു ഇഷ്ടമായതു പോലെ നീ ചെയ്തിരിക്കുന്നുവല്ലോ എന്നു പറഞ്ഞു\nപിന്നെ അവര് യോനയെ എടുത്തു സമുദ്രത്തില് ഇട്ടുകളകയും സമുദ്രത്തിന്റെ കോപം അടങ്ങുകയും ചെയ്തു.\nഅപ്പോള് അവര് യഹോവയെ അത്യന്തം ഭയപ്പെട്ടു യഹോവേക്കു യാഗം കഴിച്ചു നേര്‍ച്ചകളും നേര്‍ന്നു.\nയോനയെ വിഴുങ്ങേണ്ടതിന്നു യഹോവ ഒരു മഹാമത്സ്യത്തെ കല്പിച്ചാക്കിയിരുന്നു. അങ്ങനെ യോനാ മൂന്നു രാവും മൂന്നു പകലും മത്സ്യത്തിന്റെ വയറ്റില് കിടന്നു.


loksabha-election-7th-phase | അവസാന ലാപ്പിൽ ഇന്ന് ജനമനസു നിശ്ചയിക്കുക 59 മണ്ഡലങ്ങളിൽ; സ്ഥാനാർത്ഥിയായ മോദി മത്സരത്തിന് മുന്നേ സന്യസിക്കാൻ പോയി; സമുദ്രനിരപ്പിൽ നിന്ന് 15,256 അടി ഉയരെയുള്ള താഷിഗാങ്ങിലെ പോളിങ് ബൂത്ത് അടക്കം എല്ലായിടത്തും കനത്ത സുരക്ഷാ സന്നാഹം; വോട്ടെടുപ്പ് നടക്കുന്ന 59 മണ്ഡലങ്ങളിൽ 44 സീറ്റും ബിജെപിയുടെ സിറ്റിങ് സീറ്റുകൾ - MarunadanMalayali.com\nകുർദുകൾക്കെതിരെ തുർക്കി തുടരുന്ന സൈനിക നടപടി രൂക്ഷം; സൈന്യത്തെ അയച്ച് പിന്തുണയ്ക്കുമെന്ന് സിറിയൻ സർക്കാർ; സമ്മർദ്ദ തന്ത്രവുമായി കൈയൊഴിയാതെ യുഎസും; ആക്രമണം കടുത്തതോടെ പലായനം ചെയ്തവരുടെ എണ്ണം 1.60 ലക്ഷത്തോളമായെന്ന് ഐക്യരാഷ്ട്ര സംഘടന; ഐഎസ് ഭീകരരുടെ കുടുംബാംഗങ്ങളെ താമസിപ്പിച്ചിരുന്ന ക്യാംപിൽനിന്ന് രക്ഷപ്പെട്ടത് എണ്ണൂറോളം പേർ; യുഎസ് പിന്മാറ്റം മുതലെടുക്കാൻ റഷ്യയും ഇറാനും; എർദോഗൻ വീണ്ടും നിറയൊഴിക്കുന്നത് ആഭ്യന്തര യുദ്ധത്തിൽ മുറിവേറ്റു ചോരയൊലിക്കുന്ന സിറിയയുടെ നെഞ്ചിലേക്ക്\nവ്യാജഓസ്യത്ത് തയ്യറാക്കിയത് കുന്ദമംഗലത്തെ ആധാരം എഴുത്തുകാരൻ; രജിസ്റ്റർ ചെയ്യുമ്പോൾ കൂടത്തായി വില്ലേജ് ഓഫിസറുടെ പദവി കൈയാളിയത് ജോളിയുടെ സുഹൃത്തായ ഡെപ്യൂട്ടി തഹസിൽദാർ; സ്വത്ത് തട്ടിയെടുക്കാൻ സഹായിച്ച തഹസിൽദാറിന് പണി പോകും; ക്രമക്കേട് കണ്ടെത്തിയതെന്ന് ഡെപ്യൂട്ടി കളക്ടർ; കൂടത്തായിയിൽ ഉടമസ്ഥരുടേത് അല്ലാത്ത പേരിൽ നികുതി വാങ്ങിയതായി തെളിഞ്ഞെന്ന് ഔദ്യോഗിക വിശദീകരണവും; ജയശ്രീ വാര്യർ കുടുക്കിൽ\nഅവസാന ലാപ്പിൽ ഇന്ന് ജനമനസു നിശ്ചയിക്കുക 59 മണ്ഡലങ്ങളിൽ; സ്ഥാനാർത്ഥിയായ മോദി മത്സരത്തിന് മുന്നേ സന്യസിക്കാൻ പോയി; സമുദ്രനിരപ്പിൽ നിന്ന് 15,256 അടി ഉയരെയുള്ള താഷിഗാങ്ങിലെ പോളിങ് ബൂത്ത് അടക്കം എല്ലായിടത്തും കനത്ത സുരക്ഷാ സന്നാഹം; വോട്ടെടുപ്പ് നടക്കുന്ന 59 മണ്ഡലങ്ങളിൽ 44 സീറ്റും ബിജെപിയുടെ സിറ്റിങ് സീറ്റുകൾ\nMay 19, 2019 | 06:54 AM IST | Permalink\nന്യൂഡൽഹി;ലോക്‌സഭയിലേക്കുള്ള അവസാനഘട്ട വിധിയെഴുത്ത് ഇന്ന് . ഏഴാം ഘട്ടത്തിൽ പോളിങ് നടക്കുന്ന7സംസ്ഥാനങ്ങളിലേയും ഒരു കേന്ദ്ര ഭരണ പ്രദേശത്തേയും 59 ലോക്‌സഭ മണ്ഡലങ്ങളിലാണ് അവസാനഘട്ടത്തിൽ പോളിങ്. ബിഹാറിലെ 8, ഹിമാചൽ പ്രദേശിലെ 4, ജാർഖണ്ടിലെ 3, മധ്യപ്രദേശിലെ 8, പഞ്ചാബിലെ 13, ഉത്തർപ്രദേശിലെ 13, പശ്ചിമ ബംഗാളിലെ 9, ചണ്ഡിഗഢിലെ 1 ഉം സീറ്റുകളാണ് അവസാന ഘട്ടത്തിൽ വോട്ട് ചെയ്യുക. പ്രധാനമന്ത്രി നരേന്ദ്ര മോദി അടക്കമുള്ള പ്രമുഖർ ഈ ഘട്ടത്തിലാണ് ജനവിധി തേടുന്നത്.\nപൃഥിരാജും മുരളി ഗോപിയും കൂടി ഒടിയന്റെ സെറ്റിലെത്തി മോഹൻലാലിനെ ഫൈനൽ തിരക്കഥ കേൾപ്പിച്ചു; അവസാനഘട്ട ചർച്ചയ്ക്ക് ശേഷം ഷൂട്ടിങിനൊരുങ്ങി ലൂസിഫർ; താരങ്ങൾ പങ്ക് വച്ച വീഡിയോ കാണാം\nആരോഗ്യ ഇൻഷൂറൻസ് ഇല്ലാത്തവർക്ക് ഉടൻ പിഴ ഇടാക്കി തുടങ്ങുമെന്ന് ദുബൈ ഹെൽത്ത് അഥോറിറ്റി; അന്തിമ ആരോഗ്യ ഇൻഷ്വറൻസിനുള്ള സമയപരിധി ഉടൻ പ്രഖ്യാപിക്കും\nപാലയിൽ കാശ്മീർ അലയടിക്കുമെന്ന് ബിജെപി അദ്ധ്യക്ഷൻ; രാജ്യതാൽപ്പര്യത്തിന് വിരുദ്ധമായ നിലപാട് എടുത്ത പാർട്ടി പ്രതിനിധിക്കെതിരെ വിധിയെഴുത്ത് ഉണ്ടാവും; എൻ.ഡി.എ. സ്ഥാനാർത്ഥി ശക്തമായ മുന്നേറ്റം ഉണ്ടാക്കുമെന്നും ശ്രീധരൻ പിള്ള\nഉത്തർപ്രദേശിലെ വാരണാസിയിൽ നിന്നാണ് നരേന്ദ്ര മോദി ജനവിധി തേടുക. ഉത്തർപ്രദേശിൽ മഹാസഖ്യവും ബിജെപിയും നേരിട്ടാണ് ഏറ്റുമുട്ടുന്നത്. കോൺഗ്രസും ബിജെപിയും നേർക്ക് നേർ വരുന്ന മധ്യപ്രദേശിലും എൻഡിഎ ഘടകക്ഷിയായ ശിരോമണി അകാലിദളിനെതിരെ മത്സരിക്കുന്ന പഞ്ചാബിൽ നിന്നും കോൺഗ്രസ് നേട്ടം പ്രതീക്ഷിക്കുന്നുണ്ട്.കഴിഞ്ഞ ആറാംഘട്ട തെരഞ്ഞെടുപ്പിലെ സംഘർഷ സാധ്യതകൾ കണക്കിലെടുത്ത് എഴുനൂറിലധികം കമ്പനി കേന്ദ്രസേനയെയാണ് പശ്ചിമ ബംഗാളിൽ വിന്യസിച്ചിരിക്കുന്നത്. സുരക്ഷ ക്രമീകരങ്ങൾ പൂർണ്ണമായും സൈന്യം ഏറ്റെടുത്തിട്ടുണ്ട്.\nലോകത്തിലെ ഏറ്റവും ഉയരത്തിലുള്ള പോളിങ് സ്റ്റേഷൻ ഹിമാചൽ പ്രദേശിലെ ഗോത്ര ഗ്രാമമായ താഷിഗാങ്ങിനെ ഇന്ത്യൻ തിരഞ്ഞെടുപ്പു ഭൂപടത്തിൽ രേഖപ്പെടുത്തുക അങ്ങനെയാണ്. വോട്ടർ പട്ടികയിൽ ആകെയുള്ളത് 49 അംഗങ്ങൾ. സമുദ്രനിരപ്പിൽ നിന്ന് 15,256 അടി ഉയരെയുള്ള താഷിഗാങ്ങിലെ പോളിങ് ബൂത്തിൽ എല്ലാ ഒരുക്കങ്ങളും പൂർത്തിയായിരിക്കുന്നു.2017ലെ നിയമസഭാ തിരഞ്ഞെടുപ്പു വരെ സമീപത്തെ ഹിക്കിം പോളിങ് സ്റ്റേഷനായിരുന്നു ഏറ്റവും ഉയരത്തിലുണ്ടായിരുന്നത്. ഇന്ത്യയിൽ ഏറ്റവും കുറവ് വോട്ടർമാരുള്ള കാ പോളിങ് സ്റ്റേഷനും ഇന്ത്യയിലെ ഏറ്റവും ആദ്യത്തെ വോട്ടർ എന്നു വിശേഷിപ്പിക്കുന്ന ശ്യാം സരൻ നേഗിയും ഹിമാചലിലാണ്. താഷിഗാങ്ങും കായും ഉൾപ്പെടുന്ന മാണ്ഡി ഉൾപ്പെടെ ഇന്ത്യയിലെ 59 ലോക്‌സഭാ മണ്ഡലങ്ങളിൽ ഇന്നു വോട്ടെടുപ്പ് നടക്കുകയാണ്.\nവോട്ടെടുപ്പ് നടക്കുന്ന 59 മണ്ഡലങ്ങളിൽ 44 സീറ്റും ബിജെപിയുടെ സിറ്റിങ് സീറ്റുകളാണ്. ഉത്തർപ്രദേശിലാകട്ടെ പതിനാലിൽ പന്ത്രണ്ടും ബിജെപി കഴിഞ്ഞതവണ ഒറ്റയ്ക്ക് നേടിയതാണ്. ഒരെണ്ണം എൻ.ഡി.എ ഘടകക്ഷിയായ അപ്നാദളിന്റെയും. എന്നാൽ ഇത്തവണ ഈ മണ്ഡലങ്ങളിലെല്ലാം എസ്‌പിബി.എസ്‌പിആർ.എൽ.ഡി മഹാസഖ്യം കടുത്ത വെല്ലുവിളിയാണ് ബിജെപിക്ക് ഉയർത്തുന്നത്.ഡൽഹിയിലെ ഏഴു സീറ്റിലും ഇത്തവണ ശക്തമായ ത്രികോണ മത്സരത്തിനാണ് വേദിയൊരുങ്ങുന്നത്. ഹരിയാനയിലെ പത്ത് സീറ്റുകളിൽ ചതുഷ്‌കോണ പോരാട്ടമാണ് നടക്കുന്നത്. ബിജെപിക്കും കോൺഗ്രസിനും പുറമേ ഐ.എൻ.എൽ.ഡിയും ആം ആദ്മിയുമാണ് രംഗത്തുള്ളത്.ബംഗാളിൽ വോട്ടെടുപ്പ് നടക്കുന്ന തൃണമൂലിന്റെ എട്ടു സിറ്റിങ് സീറ്റുകളിലും ബിജെപി വെല്ലുവിളി ഉയർത്തുന്നുണ്ട്.മലേഗാവ് സ്‌ഫോടനക്കേസ് പ്രതി പ്രജ്ഞാ സിങ് താക്കൂറും കോൺഗ്രസിന്റെ ദിഗ്‌വിജയ് സിംഗും ഏറ്റുമുട്ടുന്ന ഭോപ്പാൽ, മേനക ഗാന്ധി ജനവിധി തേടുന്ന സുൽത്താൻപുർ തുടങ്ങിയവയാണ് ആറാം ഘട്ടത്തിലെ ശ്രദ്ധേയ മണ്ഡലങ്ങൾ.\nപ്രധാനമന്ത്രി നരേന്ദ്ര മോദിയുടെ മണ്ഡലമായ ഉത്തർപ്രദേശിലെ വാരാണസിയിലും ഇന്നാണു വോട്ടെടുപ്പ്. ഏഴു സംസ്ഥാനങ്ങളിലും ഒരു കേന്ദ്ര ഭരണ പ്രദേശത്തുമായി 10.01 കോടിയിലേറെ വോട്ടർമാരാണ് ഏഴാമത്തെയും അവസാനത്തെയും ഘട്ടം വോട്ടെടുപ്പിൽ സമ്മതിദാനാവകാശം നിർവഹിക്കുക. ഒരുക്കിയിരിക്കുന്നത് 1.12 ലക്ഷത്തിലേറെ പോളിങ് സ്റ്റേഷനുകൾ. വൈകിട്ട് ആറരയോടെ എക്‌സിറ്റ് പോൾ ഫലങ്ങളെത്തും. മെയ് 23ന് വോട്ടെണ്ണലും. 38 ദിവസങ്ങളിലായി ഇതുവരെ നടന്ന ആറു ഘട്ട വോട്ടെടുപ്പിൽ 66.88 ആണ് വോട്ടിങ് ശതമാനം.\nനിശ്ശബ്ദ പ്രചാരണദിവസമായ ശനിയാഴ്ച പ്രധാനമന്ത്രി നരേന്ദ്ര മോദി കേദാർനാഥ് ക്ഷേത്രത്തിൽ പ്രാർത്ഥനയ്‌ക്കെത്തി. ബിജെപി അധ്യക്ഷൻ അമിത് ഷാ സോമനാഥ് ക്ഷേത്രത്തിൽ പൂജ നടത്തി. കോൺഗ്രസ് അധ്യക്ഷൻ രാഹുൽ ഗാന്ധി ടിഡിപി അധ്യക്ഷൻ ചന്ദ്രബാബു നായിഡുവുമായി ചർച്ച നടത്തി. നായിഡു പിന്നീട് അഖിലേഷ് യാദവിനെയും മായാവതിയെയും കാണാനായി ലഖ്‌നൗവിലെത്തി. നേരത്തെ സിപിഐ എം ജനറൽ സെക്രട്ടറി സീതാറാം യെച്ചൂരി, ഡൽഹി മുഖ്യമന്ത്രി അരവിന്ദ് കെജ്രിവാൾ, എൻസിപി അധ്യക്ഷൻ ശരദ് പവാർ, ലോക്താന്ത്രിക് ജനതാദൾ നേതാവ് ശരത് യാദവ് എന്നിവരുമായും നായിഡു കൂടിക്കാഴ്ച നടത്തി.\nബിജെപിയുടെ ഭക്ഷ്യസിവിൽ സപ്ലൈസ് വകുപ്പ് മന്ത്രി കിഷൻ കപൂർ ഉൾപ്പെടെ അഞ്ച് എംഎൽഎമാർ ഹിമാചലിൽ മത്സരിക്കുന്നുണ്ട്. മുൻ ബിസിസിഐ അധ്യക്ഷൻ അനുരാഗ് ഠാക്കൂർ ബിജെപി ടിക്കറ്റിലും മുൻ കേന്ദ്ര ടെലികോം മന്ത്രി സുഖ് റാമിന്റെ കൊച്ചുമകൻ ആശ്രയ് ശർമ കോൺഗ്രസ് സ്ഥാനാർത്ഥിയായും മത്സരിക്കുന്നു.\nഉത്തർപ്രദേശിലെ വാരാണസിയിൽ മോദി ഉൾപ്പെടെ 25 സ്ഥാനാർത്ഥികളാണുള്ളത്. കോൺഗ്രസിന്റെ അജയ് റായി, എസ്‌പിബിഎസ്‌പി സഖ്യത്തിന്റെ ശാലിനി യാദവ് എന്നിവരാണ് എതിരാളികൾ. കേന്ദ്രമന്ത്രി മനോജ് സിൻഹ ഗസ്സിപുരിലും ഉത്തർപ്രദേശ് ബിജെപി അധ്യക്ഷൻ മഹേന്ദ്ര നാഥ് പാണ്ഡെ ചന്ദൗലിയിലും മത്സരിക്കുന്നു. വോട്ടെടുപ്പ് നടക്കുന്ന 13ൽ 11 മണ്ഡലങ്ങളിലും ബിജെപിക്ക് സ്ഥാനാർത്ഥികളുണ്ട്. രണ്ടിടത്ത് സഖ്യകക്ഷിയായ അപ്നാദളാണ്.\nപഞ്ചാബിയിൽ ശിരോമണി അകാലിദൾ തലവൻ സുഖ്ബിർ സിങ് ബാദൽ, കേന്ദ്രമന്ത്രിമാരായ ഹർസിമ്രത്ത് കൗർ ബാദൽ, ഹർദീപ് സിങ് പുരി എന്നിവരുൾപ്പെടെ 278 പേർ ഇന്നു ജനവിധി തേടുന്നു. നടൻ സണ്ണി ഡിയോൾ, പഞ്ചാബ് കോൺഗ്രസ് തലവൻ സുനിൽ ജഖാർ, എഎപിയുടെ പഞ്ചാബ് യൂണിറ്റ് തലവൻ ഭഗ്വന്ത് മൻ എന്നിവരും പഞ്ചാബിൽ മത്സരിക്കുന്നു. ബംഗാളിലെ ഒൻപതു സീറ്റിലേക്ക് 111 സ്ഥാനാർത്ഥികളാണു മത്സരിക്കുന്നത്. കൊൽക്കത്തയിൽ ബിജെപി അധ്യക്ഷൻ അമിത് ഷായുടെ റോഡ് ഷോയ്ക്കിടെ അക്രമങ്ങളുണ്ടായ പശ്ചാത്തലത്തിൽ ഒൻപതു മണ്ഡലങ്ങളിൽ പ്രചാരണ ദിവസങ്ങൾ വെട്ടിക്കുറച്ചിരുന്നു. മെയ് 17നു വൈകിട്ട് ആറു വരെ പ്രചാരണത്തിന് സമയമുണ്ടായിരുന്നെങ്കിലും 16നു രാത്രി പത്തിലേക്കു ചുരുക്കുകയായിരുന്നു. ഇന്ത്യയുടെ തിരഞ്ഞെടുപ്പു ചരിത്രത്തിലാദ്യമായിട്ടായിരുന്നു ഇത്തരമൊരു നടപടി.\nബിഹാറിൽ മത്സരിക്കുന്ന 157 സ്ഥാനാർത്ഥികളിൽ കേന്ദ്രമന്ത്രിമാരായ രവി ശങ്കർ പ്രസാദ്, റാം കൃപാൽ യാദവ്, ആർ.കെ.സിങ്. അശ്വിനി കുമാർ തൗബെ എന്നിവരുണ്ട്. രവി ശങ്കറിനെതിരെ പട്‌ന സാഹിബ് മണ്ഡലത്തിൽ മത്സരിക്കുന്നത് ബിജെപി വിട്ട് കോൺഗ്രസിനൊപ്പം ചേർന്ന ശത്രുഘ്‌നനൻ സിൻഹയാണ്. ഝാർഖണ്ഡിൽ മുൻ മുഖ്യമന്ത്രി ഷിബു സോറൻ ഉൾപ്പെടെ 42 പേർ ജനവിധി തേടുന്നുണ്ട്. ബിജെപിയുടെ സുനിൽ സോറനാണ് ഷിബുവിന്റെ എതിരാളി.\nകണ്ണൂർ, കാസർകോട് ലോക്‌സഭാ മണ്ഡലങ്ങളിലെ കള്ളവോട്ട് സ്ഥിരീകരിച്ച ഏഴുബൂത്തിൽ ഞായറാഴ്ച റീപോളിങ്. രാവിലെ ഏഴുമുതൽ വൈകിട്ട് ആറുവരെയാണ് വോട്ടെടുപ്പ്.\nകാസർകോട് തൃക്കരിപ്പൂർ നിയോജകമണ്ഡലത്തിലെ കൂളിയാട് ജിഎച്ച്എസ് ന്യൂബിൽഡിങ് (ബൂത്ത് നമ്പർ 48), കല്യാശേരിയിലെ പിലാത്തറ യുപി (ബൂത്ത് നമ്പർ 19), പുതിയങ്ങാടി ജുമാഅത്ത് എച്ച്എസ് നോർത്ത് ബ്ലോക്ക് (ബൂത്ത് നമ്പർ 69), ജുമാഅത്ത് എച്ച്എസ് സൗത്ത് ബ്ലോക്ക് (ബൂത്ത് നമ്പർ 70), കണ്ണൂർ ലോക്‌സഭാ മണ്ഡലത്തിലെ ധർമടം നിയോജകമണ്ഡലത്തിലെ കുന്നിരിക്ക യുപിഎസ് വേങ്ങാട് നോർത്ത് (ബൂത്ത് നമ്പർ 52), കുന്നിരിക്ക യുപിഎസ് വേങ്ങാട് സൗത്ത് (ബൂത്ത് നമ്പർ 53) തളിപ്പറമ്പ് നിയോജക മണ്ഡലത്തിലെ പാമ്പുരുത്തി മാപ്പിള എയുപിഎസ് (ബൂത്ത് നമ്പർ 166) എന്നിവിടങ്ങളിലാണ് റീപോളിങ്. വോട്ടർമാരുടെ ഇടതുകൈയിലെ നടുവിരലിലാകും മഷി പുരട്ടുക.\nമുൻ ഗോവ മുഖ്യമന്ത്രി മനോഹർ പരീക്കറിന്റെ നിര്യാണത്തെത്തുടർന്ന് ഒഴിവു വന്ന പനജിയിലേക്കും, കർണാടകയിലെ കുണ്ടഗോൽ, ചിൻചോലി നിയമസഭാ മണ്ഡലങ്ങളിലേക്കും ഇന്നാണു വോട്ടെടുപ്പ്. തമിഴ്‌നാട്ടിലെ സൂലൂർ, തിരുപ്പ്രംകുണ്ട്‌റം, അരവക്കുറിച്ചി, ഒറ്റപ്പീഡാരം(സംവരണം) എന്നീ നിയമസഭാ മണ്ഡലങ്ങളിലെ ഉപതിരഞ്ഞെടുപ്പും ഇന്നു നടക്കും.\nവിദഗ്ധ പരിശോധനയ്ക്ക് ശേഷം ഡോക്ടർമാർ നിർദ്ദേശിച്ചത് മൂന്ന് മാസത്തെ വിശ്രമം; ഉപതെരഞ്ഞെടുപ്പ് സമയത്ത് അടങ്ങിയിരിക്കാൻ കഴിയാതെ പ്രചാരണ രംഗത്തേക്ക്; കണ്ണേ...കരളേ...ഉമ്മൻ ചാണ്ടി എന്ന് വിളിച്ച് കോൺഗ്രസ് പ്രവർത്തകർ; അഞ്ച് മണ്ഡലങ്ങളിലും ജയമുറപ്പെന്ന പ്രസംഗത്തെ സ്വീകരിച്ചത് ആർപ്പ് വിളികളോടെ; വട്ടിയൂർക്കാവിൽ യുഡിഎഫിന്റെ താരപ്രചാരകനായി പറന്നിറങ്ങി ഉമ്മൻ ചാണ്ടി\nകോന്നിയിൽ യുഡിഎഫ് ക്യാമ്പ് ഉണർന്നു; മോഹൻരാജിന്റെ പ്രചരണ പരിപാടികൾക്ക് നേതൃത്വംനൽകി അടൂർ പ്രകാശ്; രംഗം കൊഴുപ്പിക്കാൻ ഇനി ഉമ്മൻ ചാണ്ടിയും


2 സ്പൂൺ കാപ്പിപ്പൊടിയും ഇത്തിരി പാലും ഉണ്ടേൽ, ആർക്കും ഉണ്ടാക്കാം ക്രീമി പുഡ്ഡിംഗ് എന്താ ഒരു രുചി!!! - Oman Job Vacancy\nനിങ്ങൾ ഇത് വരെ കഴിച്ചിട്ടില്ലാത്ത ഒരു അടിപൊളി പുഡ്ഡിങ്ങ് ആണ് ഈ വീഡിയോയിൽ കാണിക്കുന്നത്. കുട്ടികൾക്കും മുതിർന്നവർക്കും ഇത് ഒരുപോലെ ഇഷ്ടമാവും. ഇത് എങ്ങനെയാണ് ഉണ്ടാക്കുന്നതെന്ന് വീഡിയോയിൽ കൃത്യമായി പറയുന്നുണ്ട്. എന്തായാലും വീഡിയോ കണ്ടു നോക്കൂ. ഇഷ്ടപ്പെടും\nകണ്ടില്ലെ അതെല്ലാമാണ് ഈ കിടിലൻ പുഡ്ഡിങ് ഉണ്ടാക്കാൻ ആവശ്യമായ സാഝധനങ്ങൾ. ഇത് എങ്ങനെ ചെയ്യണമെന്ന് എങ്ങനെയെന്ന് വീഡിയോയിൽ പറയുന്നുണ്ട്. അത് എങ്ങനെയെന്ന് വീഡിയോയിൽ പറയുന്നുണ്ട്. കൂടുതൽ വിവരങ്ങൾക്ക് വീഡിയോ കാണൂ.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതൽ വീഡിയോകൾക്കായി Dians kannur kitchen ചാനൽ like ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


ശരത് ചന്ദ്രപ്രസാദ് നിരാഹാരം തുടരുന്നു | Sarat continues fast - Malayalam Oneindia\n8 min ago മരട് ഫ്ലാറ്റ് വിഷയം; കുടുങ്ങുന്നത് മുൻ ഇടത് പഞ്ചായത്ത് ഭരണ സമിതി?സപിഎം നേതാക്കളെ ചോദ്യം ചെയ്യും!\nശരത് ചന്ദ്രപ്രസാദ് നിരാഹാരം തുടരുന്നു\nതിരുവനന്തപുരം: കോണ്‍ഗ്രസില് നിന്ന് സസ്പണ്ട് ചെയ്യപ്പെട്ട ശരത്ചന്ദ്രപ്രസാദ് ഇന്ദിരാ ഭവന്റെ വരാന്തയില് നടത്തുന്ന നിരാഹാര സമരം തുടരുകയാണ്.\nഐ വിരുദ്ധരുടെ സര്‍വ സമ്മതത്തോടും അനുഗ്രഹത്തോടും കൂടിയാണ് ശരത്ത് നിരാഹാരം നടത്തുന്നതെന്ന് വൈകീട്ടോടെ വ്യക്തമായി. തലേക്കുന്നില് ബഷീര്, പോലോട് രവി തുടങ്ങിയ എ ഗ്രൂപ്പ് നേതാക്കള് ശരത്തിനെ കാണാനെത്തിയിരുന്നു.\nനിരാഹാര സമരം തുടങ്ങിയ മാര്‍ച്ച് 25 വ്യാഴാഴ്ച ഇവര്‍ക്ക് പുറമേ ഒട്ടേറെ പ്രമുഖര് ശരത്ചന്ദ്രപ്രസാദിനെ സന്ദര്‍ശിച്ചിരുന്നു. സ്വാതന്ത്യ്ര സമര സേനാനി കെ. ഇ. മാമന്, നടന് സുരേഷ് ഗോപി, ധനമന്ത്രി കെ. ശങ്കരനാരായണന്, തെന്നല ബാലകൃഷ്ണപിള്ള, ചെറിയാന് ഫിലിപ്പ് എന്നിവരും ശരത്തിനെ സന്ദര്‍ശിച്ചു.\nസ്ഥലത്തെത്തിയ കെ. ഇ. മാമന് രണ്ട് തവണ രഘുപതിരാഘവ രാജാറാം പാടി. ഈ പാട്ടില്ലാതെ ഗാന്ധിയന് നിരാഹാരമാവില്ലെന്നായിരുന്നു മാമന്റെ നിലപാട്.\nവ്യാഴാഴ്ച വൈകീട്ട് 5.45ന് തെന്നലയും ശങ്കരനാരായണനും എത്തിയതോടെ സമരം തീരുമെന്ന പ്രചാരണമുണ്ടായി. മുക്കാല് മണിക്കൂറാണ് ഇവര് ശരത്തുമായി ചര്‍ച്ച നടത്തിയത്. ശരത്തിന് ഉപദേശമൊന്നും നല്‍കിയില്ലെന്നും വികാരം മനസ്സിലാക്കാനാണ് വന്നതെന്നും തെന്നല പറഞ്ഞു. എന്റെ കൂടെ പ്രവര്‍ത്തിച്ച കെ.പി.സി.സി. ജനറല്‍സെക്രട്ടറിയാണ് ശരത്. വന്നു, കണ്ടു, സംസാരിച്ചു. മുഖ്യമന്ത്രി ആവശ്യപ്പെട്ടിട്ടല്ല വന്നത്. അച്ചടക്ക നടപടിയെക്കുറിച്ച് അഭിപ്രായം പറയുന്നില്ല. അടുത്തിടെ നടന്ന സംഭവങ്ങളിലൊന്നും ഞാന് അഭിപ്രായം പറഞ്ഞിട്ടില്ല-തെന്നല വ്യക്തമാക്കി. ഒരു ഫെയര് ഡീല് ഇല്ലാത്തതാണ് പ്രശ്നം. തീരാത്ത പ്രശ്നങ്ങളായി എന്തെങ്കിലും ഉണ്ടോ. എല്ലാവര്‍ക്കും നന്മവരട്ടെ-മന്ത്രി ശങ്കരനാരായണന് എല്ലാവരെയും അനുഗ്രഹിച്ചാണ് മടങ്ങിയത്.\nഇവര് പോയശേഷം നിരാഹാരത്തില് നിന്ന് ഒരടി പിന്നോട്ടില്ലെന്നായിരുന്നു ശരത്തിന്റെ പ്രഖ്യാപനം. ഒരു പാക്കേജും ഇവര് മുന്നോട്ടുവച്ചില്ലെന്നും ശരത് പറഞ്ഞു. ഇടയ്ക്ക് പി.സി.ചാക്കോയും ഡല്‍ഹിയില് നിന്ന് വിളിച്ചു.\nമുഖ്യമന്ത്രി ഇടപെട്ടാല് തീരുമെന്നും അദ്ദേഹം ഇതേവരെ വിളിച്ചുപോലും ചോദിച്ചില്ലെന്നും ശരത് പരിഭവിച്ചു.\nവൈകീട്ട് ആറ് മണിയോടെ ശരത്തിന്റെ അനുയായികള് വെള്ളയമ്പലം ജങ്ങ്ഷനില് നിന്ന് പ്രകടനവും നടത്തി. ഇതിനിടെ കെ.ഇ.മാമ്മന് എത്തി ധര്‍മ്മരോഷവും പ്രകടിപ്പിച്ചു. കാപട്യക്കാരനായ മുഖ്യമന്ത്രി ആന്റണിയും കരുണാകരനും മുരളിയുമെല്ലാം രാജിവയ്ക്കണമെന്നായിരുന്നു മാമ്മന്റെ അഭിപ്രായം.\nപോലീസ് ശരത്തിനെ നീക്കം ചെയ്യുമെന്ന ശ്രുതി പരന്നു. മ്യൂസിയം എസ്.ഐ. ജുമാല് ഹസ്സന്റെ സാന്നിധ്യം സംശയത്തിന് ആക്കംകൂട്ടി. എന്നാല് സ്ഥിതിഗതി നിരീക്ഷിക്കാനാണ് എത്തിയതെന്ന് അദ്ദേഹം വിശദീകരിച്ചു.


ശബരിമല തീര്‍ഥാടനം: പോലീസ് നിര്‍ദേശങ്ങള് – BHARATH NEWS\nപത്തനംതിട്ട: ശബരിമല മണ്ഡല-മകരവിളക്കിനോട് അനുബന്ധിച്ച് എത്തുന്ന തീര്‍ഥാടകരുടെ വാഹനങ്ങള് നിലയ്ക്കല് ബേസ് ക്യാമ്പിലെ പാര്‍ക്കിങ് സ്ഥലത്ത് പാര്‍ക്ക് ചെയ്യേണ്ടതാണ് പത്തനംതിട്ട ജില്ലാ പോലീസ് മേധാവി അറിയിച്ചു.\nവാഹനങ്ങള് നിലയ്ക്കലില് പാര്‍ക്ക് ചെയ്തതിനു ശേഷം കെഎസ്ആര്‍ടിസി യുടെ നിലയ്ക്കല്-പമ്പ ചെയിന് സര്‍വീസ് പ്രയോജനപ്പെടുത്തി പമ്പയിലേക്കും തിരിച്ചും യാത്ര ചെയ്യേണ്ടതാണ്.\nസന്നിധാനത്തേക്ക് പോകാതെ വാഹനങ്ങളില് തങ്ങുന്ന ഡ്രൈവര്‍മാര് ഉണ്ടെങ്കില്, അങ്ങനെയുള്ള ഫോര് വീലര് വാഹനങ്ങളില് തീര്‍ഥാടകരെ പമ്പയില് ഇറക്കിയതിനു ശേഷം വാഹനം തിരികെ നിലയ്ക്കല് എത്തി പാര്‍ക്ക് ചെയ്യാം.\nപമ്പ ഗണപതി കോവിലിലെ നടപ്പന്തലിലെ കൗണ്ടറിലാണ് വെര്‍ച്വല് ക്യൂവില് ബുക്ക് ചെയ്തവരുടെ വെരിഫിക്കേഷന് നടത്തുന്നത്.\nപമ്പയില് നിന്നും സന്നിധാനത്തേക്കുള്ള യാത്രയില് നീലിമല, അപ്പാച്ചിമേട് പാത ഉപയോഗിക്കാതെ സ്വാമി അയ്യപ്പന് റോഡ് മാത്രം ഉപയോഗിക്കണം.\nപമ്പ, സന്നിധാനം എന്നിവിടങ്ങളില് താമസിക്കുന്നതിനോ തങ്ങുന്നതിനോ അനുവാദം ഉണ്ടായിരിക്കുന്നതല്ല.\nനിലയ്ക്കല്, പമ്പ, സന്നിധാനം തുടങ്ങിയ സ്ഥലങ്ങളില് മദ്യം, പുകയില ഉല്‍പ്പന്നങ്ങള് തുടങ്ങിയവ കര്‍ശനമായി നിരോധിച്ചിട്ടുണ്ട്.\nകോവിഡുമായി ബന്ധപ്പെട്ട് രണ്ട് ഡോസ് വാക്സിന് എടുത്തതിന്റെ സര്‍ട്ടിഫിക്കേറ്റോ 72 മണിക്കൂറിനുള്ളില് ചെയ്ത ആര്‍ടിപിസിആര് ടെസ്റ്റിന്റെ നെഗറ്റീവ് റിപ്പോര്‍ട്ടോ കയ്യില് കരുതേണ്ടതാണ്.\nകൃത്രിമ തിക്കും തിരക്കും ഉണ്ടായാല് പ്രത്യേകം ശ്രദ്ധിക്കണം. മോഷണവും പിടിച്ചുപറിയും സൂക്ഷിക്കണം. അയ്യപ്പ ഭക്തരുടെ തോള് സഞ്ചിയില് വിലപിടിപ്പുള്ള വസ്തുക്കളോ പണമോ സൂക്ഷിക്കാന് പാടില്ല. തിരക്കുള്ള സ്ഥലങ്ങളില് അമിത തിരക്കുണ്ടാകുമ്പോള് ബാഗുകള് പ്രത്യേകം ശ്രദ്ധിക്കേണ്ടതാണ്.\nPrevious മഴ കുറഞ്ഞാലും ഉടന് ദുരിതാശ്വാസ ക്യാമ്പുകളില് നിന്നും മടങ്ങേണ്ടതില്ല: മന്ത്രി വീണാ ജോര്‍ജ്\nNext മഴ സാഹചര്യം: ജനങ്ങളുടെ സുരക്ഷയ്‌ക്കൊപ്പം ശബരിമല തീര്‍ഥാടകരുടെ സുരക്ഷയും ഉറപ്പാക്കും: മന്ത്രി വീണാ ജോര്‍ജ്


കാര്‍ഷിക നിയമം ഭേദഗതി ചെയ്യാന് തയ്യാറെന്ന് കേന്ദ്രം\n2021-02-05 02:40:28 pm IST\nന്യൂഡല്‍ഹി: കാര്‍ഷിക നിയമത്തില് ഭേദഗതിക്ക് തയാറെന്ന് കേന്ദ്രകൃഷിമന്ത്രി നരേന്ദ്ര സിങ് തോമര്. നിയമം തെറ്റായതു കൊണ്ടല്ല, കര്‍ഷകപ്രതിഷേധം കണക്കിലെടുത്താണ് തീരുമാനം എന്ന് അദേഹം പറഞ്ഞു.\nകാര്‍ഷിക നിയമങ്ങള്‍ക്കെതിരെ സമരം ചെയ്യുന്നത് ഒരു സംസ്ഥാനത്തെ കര്‍ഷകര് മാത്രമാണെന്നും അവരെ സമരത്തിന് പ്രേരിപ്പിക്കുകയാണെന്നും തോമര് പറഞ്ഞു. കേന്ദ്രസര്‍ക്കാര് കൊണ്ടുവന്ന കാര്‍ഷിക നിയമങ്ങളില് പോരായ്മയുണ്ടെന്ന് ചൂണ്ടിക്കാണിക്കാന് കര്‍ഷക പ്രസ്ഥാനങ്ങള്‍ക്ക് സാധിച്ചില്ലെന്നും അദ്ദേഹം പാര്‍ലമെന്റില് പറഞ്ഞു.\nനിയമത്തില് ഭേദഗതികള് കൊണ്ടുവരാന് സര്‍ക്കാര് തയ്യാറാണ്. അതിനര്‍ഥം കാര്‍ഷിക നിയമത്തില് എന്തെങ്കിലും പ്രശ്നമുണ്ടെന്നല്ല. ഒരു പ്രത്യേക സംസ്ഥാനത്തെ കര്‍ഷകരാണ് സമരം ചെയ്യുന്നത്. അവര് തെറ്റിദ്ധരിപ്പിക്കപ്പെട്ടിരിക്കുകയാണ്. കാര്‍ഷിക നിയമം പ്രാവര്‍ത്തികമാക്കിയാല് അവരുടെ കൃഷിഭൂമി മറ്റുള്ളവര് കൈയ്യടക്കുമെന്ന് അവരെ തെറ്റിദ്ധരിപ്പിച്ചിരിക്കുകയാണെന്നും തോമര് പറഞ്ഞു.\nകേന്ദ്ര സര്‍ക്കാര് കൊണ്ടുവന്ന മൂന്ന് കാര്‍ഷിക നിയമങ്ങളില് ഏതെങ്കിലും തരത്തിലുള്ള പോരായ്മയുണ്ടെന്ന് വ്യക്തമാക്കാന് കര്‍ഷക പ്രസ്ഥാനങ്ങള്‍ക്കോ പ്രതിപക്ഷത്തിനോ സാധിച്ചിട്ടില്ല. സര്‍ക്കാരും പ്രധാനമന്ത്രി മോദിയും കര്‍ഷകരുടെ ക്ഷേമത്തിനു വേണ്ടിയാണ് നിലകൊള്ളുന്നത്. ഇതൊരു അഭിമാനപ്രശ്നമായി സര്‍ക്കാര് കാണുന്നില്ല. കാര്‍ഷിക നിയമങ്ങളില് എന്താണ് പ്രശ്നമെന്നാണ് ഞങ്ങളുടെ ചോദ്യം. അതിനാരും ഉത്തരം നല്‍കുന്നില്ലായെന്നും തോമര് പറഞ്ഞു.